
În câteva rânduri 


În popasurile mele prin biblioteci şi arhive, din 
țară şi de peste hotare, n-am fost condus de idei 
preconcepute. lar imaginea ce mi s-a conturat asupra 
unor întâmplări sau personaje, n-am dorit să fie o 
pledoarie sau un act de recuzare şi, de aceea, vreau 
să sper că în paginile ce urmează, cititorii nu vor fi 
deranjati de un ton redundant sau de clisee 
apäsätoare prin repetitia si banalitatea lor. 

Ele privesc un răstimp ce mi se pare mai puțin 
cunoscut astăzi, anume perioada anilor 1930-1940, 
cu episoade şi actori în ipostaze nebănuite. Dar care, 
laolaltă, recompun în linii mari tabloul unei epoci, de 
la debutul şi până la evanescenta ei. 


Dumitru Hincu 


„Cazul şi necazul Știrbey 


Într-un incitant studiu despre istoria dezinformärii, 
Vladimir Volkoff' a demonstrat, cu multe exemple, că 
o insistentă presiune asupra opiniei publice poate 
impune o viziune care să sprijine o anume politică, un 
regim, un individ. 

Mi-am amintit de această constatare când, cerce- 
tând - la Arhivele Naţionale — marele număr de do- 
sare ce alcătuiesc Fondul Carol Il, m-am convins că 
ele recompun atât tabloul unei vaste manipulări a con- 
ştiinţelor, cât şi, în genere, acela al unui regim care, 
din nefericire, a avut multe similitudini cu cele care 
i-au urmat. 


+ 
+ x 


Aflat încă în exil, viitorul rege Carol Il şi-a pus la 
punct — pe 23 de zile cu antetul Hotel St. James 
dAlbany — planul a ceea ce urma să întreprindă 


1 Petite histoire de la desinformation, Paris, Editions du Rocher, 
1928. 

odată întors în țară: înrâurirea presei locale şi străine, 

evenimentele asupra cărora trebuia să influenţeze, cul- 

tivarea sau, dimpotrivă, înlăturarea unor persoane etc. 
lar, printre altele, a notat: 

„Știrbey vrea să împiedice revenirea prințului”. 

Si: 

„Regina isi poate face iluzia de a juca rolul de 
vioară primă în politică”. Lăsând să se intrevadä că el 
se va opune. 

Adversitatea sa față de Stirbey şi de propria-i 
mamă era, se ştie, mai veche. Data din vremea când, 
în bună parte datorită influenţei lor, a fost înlăturat de 
la succesiunea tronului ca urmare a aventurii cu Zizi 
Lambrino şi a ruperii căsătoriei cu principesa Elena, 
spre a fugi cu Elena Lupescu. 

incât, revenit în țară, una din primele sale măsuri 
a fost împiedicarea oricărui contact între Stirbey şi 
regina Maria, izolând-o pe aceasta de societatea 
bucureşteană, în timp ce Ştirbey a avut parte de un 
regim şi mai strict: supravegheat zi şi noapte, în 
locuri publice şi în resedintele private, în deplasări cu 
maşini sau pe jos, în familie sau în întâlnirile cu per- 
soane mai mult sau mai puțin apropiate. lar consta- 
tările făcute de urmăritori erau consemnate în Note, 
ce ajungeau pe masa regelui, foarte interesat de cu- 
prinsul lor. 

Acum, ele se află în custodia Arhivelor Naţionale 
unde, citindu-le, am avut senzația că mă aflam în fața 
fişelor pentru scrierea unei cărți ce-şi propunea să 
recreeze o intrigă puţin obişnuită. 

Ea ni se dezvăluie treptat, începând cu a doua 
jumătate a lunii septembrie 1930, deci la trei luni 
după ce Carol Caraiman devenise Carol Il. 

Să luăm, dar, act de ea — acum când putem s-o 
facem - chiar dacă în limba păsărească şi cu nume 
stâlcite, cum ne-a fost transmisă de iscoadele lui 
Ştirbey. 


Braşov — 15/9/1930 


TANCRED CONSTANTINESCU? a vizitat Duminică 
pe B. St fiind reținut la dejun. 

In afară de chestiunile de ordin politic împreună 
cu BOXAL? au discutat chestiuni financiare in legă- 
tură cu pierderile suferite de toți trei în urma scăderei 
valorei efectelor la bursa din Londra, unde au depus 
asemenea efecte bancare. 

In seara aceleiaşi zile TANCRED CONSTANTINESCU 
însoțit de Boxal au plecat la Bucureşti. 


Nadejdea St.* scrie articole literare pe care le 
trimite ziarelor germane din Timişoara. 


Braşov - 16/9/1930 


B. St. a stat astänoapte până la ora 10 cu familia 
şi ELISABETA ŞTIRBEI” care a plecat apoi la gară, 
luând trenul pentru străinătate. 

Nimic nou. 


2 Ministru al Industriei şi Comerţului între oct. 1923 — martie 1926. 
Preşedintele Consiliului de Administraţie al Uzinelor Copşa Mică şi 
Cugir (din 1927). Intemnitat de regimul comunist, a murit la Sighet. 
3 Edward Boshall, ginerele lui Barbu Stirbey. 

* Soţia lui Barbu Ştirbey (corect: Nadeje - n.n.) 

5 Fiica lui Barbu Știrbey. 


Barbu Stirbe 


Schițe pentru un tablou de epocă (1930-1940) 


Braşov — 17/9/1930 


Evi şi azi până la 10 B. ST. n-a eşit în oraş. 

De câteva zile se observă zi cu zi imputinarea 
scrisorilor pentru el. Scrisorile sosite la Bucureşti şi 
Buftea se aduc prin curier special. 


29 Decembrie 1930 


La ora 9 a venit de la Buftea cu maşina Domnul şi 
Doamna BOCSAN. După ce Doamna a rămas la 
palatul ŞTIRBEI, Domnul BOCSAN s-a dus la Reşiţa. 

La orele 10,30 a sosit şi Domnul B. St. cu maşina 
Nr. 5450 — B condusă de şoferul MIHAI, care fiind 
trimis de stăpânul său în oraş s-a întors la orele 
11,15 cu un plic în mână pentru B. St. La orele 12 B. 
St. a plecat cu maşina în strada Oteteleşeanu Nr. 3 la 
dentistul DRESSLER de unde a eşit la orele 12,40 ple- 
când cu maşina mai departe în str. Buzeşti Nr. 120 la 
D-l inginer G. BALŞ a cărei soție este sora sa. 

La orele 16,20 domnul B. St. s-a reîntors la palat 
unde era aşteptat de un Domn de statură potrivită, 
brun, cu mustață mică, neagră, cârn şi cu căciulă de 
LOTRU şi după o oră au plecat împreună la Domnul 
DUCA str. Grigore Alexandrescu Nr. 33. Aci s-a dat 
jos şoferul şi a intrat în casă, cei doi aşteptând în 
maşină 15 minute, după care a eşit o doamnă care a 
luat loc în maşină lângă domnul B. St. şi celălalt, 
pornind spre Şosea până la Hipodrom şi de aici la 
Mogoşoaia îndreptându-se spre Buftea. Observând 
direcția, am încetat urmărirea, asigurându-mă că se 
duce la Buftea. 

30 Decembrie 1930 


Astäzi la orele 11 a sosit cu masina B. St. care a 
rămas la domiciliu, iar pe şoferul MIHAI l-a trimis cu o 
scrisoare la domnul Duca. 

De aci şoferul s-a reîntors acasă. 


5 lanuarie 1931 


La orele 10 a sosit B. St. împreună cu soția sa. 
La orele 11 au plecat toți împreună în oraş cu maşina 
până în strada Oteteleseanu Nr. 3 la D-l dentist 
DRESSLER, unde a rămas domnul B. St., dar 
doamna s-a reîntors cu maşina până în Calea 
Victoriei, de unde a trimis pe şofer la CAPSA spre a 
cumpăra o cutie cu bomboane. După aceasta a 
pornit mai departe oprind lângă Biserica Albă, pe 
strada Alexandrul Lahovari, la Casa de Modă „GINA” 
unde doamna a coborât, rămânând aci până la 
12,10. De aci s-a reîntors la dentist şi a luat pe B. St., 
apoi s-a întors până în fața locuinţei, unde B. St. 
văzând că-l aşteaptă o maşină a coborât, iar doamna 
a mers până la Legatiunea Germană din Calea 
Victoriei, intrând înăuntru. 

După puţin timp a trimis un sergent la maşină şi a 
luat cutia de bomboane cu încă un pachet mai mare. 
La ora 12,40 doamna s-a reîntors acasă. Imediat a 
sosit şi maşina cu Nr. 1683 proprietatea lui DINU 
HIOTU® cu care doamna St. a plecat la Buftea. La 
orele 12,10 a esit DI. TANCRED CONSTANTINESCU 


ê Constantin Dinu Hiott, soțul Caterinei, fiica lui Barbu Știrbey. 

plecând cu maşina Nr. 1618. Această maşină a fost 
văzută de B. St. şi este proprietatea D-lui TANCRED 
CONSTANTINESCU. 

La orele 13,15 a plecat cu maşina şi B. St. mer- 
gând în Şoseaua Kiseleff lângă palatul Principesei 
Elena la prințul KALIMACHI unde a rămas la masă. 
De aci şoferul cu maşina încărcată cu pachete s-a 
dus la închisoarea Văcăreşti lăsând pachetele pentru 
detinutul RUSU fost funcţionar la Palatul Regal. De 
aci maşina s-a reîntors la domiciliu, apoi s-a dus la 
prințul KALIMACHI, de unde a plecat la Buftea cu 
B. St. 


7 lanuarie 1931 


Astäzi la orele 9,30 a venit dela Buftea BOXALL 
impreunä cu sotia sa, ducändu-se apoi in oras de 
unde s-au reintors la orele 12,30 spre a se duce la 
Buftea. 


8 lanuarie 1931 

Astäzi pänä la orele 14 supraveghind casa 

STIRBEI nu s-a putut observa decät masina lui DINU 
HIOTU cu Doamna si BOXALL cu soția. 


La orele 18 doamna BOXALL s-a dus cu masina 
la Reşiţa” spre a-şi lua soțul şi a plecat la Buftea. 


7 Adică la sediul din Capitală al Soc. Reşiţa. 

La orele 9,30 a sosit cu maşina Nr. 1940 B. St. cu 
doamna venind dela Buftea. 

La orele 10,30 au plecat împreună tot cu această 
maşină conducând şoferul MIHAI până la dentistul 
din strada OTETELEŞEANU Nr. 3. După jumătate de 
oră au plecat din nou reîntorcându-se acasă, unde B. 
St. a rămas, iar doamna continuând până la strada 
Buzeşti 100. 

La orele 11,30 doamna ŞTIRBEI s-a urcat în 
maşină cu încă o doamnă cu care dela această 
adresă, pornind pe Calea Victoriei şi oprind la Nr. 109 
la casa GH. CANTACUZINO. 

La orele 12,14 au eşit de aci şi au intrat în casa 
ŞTIRBEI, de unde după % oră au plecat împreună cu 
B. St. în strada Buzeşti Nr. 100 la familia BALŞ, 
rămânând aci la masă. 

La orele 12,30 B. St a eşit ducându-se cu maşina 
în Calea Victoriei Nr. 109 la GH. CANTACUZINO, iar 
de aci, după un sfert de oră, la domiciliul unde după 
ce a vorbi cu BOXALL l-a luat pe BOXALL cu care 
apoi, după ce a trecut pe acasă, au plecat la Buftea 
la orele 12,50. 


14 lanuarie 1931 
Astăzi la orele 11 B. St. a sosit dela Buftea cu 
şoferul MIHAI cu maşina Nr. 1940. 


După ce a luat câteva pachete, s-a dus cu ele în 
str. Pitar Moşu la domnul ŞTEFAN MIŞU şi de aci a 


14 


Schițe pentru un tablou de epocă (1930-1940) 


mers la societatea „Reşița” unde a lăsat o scrisoare, 
apoi la Ministerul de Externe. 

De aci s-a întors în str. Pitar Moşu Nr. 6 la 
Domnul BALŞ şi acasă unde a stat până la orele 13 
când a plecat iarăşi la Ministerul de Externe luând cu 
maşina pe domnul FILOTI? pe care l-a dus în str. 
Pitar Moşu Nr. 6. 

După 15 minute a esit împreună cu un domn 
bătrân, cu părul alb, plecând apoi împreună cu soțiile 
la Buftea. 


15 lanuarie 1931 


Astăzi a venit în Capitală venind dela Buftea la 
orele 11,30 B. St. cu maşina Nr. 1940 condusă de 
şoferul MIHAI. Până la orele 12,30 a stat acasă, 
venind la dânsul mai multe persoane, printre care am 
remarcat un domn foarte bine îmbrăcat, într-o blană 
de Biber şi cu căciulă şi ras complet, înalt, bine făcut. 


+ 
+ x 


Odată cu „supravegherea” a fost pusă la punct şi 
discreditarea lui Barbu Ştirbey, precum şi compro- 
miterea apropiaților săi. lar cel care s-a pus, cu mult 


® Eugen Filotti a fost mai întâi redactor la ziarele „Dimineafa” şi 
„Adevärul”, apoi directorul revistei „Cuvântul liber’. Ataşat de 
presă la Praga, director al Serviciului presei din M.A.E. şi ulterior, 
ministru plenipotenţiar la Ankara, Atena şi Budapesta. 


15 


DUMITRU HÎNCU 


zel, la dispoziţia Palatului a fost Grigore Filipescu, 
directorul şi proprietarul ziarului „Epoca”. 

Care de la 15 noiembrie 1930 anunţase, într-un 
text în chenar gros „În momentul când apar aceste 
rânduri, „Societatea Reşiţa” va fi cântat veşnica 
pomenire politicei Prințului Ştirbey. Această politică 
era moartă, lipsea ceremonia funebră. Ea are loc 
astăzi în palatul unde trufia ştirbească s-a manifestat 
cu maximum de îndrăzneală. 

. Ceremonia va fi simplă. Se va lua act de 
decesul politic al Prințului Stirbey”. 

lar trei zile mai târziu, cu titlul „Asanarea ţării”, Gr. 
Filipescu îşi completase informaţia de mai sus, 
anunțând: 

„Nu este suficient că sistemul Ştirbey a fost con- 
damnat, trebuie ca tara să ştie că ceea ce a fost nu 
mai poate să fie şi că alti Știrbey nu se vor mai naşte 
în România. 

Demisiile de la „Resita” şi „Banca de Credit” nu 
reprezintă decât partea întâia a programului de 
asanare”. 

O altă „parte” a constituit-o, la 30 noiembrie 1930, 
numirea lui Grigore Filipescu ca director al Societății 
Române de Telefoane, prin mijlocirea căreia se putea 
nu numai vorbi, ci şi asculta ce se vorbea. 

Încât e uşor de înţeles şi de ce, în primele zile ale 
lui decembrie 1930, directorul „Epocii” a atras citito- 
rilor săi atenţia că: 

„Regele este ocrotitorul firesc şi sincer al po- 
porului, de aceea poporul trebuie să-l iubească, să-l 
înconjoare, să-l apere cu toată energia, fiindcă numai 

mâna lui otelitä îl va putea scoate din nămolul in care 
el se zbätea în primejdia de a se ineca.” 

Cu o asemenea „mână” n-a fost de mirare nici că 
la 13 decembrie şi-a putut bucura lectorii anunfändu-i: 

„leri a avut loc adunarea societății de asigurare 
„Dacia România”. 

Cu această ocazie i-a primit demisia Prințului 
Barbu Ştirbey din consiliul de administrație al so- 
cietäfii.” 

Si, mereu doritor să slujească „poporul”, ziarului 
„Epoca”, n-a putut, bine înţeles, să-i scape nici „Un 
episod scandalos al afacerilor Ştirbey”. 

Încât la 16 decembrie 1930, a semnalat: 

„Cititorii noştri ştiu că Prinţul Ştirbey asigurându-şi 
un tarif vamal rusinos şi mulțumită influențelor oculte 
pe care le exercita, deținea un adevărat monopol al 
aprovizionării cu vată şi bandaje pentru armată şi 
Crucea Roşie. 

Acum ni se aduce la cunoştinţă că din contractul 
în vigoare, semnat de un oarecare Lazăr Samit, 
reprezentantul Prințului în această afacere, Fabrica 
Buftea mai avea de predat un lot de 30000 metri 
tifon. Acest ultim lot a fost, însă, de o calitate atât de 
inferioară încât Depoul sanitar al armatei a opinat 
pentru refuzarea lui”. 

Era o „ranä” pe „trupul poporului” pe care vata şi 
tifonul Prințului Ştirbey nu puteau s-o oblojească. 

De aceea, „Epoca” a şi solicitat: 

„Pentru lămurirea celor de mai sus, cerem stărui- 
tor instituirea unei anchete urgente”. 

Si, în fine, după multele şi stăruitoarele sale efor- 
turi, la 27 ianuarie 1931, a fost în măsură să întreză- 
rească şi vremuri mai bune: 

„Astăzi credem că situaţia s-a schimbat. La 
„Resita” a fost ales un nou preşedinte. 

Suntem convinşi că sub presedentia d-lui 
general Baliff, di. Vlasopol (care puțin înainte fusese 
numit de ziar „prietenul nostru”) nu va mai fi pus în 
imposibilitatea de a face lumină asupra unor bunuri”. 

Dar nu numai „Epoca” avea motive să fie multu- 
mită că „situaţia s-a schimbat”. Generalul Baliff, 
foarte activ în pregătirea revenirii în ţară a regelui, 
avea şi el toate motivele să fie bucuros de „vremurile 
bune”. Căci, în afară de „Resita”, a fost mai întâi 
gratificat cu diverse funcții la Palat şi apoi cu 
demnitatea de membru al Consiliului de Coroană, 
factor decident mai presus de guvern. 


Între timp, învins de atotputernica armă a 
calomniei, Barbu Ştirbey se expatriase, stabilindu-se 
în Elveţia. i 


Si un alt „indezirabil” 


„Nedoriți” la Palat au fost însă, nu numai Barbu 
Stirbey şi familia sa, ci toţi cei care n-au înțeles să se 
dezică de dânsul şi de ai lui. lar cel fată de care s-a 
procedat cu o uluitoare lipsă de scrupule, a fost mai 
ales ministrul Germaniei la Bucureşti. 

Gerhard von Mutius (1872 — 1934) 

Poate greu de crezut acum, dar aşa s-a întâm- 
plat. 

Să vedem, însă, cine a fost acesta. 

La jumătatea lunii iulie 1926, o Notă a lui Frederic 
Naro, ministrul român la Berlin, şi-a informat superio- 
rii despre numirea în Capitala noastră a lui Gerhard 
von Mutius, comunicând şi câteva date despre el: 

„Von Mutius a intrat în cariera diplomatică în 
1902. Ministru plenipotenţiar la Oslo, Preşedintele 
delegatiunei de pace la Paris in 1920, când a fost 
numit la Copenhaga. 

Spirit cultivat, a lăsat pretutindeni cea mai bună 
impresie prin firea sa manierată şi având în mod 
întâmplător ocaziunea a-l cunoaşte personal l-am 
găsit în relatiunile de afaceri prevenitor şi doritor a ne 
fi agreabil”. 

Asta a fost, deci, tot ce s-a ştiut atunci la M.A.E. 

După trei luni, mai exact la 2 noiembrie, două 
trăsuri ale Curţii Regale au oprit în fața Legatiei Ger- 
mane din Calea Victoriei spre a-i conduce la Palat pe 
Gerhard von Mutius şi colaboratorii lui. 

Prezentarea scrisorilor de acreditare trebuia să 
aibă loc la ora 12,30. 

Atunci şi-a făcut intrarea în Sala Tronului regele 
Ferdinand şi noul ministru — care-l înlocuia pe Gustav 
von Fraytag ce-şi reprezentase țara din 1921 - a citit 
scrisoarea prin care maresalul Paul von Beneckendorf 
şi von Hindenberg, preşedintele Reichului, împuterni- 
cea să-l reprezinte, întrucât: 

„Verificatele sale calităţi mă indreptätesc să fiu 
convins că, la fel ca predecesorul său, se va strădui, 

la rândul lui, să câştige bunăvoința Majestății Voastre 
în misiunea ce i-a fost încredințată”. 

Întrevederea dintre rege şi noul ministru a durat 
aproape o oră, desfăşurându-se în limba germană şi 
în termeni foarte cordiali. 

lar la 26 noiembrie, regele Ferdinand a semnat şi 
următorul decret: 

„Văzând şi cercetând puterile Domnului Gerhard 
von Mutius cu data de 26 August 1926, prin care 
Guvernul Germaniei l-a numit Consul General şi 
dorind a primi şi trata cu toată favoarea pe DI. G. von 
Mutius, îi dăm voie să se bucure în circumscripția sa 
consulară de puterea zisei patente şi de toate privi- 
legiile şi scutirile alipite functiunei sale. Ordonăm 
autorităților administrative şi judecătoreşti de a-l recu- 
noaşte în calitatea de Consul General al Germaniei 
spre a-şi putea îndeplini fără împotrivire, conform 
conventiunilor şi uzanțelor, funcțiunile ce îi sunt încre- 
dințate cu conditiune, însă, fără să aibă dreptul de a 
putea invoca calitatea sa de Consul General spre a 
se sustrage ziselor urmăriri. Ordonăm cu deosebire 
autorităților administrative din întreg Regatul României, 
să privegheze la îndeplinirea Decretului de faţă z3 

Dat în Bucureşti la 26 Noiembrie 1926 


Luând cunoştinţă de acest text, trebuie să avem 
în vedere că în momentul când a fost edictat, în 


România vietuia o importantă minoritate germană, 
activă şi prosperă, răspândită în multe aşezări 


° Arhiva M.A.E. Fondul Gerhard von Mutius. 

urbane şi rurale şi de aici nevoia de Consulate la 
Braşov, Sibiu, Cluj, Timişoara, Cernăuţi, Constanţa 
sau Galaţi, coordonate de un Consul General. 

Ultima prevedere a Decretului trebuie să-i fi 
stârnit, însă, cel puţin un zâmbet noului ministru ple- 
nipotentiar. Căci unicul negot pe care el l-a practicat 
vreodată a fost... comerţul de idei. 

Cercetări făcute în Arhiva diplomatică a Ministe- 
rului de Externe German, mi-au permis să descopăr, 
printre altele, acest elocvent tablou al carierei lui von 
Mutius: 

Născut: 16.9.1872, la Gellenau, comitatul Glatz 

Decedat: 18.10.1934 

1896 Licenţiat în ştiinţe juridice 

1903 Intrat în serviciul Min. de Externe 

1903 Transferat la Ambasada din Paris 

1903 Transferat la Ambasada din St. Petersburg 

1904 Numit Secretar de legatie 

1905 Colaborator al Cancelariei Reichului 

1907 Prim secretar al Legatiei din Pekin 

1909 Secretar doi al Ambasadei din Paris 

1911 Cu titlu temporar la Legația din 

Constantinopol 
1912 Prim secretar al Legatiei din 
Constantinopol 
1914 Detasat la Marele Cartier General 
19.10.1915 Seful Departamentului politic al 
Guvernämäntului Varşovia 


16.8.1918 Serviciul militar 
26.7.1920 Ministru plenipotentiar la Oslo 
26.7.1920 Pensionat temporar 

2.8.1920 Conducătorul Delegației germane 
la Conferinţa de Pace, la Paris 
25.10.1921 Insärcinat cu conducerea unei 


Comisii germano-olandeze pentru 
reglementarea problemelor de 
graniță 
29.7.1921 Detaşat la Ministerul de Externe 
19.4.1923 Ambasador la Copenhaga 
27.6.1926 Ambasador la Bucureşti 
25.7.1931 Pensionat temporar 
18.7.1933 Pensionat definitiv 


Dar, mărturisesc, în mai mare măsură am fost 
interesat de altă latură a personalităţii sale. Căci fie şi 
o sumară trecere în revistă a lucrărilor sale relevă că 
Gerhard von Mutius a fost şi un mare om de cultură, 
un vizionar. 

lată măcar (în traducere) câteva titluri: „Centrul de 
gravitate al culturii”; „Actualitatea lui Goethe”; „Nietzsche 
şi problema valorii”; „Kierkegaard şi Germania de 
astăzi”; „Vincent van Gogh”; „A avea şi a fi" sau „A fi 
şi a Deveni”. După cum n-a rămas inactiv nici în 
răstimpul cât s-a aflat în România. Revistele de limba 
germană „Ostland” sau „Klingsor” au beneficiat de 
colaborarea lui cu eseuri ca „Arta de a scrie la J. J. 
Bachofen”, „Stat şi Națiune”, „Tinerețe şi bătrânețe”, 
„Natan înțeleptul”, „Religie şi structură”, „Despre 
ştiinţă”, „Wallenstein” sau „Răpirea lui Garymed”. 

Şi tot în răstimpul petrecut în România i-a apărut 
volumul de amintiri „Geschlossene Zeiten” (Vremi 
apuse) scris în anii 1924-1925 la Copenhaga, dar 
publicat la Braşov (Tip. W. Krafft, f.a). 

Dar, evident, de cert interes pentru cunoaşterea 
epocii sunt şi rapoartele trimise de von Mutius 
Ministerului de Externe German. 

Cercetările făcute în Diplomatische Arekiv des 
Auswärtigen Ant mi-au permis să intru în posesia 

“întregului lot. Pentru ce va urma este, mai ales, acest 
Raport care ne convinge cât de lipsită de temei avea 
să fie campania de discreditare a relaţiei dintre von 
Mutius si Ştirbey, prezentată că ar ascunde tot felul 
de intrigi şi comploturi. 


5 m [i 7 

Er u Es RL, 

h Lapi g ET rl 

Deutsche Gesandtschaft By W GRÈ a Rs Dim 
Bukaresi. Bukarest, den ö, Juni 199 
9.0.1 j 
- 4 Duroheohlăge - na e 
Arch i ga trpi v 
- 4 R 7 Bine 


u een. 
Inhalt: Personlichkelten und Manifest 
der neuen Regierung Stirbey. 


In den Anlagen beehre ich aloh 
sine Liste der bisher dekannten Mitglieder 
der neuen Äusünischen Asgierung ait kurser 
Charaktertetik der einaelnen Personliohket- 
ten und das Manifest vorzulegen, atit dea 
sie vor die Öffentlichkeit getreten sind, 

"Ich möchte besonders darauf hin- 
»eisen, vie stark die Fronpfiinzmfrose in 
liesen Manifest hervortritt, 
Ren Da uns 
A JUK 1927 

Reproduc, de aceea, (în traducere — n.n.) câteva 
pasaje din Raportul despre chemarea la cârma ţării a 
guvernului Ştirbey: 


Legația Germaniei 
Bucureşti Bucureşti, 8 iunie 1927 


J. Nr. 1 

— 3 copii — 

Cuprins: Personalitatea si manifestul 
noului guvern Stirbey 


În Anexe am onoarea a vă prezenta lista 
personalităților cunoscute din noul guvern român, 
însoțită de scurte caracterizări şi de manifestul cu 
care s-a prezentat în fața opiniei publice. 

Aşi dori, în special, să atrag atenţia asupra locului 
pe care îl ocupă în acest manifest problema prinţului 
moştenitor. 

Mutius 


K 114289 
Po 5 Rum. 
Anexa 1 
1) Prinţul Barbu Ştirbey 
Prim-ministru, ministru de Interne 
şi ad-interim la Externe 


Aparent fără partid, dar liberal prin interesele sale 


economice. Favorit al Reginei. Om de încredere al lui 
Brătianu şi în felul acesta şi al Regelui. Fără 

scrupule, dar într-o manieră elegantă. Personalitatea 
şi viața familiei sale vădesc o puternică influență a 
culturilor germană şi engleză. Numirea sa, datorată 
exclusiv Reginei, n-a corespuns dorinței lui Brătianu 
care l-ar fi preferat pe generalul Prezan. 


Şi, după scurte caracterizări ale unor membri ai 
Cabinetului (C. Argentoianu, dr. N. Lupu, lon Inculeț, 
Mihai Popovici şi Alex. Lapedatu) s-o reținem pe 
aceea a lui: 

7) Stelian Popescu Ministrul Justiției 

Pretins fără partid. Proprietar 
al ziarului „Viitorul” (în reali- 
tate al ziarului „Universul” — 
n.n.). Ministrul Justiției sub 
Take lonescu. Germanofob 
de cea mai joasă speță. 


Dacă ar fi trebuit însă, ca von Mutius să-l defi- 
nească şi după doi-trei ani pe Barbu Ştirbey, ar fi 
făcut-o în cu totul alți termeni. Căci, între timp, atât ei, 
cât şi soțiile lor, s-au cunoscut de aproape şi au legat 
o strânsă şi frumoasă amicitie. 

Nu ştiu câți mai sunt acum cei care ştiu ceva 
despre Nadeje Stirbey si Marie von Mutius. 

De aceea iată cum a descris-o N. lorga pe cea 
dintâi: 

„Doamna Nadejda Stirbey, fiica beizadelei Bibescu, 
fusese crescută, din cauza unor triste împrejurări de 
familie, în Germania şi frumoasele versuri şi poveşti, 
dintre care cele dintâi au fost traduse şi de mine în 


26 


Schițe pentru un tablou de epocă (1930-1940) 


româneşte, fuseseră redactate şi tipărite în limba ger- 
mană. Dintre fiice, cea mai mare mostenise înaltele 
însuşiri intelectuale ale străbunului Vodă Ştirbey şi o 
discuție cu dânsa asupra oricărui subiect era o 
adevărată plăcere."!0 

Dar nici G. Topârceanu n-a fost insensibil la 
talentele sale şi a tradus din versurile ei într-o vreme 
când numele Ştirbey nu era deloc pe placul stăpânirii. 
În revista „Însemnări ieşene” din aprilie 1936, i-a 
publicat această poezie care ne transmite şi acum 
ceva din graţia sufletului autoarei: 


Coboară drumul 
Domol coboară drumul spre mormânt 
Cununa vieţii noastre — ofilită, 
Şi foaie după foaie vestejitä 
Se duce-n vânt 


Ovalul fetii, gingaşul contur 

Cu fragede culori copiläresti, 

Doar în portretul vechi al celor dimprejur 
De mai găseşti... 


Şi ne rămân prietenii pe rând 
Cäzuti în urmă, drumul ne desparte, 
Le facem semn cu mâna 
Şi drumul, altădată atât de viu 
E tot mai greu, tot mai pustiu. 


1N. lorga O viață de om. Aşa cum a fost, Editura „Minerva”, 
1976, p. 510. 

Se învârte lumea-n cerc amăgitor 
Şi fără ca vreun suflu s-o atingă, 
Cununa vieţii se scutură uşor 
Pe când de sus începe-ncetişor 
Să ningă... 


Dar şi Marie von Mutius era o făptură ce-i fermeca 
pe cei care o citeau. Mi-e cu atât mai uşor s-o afirm, 
cu cât pot face apel la o recenzie, apărută în 
„Adevărul literar şi artistic” din 1 aprilie 1928, la nuvela 
„Le Miroir und Der Spiegel”, publicată la Berlin, dar - a 
amintit semnatarul ei — putea fi găsită şi în Bucureşti, 
la librăria F. Zweier, din Bulevardul Elisabeta. 

Ce spunea, dar, publicistul |. Băilă: 

„Autoarea acestei interesante nuvele trăieşte în 
mijlocul nostru. Originară din Franţa, d-na Marie von 
Mutius a devenit soția d-lui Gerhard von Mutius, 
actualul reprezentant diplomatic al Germaniei în 
Capitala noastră. Împrejurarea aceasta a făcut ca 
d-na Marie v. Mutius să cunoască egal de bine 
limbile franceză şi germană şi să devină o scriitoare 
apreciată de ambele naţiuni cărora le aparţine. 

Sub pseudonimul M. de Boissy a publicat în limba 
franceză două volume de versuri Ombres et Clartes 
şi Pages dhier, iar în limba germană o povestire 
Mein Dănischer Freud. Ultima ei lucrare Le Miroir und 
Der Spiegel, de care ne ocupăm aici, a scris-o 
deodată, în amândouă limbile, păstrând exact forma 
şi subiectul, fără a face o traducere dintr-o limbă în 
cealaltă." 

După care i-a relatat cuprinsul: 

„Oglinda, acest ghicitor brutal care nu ştie să 
ascundă nimic, nici chiar femeilor pe cale de a-şi 
pierde farmecul tinereții, poate fi, totuşi, un iscusit 
amăgitor pentru o femeie ce se priveşte în ea cu 
dorința tainică de a mai descoperi ceva în priviri şi în 
trăsăturile fetii, ceva din acel misterios vino-ncoace 
care poate atrage bărbatul dorit. Sub sugestia unei 
astfel de amăgiri, încearcă şi văduva Ana-Maria să-şi 
refacă viața prin cucerirea amorului lui Serge, vărul 
prietenei Olga. Pus prin jocul fatal al sorții între feme- 
ia al cărui păr începe să înflorească şi între verişoara 
lui de douăzeci şi cinci de ani, Serge nu se gândeşte 
mult şi pleacă cu aceasta, nimicind cu brutalitate 
toate iluziile şi speranţele văduvei Ana-Maria.” 

Obiectul recenziei lui lon Băilă n-a fost, însă, 
ultima carte a lui Marie von Mutius. l-a urmat volumul 
In memoriam, o antologie de versuri din opera lui 
Detlev von Liliencron, Rainer Maria Rilke şi Hugo von 
Hofmanstahl, într-o ediție bilingvă, publicată la Braşov. 

Pe Rilke îl cunoscuse din copilărie şi, în 1918, 
acesta îi scrisese că „inima şi sufletul său näzuiau 
din totdeauna la o lume egală.” Şi dacă dânsa a dorit 
să-l traducă în limba franceză — a explicat M. v. 
Mutius în prefață — e „pentru că voia să facă mai 
cunoscut sufletul poetului rătăcitor.” 

Existența în timp a familiei von Mutius a avut, 
însă, şi alte laturi. Despre unele din ele am aflat în 
circumstanţe total neaşteptate. Sosit la Heidelberg 
după cele două luni petrecute în Arhiva diplomatică a 
Ministerului de Externe German şi povestind profe- 
sorului Heitmann — excelentul cunoscător al literaturii 
şi istoriei noastre, despre care a şi scris mult — că, 
printre altele, am fost foarte interesat de rapoartele lui 

Gerhard von Mutius, domnia-sa mi-a spus că, după 
câte ştia, o doamnă cu acest nume lucra în librăria 
din Birmarck Platz, piața centrală a vechiului şi 
frumosului oraş universitar de pe valea Neckar-ului. 

Bineînțeles, auzind asta, chiar în aceeaşi dimi- 
neatä m-am şi dus acolo. 

La intrarea „clientului”, dintr-o încăpere alăturată 
celei care da spre stradă, a ieşit o doamnă, subțire, 
cu părul cäruntit care, la întrebarea mea, mi-a con- 
firmat, zâmbind, că dânsa era persoana de care mă 
interesam. Şi, după o convorbire de zece-cincispre- 
zece minute în care s-a convins că ştiam câte ceva 
despre fostul ministru, m-a invitat s-o vizitez acasă a 
doua zi după-amiază. Dar, înainte de a pleca, m-a 
condus către un raft din care a scos o carte pe care, 
tot zâmbind, mi-a întins-o. Privind coperta şi văzând 
numele autoarei, am înțeles că era chiar ... Dagmar 
von Mutius, viitoarea mea gazdă. 

Locuia într-o casă încăpătoare, dar modest mobi- 
lată, situată pe o colină ce domina Neckar-ul. 

Acolo am văzut, pentru prima oară, într-un tablou 
frumos înrămat, chipul lui Gerhard von Mutius şi, într-un 
album cu fotografii, pe Marie von Mutius şi cei trei 
copii — două fetițe si un băiețel, în costume populare 
româneşti, pozând în parcul palatului Ştirbey de la 
Buftea. 

Si tot atunci am aflat că în timpul războiului, cele 
două fiice — Marie Elisabeth şi Dagmar - au trebuit să 
muncească într-o uzină de armament, iar fratele lor, 
Bernhard, a murit pe frontul de Răsărit. 

Castelul familiei, de la Gellenau, în Silezia, a fost 
ras de pe fața pământului de trupele sovietice care 

înaintau spre Vest, iar casa din Berlin a fost distrusă 
de bombardamentele Aliaților. „Jurnalul” lui Gerhard 
von Mutius, păstrat de familie în două exemplare, a 
dispărut şi el odată cu aceste dezastre. 

Despre intempestiva plecare din Bucureşti a 
familiei, amabila mea gazdă mi-a spus doar - şi cu o 
evidentă reținere — că s-a datorat unei intrigi ale cărei 
dedesubturi le-a uitat. 

Incât adevăratele cauze le-am aflat odată întors 
la Bucureşti din presa vremii şi, ulterior, la Viena. 

Ce se întâmplase? 

La 18 noiembrie 1930, ziarul „Epoca” a publicat — 
în original şi într-o traducere aproximativă — urmä- 
toarea scrisoare: 

Bucureşti, 13 noiembrie 1930 


Mult stimate Domn von Kugelgen, 


Sunt neplăcut surprins de reproducerea atacurilor 
d-lui Grigore Filipescu împotriva Prințului Ştirbey, 
atacuri apărute în ediția de azi a ziarului „Bukarester 
Tagblatt.” 

Evenimentul comunicat de o persoanä atät de 
dubioasä ca Filipescu, nu intereseazä pe nimeni in 
cercurile germane si consider că se comite o 
greşeală principială dacă ziarul „Bukarester Tagblatt” 
se asociază la certuri interne româneşti. 

Aş dori ca, după reîntoarcerea mea, să mai discut 
cu D-ta. 


Cu cele mai bune salutări 


al Dv. devotat 
(e) von Mutius 

Aşadar, „Epoca” a putut publica o scrisoare a 
ministrului german ce nu era adresată nici direc- 
torului, nici vreunui redactor al său. lar, în treacăt fie 
spus, cine compara cele două versiuni ale scrisorii se 
putea convinge că von Mutius nu utilizase expresia 
„personalitate atât de dubioasă”, ci „personalitate în- 
doielnică”. „Epoca” n-a avut, însă, timp de aşa ceva. 

A adăugat, însă, scrisorii ministrului german, în 
aceeaşi traducere răuvoitoare, o „Rectificare” a ziaru- 
lui „Bukarester Tagblatt" pe care a prezentat-o ca 
scuze ale acestuia pentru eroarea comisä: 

„Regretäm de a fi redat in ziarul nostru demas- 
cärile filipescane, cu cät in mod vizibil este vorba de 
bärfeli räuvoitoare. Pe de altä parte, insä, fiind vorba 
de o personalitate a ţării, aproape în imposibilitate de 
a se apăra, nu voim să ne asociem la acest joc puțin 
nobil.” 

lar odată această precaufiune luată, directorul 
„Epocii” a trecut la ceea ce intenţiona, de fapt, să 
facă; să-l atace pe von Mutius: 

„Din punct de vedere principial, protestăm cu ulti- 
ma energie pe lângă d. ministru de externe împotriva 
amestecului unei legatiuni străine în treburile noastre 
interne. 

Sau „Bukarester Tagblatt” este un ziar românesc 
redactat pur şi simplu într-o limbă străină ca 
„L'Indépendance Roumaine” si în cazul acesta 
ministrul Germaniei n-are nici un drept de cenzură 
asupra redacției, liberă să se ocupe de toate chestiile 
de politica românească sau această foaie este 

organul oficial al legatiei din Calea Victoriei şi atunci 
guvernul trebuie să ia măsuri împotriva ei. 

Aşadar, pentru a fi bine intelesi, zicem: Sau pleacă 
D. von Mutius sau dispare „Bukarester Tagblatt”. 

Faţă de latura principialä a chestiei, partea perso- 
nală trece pe planul al doilea. 

Din prima zi a sosirii sale în țară, d. von Mutius 
sedus de argintăria de la Buftea, a fost sluga plecată 
a Prințului Ştirbey. 

Aprecierile unui asemenea domn ne lasă absolut 
reci. 

l-aşi apleca tratamentul pe care-l merită, dacă 
n-aşi avea certitudinea că se ascunde în dosul 
calităţii sale de diplomat. 

Nu mă îndoiesc că nicio divizie de uhlani nu va 
parveni să scoată pe teren pe acest caraghios. 


Grigore Filipescu 


Trec peste aprecierile şi implicaţiile lui Gr. Filipescu 
când ştim acum cui i se adresau. Dar, cum e uşor de 
imaginat, incidentul a fost pe larg dezbătut atât în 
presa de limbă română, cât şi în cea germană. 

Unele ziare s-au mulțumit, e adevărat, cu comen- 
tarii moderate. Bunăoară, „Adevărul” din 18 noiembrie, 
după ce a reprodus scrisoarea lui von Mutius şi 
diatriba lui Filipescu, s-a mărginit să atragă atenția că: 

„Incidentul e viu comentat în toate cercurile. El e 
menit să aibă consecințe asupra cărora nu voim să 
anticipăm, dat fiind caracterul delicat, atât politic, cât 
şi personal al întregii chestiuni.” 

lar a doua a reprodus această punere la punct 
primită din partea lui „Bukarester Tagblatt": 

1) „Epoca” n-ar fi trebuit să facă uz de scrisoarea 
d-lui von Mutius, pentru că această scrisoare a fost 
furată. 

2) „Bukarester Tagblatt" este un ziar românesc de 
limbă germană. 

3) D. von Mutius, în calitate de cititor al ziarului, 
are dreptul să-şi spună părerea asupra atitudinei 
ziarului fără ca prin aceasta să exercite o presiune. 

4) Ca atare, nu-i exact că redactorul lui „Bukarester 
Tagblatt” care a publicat articolul contra prințului 
Ştirbey a fost concediat. El a demisionat pentru că 
„urmărea alte posturi.” 

5) Nu-i exact că retractarea publicată a apărut în 
urma presiunilor d-lui von Mutius, care nu era de față 
(fiind plecat din ţară — n.n.) în momentul publicării ei.” 


La unison, însă, cu Grigore Filipescu, „Universul” 
s-a folosit, parcă, de prilej spre a confirma caracteri- 
zarea despre o germanofobie de cea mai joasă speţă 
a proprietarului său Stelian Popescu. Şi mai multe 
zile la rând s-a dezläntuit în nestăpânite calomnii la 
adresa ministrului german şi a germanilor în general. 

Vineri 19 decembrie 1930, în rubrica „Buletin 
politic”, un autor anonim s-a întrebat: 

„Cine este D. von Kugelgen, care în fața lumii 
apare drept conducător al acestui ziar? Este el supus 
român şi se bucură de toate drepturile civile şi 
politice, aşa cum cere art. 25 din Constituţia noastră? 
Nu credem. Fiindcă atunci nu s-ar fi pus la ordinele 

unei legatii străine, decât dacă este un trădător si în 
cazul acesta merită împuşcat. 

Este supus german? Atunci cum i s-a permis să 
poarte răspunderea unui ziar străin pe pământul 
românesc? 

Se repetă, oare, şi azi procedeele de tristă me- 
morie ale fostului ministru german din Bucureşti din 
timpul războiului, von den Busche, când acesta 
finanța şi controla anumite ziare spre a induce în 
eroare opinia publică? Nu suntem nici azi scutiți de 
influențele plătite în tara noastră?!” 

lar a doua zi, în articolul „Cazul von Mutius şi 
câteva precedente”, ziarul l-a somat pe ministru să-şi 
grăbească „ispăşirea”, luând exemplu de la alți diplo- 
mati care se plasaseră în situaţii neconvenabile şi-şi 
ceruseră rechemările. Şi tot în acelaşi număr, un alt 
articol, semnat Gheorghe Derussi, a vrut să ştie dacă 
von Mutius îşi imagina, cumva, că nimic nu s-a 
schimbat în România de când „sub călcâiul cotropito- 
rului s-a găsit o mână de ticăloşi gata să devină 
unealta duşmanului — sau mai târziu când, după 
victorie, defetistii şi trădătorii care, uluiți o clipă, şi-au 
recăpătat siguranța şi trufia sub scutul unei inexpli- 
cabile inteligente.” 

Apoi, din nou, la 21 decembrie 1930, scos parcä 
din minți că nu se făcea „dreptatea” pe care o 
reclama, oficiosul lui Stelian Popescu a făcut apel 
la... Siguranța Statului ca la ultima instanță ce putea 
pune capăt unei „stări intolerabile”, dar strecurând si 
o ameninţare: 

„Sperăm — a avertizat ziarul — că poliția şi Siguranţa 
vor fi luat sau nu vor întârzia să ia măsurile de 
rigoare contra acestui cuib de spionaj, pentru ca să 
nu fie nevoit publicul să facă el aceea ce poliţia şi 
Siguranţa ar întârzia să facă.” 

Prefer să nu comentez acest noian de acuzații 
false şi de calomnii, dar când le-am citit m-am între- 
bat: oare cei care le debitau chiar nu ştiau să şi 
citească? 

Căci înainte cu doi ani, „Adevărul literar şi artistic” 
acordase, de pildă, mult spațiu unei conferințe ținute 
de von Mutius la Sibiu, pe tema „Națiunea şi Statul”, 
comentând-o în aceşti termeni: 

„Experiențele trecutului au arătat în nenumărate 
rânduri că un ministru poate foarte uşor strica opera 
unui filosof, dar un filosof nu poate strica opera celui 
dintâi, fiindcă cel dintâi se lasă de multe ori influențat 
de interese politice care nu au totdeauna ca scop 
binele obştesc, dar un filosof gândeşte şi acționează 
totdeauna în sensul suprem al umanității.” 

Şi a reprodus mai multe pasaje din textul orato- 
rului, printre care această reflecţie ce-i vădea gân- 
direa liberă de autentic vizionar: 

„.. devine şi mai puțin important în care punct al 
globului te afli la un moment dat. Întregul Pământ se 
preface în patria omului, întreaga economie devine 
tot mai mult unitară.” 

Dar chiar şi după ce „Epoca” şi „Universul” revär- 
saseră atâtea neadevăruri, autorii lor ar fi putut citi — în 
„Convorbiri literare”, din noiembrie 1931 — traducerea 

unui articol al lui Gerhard von Mutius, apărut cu o 
lună înainte în „Klingsor” şi care i-ar fi putut convinge 
cât de. străine îi erau acestuia ura între națiuni, 
xenofobia. 

Articolul era intitulat „Germanii de naţionalitate 
germană şi germanii de supuşenie străină” şi afirma: 

„Suntem liberi ca fiind conationali cu alții şi 
suntem liberi ca fiind supuşi ai unui stat. 

Ca atât supuşii germani, cât şi germanii supuşi ai 
altor state să se regăsească totdeauna într-o lume a 
libertăţii, servindu-se unii pe alții, aceasta e menirea 
care le incumbă amândurora. Această menire va fi 
realizată cu o rodnicie cu atât mai mare din înrudirea 
misterioasă a oricăror ţinte morale, cu cât fiecare, 
supusul german şi germanul supus unui alt stat, vor 
satisface cu mai multă sfințenie misiunile pe care i le 
impune statul din care face parte şi comunitatea de ... 
întruchipată de el. 

Cine serveşte cu credință Statul său, va fi 
credincios şi față de poporul său.” 

Gerhard von Mutius era atunci departe de melea- 
gurile noastre, retras în patria-i de origine care, după 
doi ani, l-a şi renegat, odată cu venirea la putere a 
nazistilor. 

Plecase din tarä in circumstante jignitoare pentru 
un diplomat in misiune. Si de aceea, ministrul austriac 
la Bucuresti a socotit cä trebuia sä le relateze 
amänuntit Cancelariei vieneze intr-un raport din care 
reproduc, in traducere: 

i deutschen esanten 
re det päi Vertroulich! 


Velden ILJAN. - 


x 
ee 
x Pai 


Lese Vizekenzier, 71940 _PE-3 ji! 
„a . 


Tirzlich ist der Posten des hiesigen deutsc‘.en Scsondten 
vant zetorren. Der bisierire escute, Terr Terkeri v n Yutius, 
der schon inge Jenuer nech Berlin abgeseist iet, het mursschr seinen 
riesigen !unhelt oufrelöst und wird aici:t mehr auf seinen roste: 
zurte'kehren.Diese Yelenz het nit der gegemmürtinen Situotion nic:te 
zu tun, soniern ihre Grüme.reichen weiter zurück. 

"je ick in früheren Berichten zu viederhoiten islen er - 
wühnte, besteht zwischen den ‘nig und seinen ürgsten "iäcrceclier 
sus der Tronfolgerzeit, dem Prinzen Borbu Stirbey, eine crbitterte 
Feindsche’t, die sich; während des.nehrjährigen iile Seiner Zejeetit 
in keiner Teise genildert het. kine der ersten Hessnehzen ücs !nigs 
moh seiner Tio'kehr mar daher, jede Verbinduro zwisol.en seiner int- 
ter und den Prinzen zu unterbinden und Letztereu voiistiniic zu 
isolieren. Der Prinz zog sich suf sein bei Buksrest gelezenes Cut 
Buftes zurtiok und wurde dort namentlich hinsichtlich seinzs Tarkelirs 
aufs schärfste überwacht. Die hiesige Gesellschaft und des diplona- 
tische Korps schränkten daher ihre Beziehungen zu ihn auf dns 
Ausserste cin. 

|. 


An den l l l 
Herrn Vizekanzler Dr. Johann Schober, 
IBN. 

Z/INP 
Plecarea ministrului german 
von Mutius Confidential 


Domnule Vice-Cancelar 
3.1V.1931 


Postul de ministru german de aici a devenit 
recent vacant. Domnul Gerhard von Mutius, fostul 
ministru german, plecat din ianuarie la Berlin si-a golit 
acum casa şi nu se va. mai înapoia la postul său. 
Această vacantare nu are nimic de-a face cu situația 
de acum, motivele ei sunt mult mai vechi. 

După cum am arătat în mai multe rapoarte 
anterioare între Rege şi Prințul Barbu Știrbey, cel mai 
aprig adversar al său pe vremea când era prinț 
moştenitor, exista o puternică adversitate, ce nu s-a 
micşorat de fel în cursul exilului de mai multi ani al 
Majestății Sale. Prinţul s-a retras la moşia sa de la 
Buftea, unde era foarte strict supravegheat. In 
această situaţie, atât societatea bucureşteană, cât şi 
corpul diplomatic au renunţat la orice relaţie cu el. 

Cu atât mai mult l-a supărat, de aceea, pe Rege 
că Domnul von Mutius şi soția sa — foarte bună 
prietenă cu prințesa Ştirbey — au continuat să rămână 
şi mai departe legați de perechea princiară, afişând-o, 
ostentativ, cu orice prilej. 

... Aşa s-a ajuns că la cererea Domnului von 
Mutius de a fi primit în audiență de Rege spre a-şi 
prezenta fratele, i s-a răspuns că acesta poate veni, 
dar el nu. Prezentându-se la Legatie, maistrul de 
ceremonii al Palatului, i-a comunicat că Regele nu 

putea fi de acord cu manifestarea atât de provoca- 
toare a prieteniei sale cu Prințul Ştirbey şi, deci, nu 
mai era în situația de a-l putea primi. Cu alte cuvinte, 
în loc să se ceară la Berlin rechemarea sa, i s-a 
träntit, pur şi simplu, usa în nas, încât Domnului von 
Mutius nu i-a mai rămas altceva de făcut decât să 
plece din Bucureşti. 

Până acum nu a fost primită o rechemare oficială 
de la Berlin. După cât se pare, Ministerul de Externe 
german nu intenţionează s-o facă într-un viitor 
apropiat, spre a-şi demonstra, astfel, dezaprobarea 
sa față de modul cum a fost tratat ministrul. Până 
una-alta, legația este condusă de Insärcinatul cu 
afaceri Kirchholt. 

Folosindu-mă de prilej, îmi permit să amintesc că 
individul Terianu, expulzat cu prilejul recentei treceri 
prin Austria a Prințului Știrbey era, după informațiile 
mele, agent al Sigurantei Generale însărcinat cu 
urmärirea lui. 

Lukes 


Domnului Vice-Cancelar dr. Johann Schober 
VIENA 


Nu-i lipsit de interes, poate cä de pe o filä ane- 
xatä raportului Lukes se poate vedea cä destinatarii 
lui au decis ca el să fie transmis si Legatiilor din 
Berlin, Londra, Paris, Roma, Budapesta, precum şi 
Directiunii Poliţiei din Viena. 

Mai mult, cele întâmplate lui Gerhard von Mutius 
au fost evocate şi după nouă ani, într-o carte apărută 

la Paris.!! Autorul, foarte sever cu oficialitățile bucu- 
reştene care se apropiau tot mai mult de Germania 
nazistă, s-a adresat astfel cititorilor săi: 

„Nu cred că cineva de bună credință ar putea 
admite că un asemenea regim poate fi asimilat cu un 
regim democratic. 

... Personalităţi cunoscute au de suferit de pe 
urma unor asemenea practici. 

Aşa s-a putut întâmpla ca la finele anului 1929 
ministrul Germaniei la Bucureşti să fie victima unui 
furt. Acest diplomat, D. von Mutius, om foarte cultivat, 
a trimis într-o zi o scrisoare directorului unui ziar 
german din Bucureşti în care a avut imprudenta să 
trateze drept lichea un publicist român G. Filipescu şi 
s-ar putea să fi avut motivele sale, dar scrisoarea a 
fost interceptată de un funcţionar al cenzurii şi vân- 
dută românului în cauză. Într-un acces de furie, 
acesta a publicat un articol violent, grosolan şi provo- 
cator împotriva ministrului german. Primul-ministru de 
atunci a încercat să minimalizeze incidentul, afirmând 
că D. von Mutius n-a avut intenția să insulte pe 
G. Filipescu şi reciproc, dar n-a vrut să spună şi că 
scrisoarea „căzuse în mâinile” celui căruia nu era 
adresată şi bietul ministru al Germaniei a fost în cele 
din urmă rechemat.” 

Dacă l-am citat pe J. Thomas, n-am făcut-o 
pentru că redactarea lui mi s-a părut ca aducând 


11 J. Thomas, Les Roumains nos alliés. Paris, Editions Fernand 
Soviet, 1939. 

ceva în plus, ci pentru că dovedeşte că intriga urzită 
împotriva lui von Mutius a trezit ecouri şi după 
aproape un deceniu. 

Mult mai elocventă a fost reacţia lui von Mutius 
după plecarea din ţară. Aş spune: exact cum nu s-ar 
fi aşteptat cei care s-au comportat aşa cum am văzut. 

În numărul din ianuarie 1932 al revistei berlineze 
„Europăische Revue” a publicat articolul „Rumănien — 
Land und Volk” (România — ţară şi popor — n.n.) în 
care, după o expunere asupra poziției geografic- 
culturale a României, a conchis: 

„Dacă după această schiță a României Mari de 
astăzi, vom încerca să aruncăm o privire generală 
asupra ei, am vedea că ea oferă tabloul unei zone 
intermediare, identice cu premisele geografice si 
culturale ale Germaniei. 

„„„ Pe de altă parte, românul cultivat face, indu- 
bitabil, parte din elita culturală a Europei. Impresio- 
nante sunt, mai ales, spiritul, umorul şi vioiciunea pe 
care le întâlneşti la femeile din înalta societate. Căci 
dacă există popoare ca englezii, scandinavii şi, azi 
adăugăm, germanii la care, în genere, bărbatul pre- 
cumpăneşte, există, însă, şi altele cu o predispoziție 
femeninä, în care femeia are cea mai înaltă, mai 
armonioasă expresie a fiinţei lor. Printre ele, în opinia 
mea se numără francezii, polonezii şi last not least 
românii.” 

Si, spre a nu fi, probabil, părtinitor, ceva mai 
departe a ținut să adauge: „Şi printre bărbați afli mai 
mult decât prea puțin intelect.” 

După o lună, a reluat tema şi în cadrul unei con- 
ferințe, despre care Legația română din Berlin a 
raportat: | 


10 februarie 1932 
VI 


„Domnul von Mutius, fostul ministru al Germaniei 
la Bucureşti, a ținut o conferință asupra României 
(Land und Volk) la Institutul Harnack în ciclul de 
conferințe organizat de „Der Deutche Aurlandscher 
Akademischer-Club. 

Conferinţa a fost ascultată de un public numeros 
şi foarte ales. Printre auditori se găsea un mare 
număr de miniştri străini acreditaţi în Germania, 
aproape tot personalul superior de la Ministerul 
German al Afacerilor Străine, foarte multi profesori, 
industriaşi şi oameni de Bancă, reprezentanții tuturor 
ziarelor din Berlin şi un foarte mare număr de 
studenți. 

Conferentiarul a vorbit cu competință si cu multă 
dragoste şi simpatie de țara noastră. lar conferinţa a 
fost publicată în „Europăische Revue” în numărul din 
februarie 1932, număr pe care l-am trimis deja 
Excelenței Voastre prin Directiunea Presei din 
Ministerul Afacerilor Străine. 

zu bekommen, nicht wie grof der Praktiker, sondern wie grof der 
'Theoretiker Stalin ist. 1)ie Rolle des Propheten ist eine dienende, Georgier 
aber dienen nicht. Fest nicht das eine: die geistige Geschlossenheit der 
kommunistischen Partei des Riiiel:unds als einziger politischer Faktor 
‚licses Riesenstaates stellt sich äußerlich als vollkommen dar. Es gibt zu- 
nächst keine organisierie geistige Kraft, die sie antasten könnte. Die 
Hoffnung aber bleibt, daf es auch Stalin nicht gelingt, dem Menschen (las 
Denken abzugewöhnen, weil selbst cr auf das denkende Individuum nidıt 
verzichten kann. 


GERHARD VON MUTIUS 
Prübrr Dentscher \saumitar la Bukarest 


RUMÄNIEN — LAND UND VOLK 


Könnte man aus groller Höhe auf ganz Rumänien wie auf ein Karien- 
hlatt herabblicken, so wiirde uns der weite Bogen der Karpathen, der die 
Mitte des Landes durdizicht, wie cino Burg erscheinen, die auf einen 
Kranz von Ebenen niederschaut. Diese Ebenen wurden in der Erdperioıle, 
da das Gebirge emporgepreßt wurde, vermutlich zu Meeren, die allmählich 
abflossen oder verdunsteten und von den Flüssen dann mit Geröll und 
Schlamm wieder aufgefüllt wurden. — So etwa kann man sich die Eni- 
sıchung der Moldau, der Walacei und der Ebenen Westsiebenbürgens 
vorstellen. 

Rumänien ist auch in dem Sinne Karpaihenland, als die Kurpathen, erd- 
geographisch vermutlich als die Fortsetzung der Alpen zu betrachten, den 
ünflersien Vorstoß spezifisch europäischer Bodengestaltung in die weiten 
ebenen Lândermassen Ruflland—Sibiriens darstellen. Rumiinien ist gcv- 
graphisch ein Grenzgebiet Europas und auch in bezug auf "Temperaturen 
und Niederadhlüge eine Art Übergangsland und Kampfplatz zwischen dem 
von Nordosten herandringenden Kontinentalklima, der mitieleuropäisdıen, 
durch den Atlanlischen Ozean und den Golfstrom beherrschten Atmosphäre 
und der Warmluft des Miticlmeergebicis. Während die Bukowinn, 
Bessarabien, «lic Moldau im allgemeinen ein schr rauhes Winterklima 
haben und der in Abständen mil einer gewissen Regelmäfligkeit wehende 
Nordostwind in der kalten Jahreszeit Frost und große Schneemassen, in 
den Übergangsperioden kühle Regenfälle bis in die Waladıei trägt, hat 
Siebenbürgen mehr mitteleuropäisches Klima und überwiegt im Banat 
und in der südlichen Dobrudscha die Herrschaft der warmen Mittelmeer- 

VII 


Tot DI. Ministru von Mutius, într-o dizertatie făcută 
în fața unui auditor foarte ales, în casa Profesorului 
Sombart, vorbind de germanii răspândiţi în toată 
lumea, a atins şi chestiunea minorității germane din 
România şi a arătat chipul cum a solutionat Guvernul 
Român problema minoritară şi excelenta impresie pe 
care a făcut-o în Germania felul cum sunt tratate 
minoritățile în România. 


Excelenței sale 
Domnului N. lorga 
Preşedinte al Consiliului de Miniştri 
Ministru al Afacerilor Străine ad-interim."? 

N-am putut, însă, afla şi dacă regele a fost 
informat despre cele de mai sus şi dacă a mai fost 
sau nu furios. 


Între timp continua Vânarea lui B. St. 


Se ştie, Carol Il era un pasionat vânător, ochea 
bine si chiar de la mare distanţă. 

Barbu Stirbey, aflat acum departe, rămânea şi el 
mereu în vizorul său. Căci Palatul trebuia să ştie cu 
cine şi ce vorbea, unde se deplasa şi ce intenţii avea, 
spre a putea lua măsuri în consecinţă. 


12 Arhiva M.A.E. Fondul 71 — Germania, vol. 73, f. 188-189. 

„Însemnările politice” ale lui Armand Călinescu, 
Subsecretar de Stat la Interne în primii ani de domnie 
a lui Carol Il, publicate în 1990, cuprind câteva infor- 
matii în acest sens. Deşi unele din ele pot părea 
acum aberante sau absolut ridicole, Carol Il n-ar fi 
tolerat, probabil, să nu-i fie aduse la cunoştinţă. 

De pildă: 


TELEGRAMA 
Londra, 24 octombrie 1932 


Daily TELEGRAPH publică reportaj extraordinar 
de senzaţional „COMPLOT PENTRU RĂSTURNAREA 
REGELUI CAROL”. „Ura prințului Ştirbey contra 
monarchilor.” „Principesa Elena întrebuințată ca 
instrument provoacă turburări.” „Încercarea aduce 
Principele Nicolae Bucureşti zădărnicită” 

Reportajul este trimis de un reprezentant special 
al ziarului la Bucureşti şi spune între altele: „În locul 
vizitei de Mamă fără de afecțiune nu este altceva 
decât un complot pus la cale de cel mai mare duş- 
man al Regelui Carol Prinţul Barbu Ştirbey care vrea 
să răstoarne mai întâi noul guvern şi apoi pe Regele 
Carol. Se face apoi un lung istoric al rolului lui Ştirbey 
în politica şi Curtea Română şi propaganda făcută de 
el în străinătate precum şi influența exercitată de 
Ştirbey pentru a împiedica formarea guvern tare 
Maniu-Titulescu. Planurile au fost dejucate prin per- 
miterea intrare în țară Principesa Elena care venea 
acompaniată de ziarişti străini care voiau să asiste la 

arestarea Sa. Ziarul adăugă că M.S. ELENA nu ştia 
nimic de toate aceste planuri. 

DAILY MAIL dimpotrivă reportaj sec transmis prin 
agențiile Reuter, Exchange şi Central News spunând 
că suveranul nu este amestecat în nici un fel în 
negociatiuni cu Principesa Elena şi totul este lăsat pe 
mâna Preşedintelui Maniu şi Ministru Titulescu. Se 
publică declaraţia oficială că divorțul este definitiv şi 
nu este vorba de nici o reconciliere. 

DAILY HERALD publică reportaj din Bucureşti 
spunând: . REGELE CAROL a fost informat de 
consilierii săi că dacă nu va ajunge înțelegere cu 
fosta soție Tronul său este primejduit: comentează 
apoi pretinsele întâmplări Curtea Română. 

DAILY EXPRESS publică ştiri din Bucureşti consa- 
crat aproape în întregime unei Doamne care, pretinde 
corespondentul, s-ar aflat la Sinaia. Spune apoi că 
Principele Nicolae ar sosi Bucureşti azi sau mâine. 

Restul ziarul publică comunicări dela agenţiile 
Reuter, Exchange şi Central News.” 

CIOTORI 
Secretar de presă Londra 


După mai puțin de două săptămâni un „om de 
încredere” semnala Ministerului de Interne: 

„In unele cercuri duciste se spune că s-a făcut un 
acord între Alteța Sa Principele Nicolae şi Barbu 
Știrbey. 

Acest acord ar consta în îndepărtarea din Domnie a 
M.S. Regelui şi să fie proclamat Rege, Voevodul Mihai. 

Regenta să fie compusă dintr-o singură persoană: 
Alteța Sa Principele Nicolae. 

Există chiar o scrisoare a Altetei Sale adresată lui 
Ştirbey, în care îi confirmă acordul şi că în această 
înțelegere ar intra şi Majestatea Sa Regina Maria. 

După cât sunt informat această scrisoare a fost 
văzută chiar de Majestatea Sa Regele, în ale cărui 
mâini se zice că este azi. 

HK 


lar la 10 februarie 1933, Ataşatul de presă de la 
Legația din Berna transmitea la M.A.E., iar acesta 
către Carol II": 


B. Nr. 2 


„Din Berna se comunicä urmätoarele: Colabo- 
ratorii însărcinați cu supravegherea in interior a 
activității dlui Stirbey, au făcut acum câteva zile 
constatarea, că într-o mapă de lucru, cu diferite notițe 
de ziare, fotocopii, articole lipite pe hârtii volante, se 
afla şi un teanc de coli format ministerial, toate scrise 
la maşină, iar pe prima pagină a coalelor se citea 
următorul titlu: LE DRAME DE MON AMOUR POUR 
LE PRINCE CAROL (2% edition) par HELENE 
LUPESCU. Imediat în dosul acestor coli de hârtie, se 
afla un plic mai mare format ministerial, în care se 
aflau alte 53 coli de hârtie acelaşi format. Se credeau 
a fi copii în dublu exemplar al primelor coale; de fapt 
erau traduceri exacte după coalele de mai sus, şi 
anume „MY LOVE DRAMA WITH PRINCE CAROL” 


13 Arhivele Nationale, Fondul Casa Regală, Carol II, Dosar 
75/1933. 

(2** Edition) BY HELENE LUPESCU, care conține 
24 coli bătute la maşina de scris, iar o altă serie care 
cuprinde titlul „MEIN LIEBESDRAMA MIT PRINCE 
CAROL” (2 Auflage) VON HELENE LUPESCU, care 
cuprinde 28 de coli, bătute la maşină. 

Până la continuarea cercetărilor cu rostul acestor 
materiale, am dat ordin să mi se procure sub orice 
formă fotocopiile lor. S-a putut deocamdată prinde în 
grabă coalele scrise în limba franceză, pe care ne 
grăbim a vi le pune la dispoziţie — lucrările fotografice 
reclamând timp din cauza cantitätei de coale, şi cum 
întreaga operațiune reclamă multă atentiune, pentru 
a nu fi simtiti tocmai pe la această mapä, am reco- 
mandat prudenta necesară şi laps de timp intenţionat, 
pentru a ne procura în linişte şi celelalte fotocopii. 

Acum, serviciul nostru urmăreşte cu toată aten- 
țiunea necesară, ce se va petrece cu aceste coale. — 
Diferitele ipoteze puse de serviciul nostru, cum de 
exemplu: opera unor interesați, pentru a stoarce 
sume de bani de la DI. Știrbey, şi căruia i s-au remis 
aceste lucrări, fie pentru a le revizui sau corecta fie 
adăuga ceva; ca apoi să fie tipărite. A doua ipoteză: 
o lucrare ordonată chiar de di. Stirbey, prin inter- 
mediul unor interesați, ca apoi să fie răspândită în 
public; poate de dată mai veche care încă nu este de 
actualitate, sau care acțiune să fie chiar abandonată. 
— A treia ipoteză: Opera unor ziarişti de şantaj, cari 
vor să-şi facă un venit din această publicațiune, 
indirect având concursul dlui Ştirbey, prin suma de 
bani, care ar costa tipărirea lor în câteva mii de 
exemplare. A patra ipoteză: O acţiune izolată, a unor 

„buni” români, cari mai des se călătoresc prin sträinä- 
tate, şi cari doresc să fie pe placul dlui Ştirbey, sau al 
altor politicieni interesați. 

Nu trebuie să confundăm acțiunea cu totul izolată a 
presupusului corespondent de ziare anglo-americane 
SWIST SOMLO, cunoscut din corespondentele 
noastre anterioare, în special pe timpul vizitei dlui l. 
G. Duca, la Viena, care ar lucra şi el la o asemenea 
lucrare, însă având de obiect direct persoana 
Doamnei Elena Lupescu. 

Faptul că mai toate coalele de hârtie, nu au 
suferit până la această dată, vreo corectură, adaus 
sau ştergeri, inerente unor asemenea publicaţiuni 
când sunt intenţionate a fi date în curând publicitätei, 
ne face să credem că suntem d'abia la începutul unei 
acțiuni. 

În cursul lunei ianuarie, eram avizaţi şi de cola- 
boratorul nostru din Londra, că în cercurile ziaristice 
din jurul redacţiei „The Sunday News” se vorbeşte de 
reeditarea în forma unei broşuri, a unor articole 
publicate prin anul 1927, sub titlul de atunci „MY 
LOVE DRAMA WITH PRINCE CAROL” by Elena 
Lupescu. Această informatiune a fost imediat comu- 
nicată telefonic la Bucureşti cât şi prin corespondența 
noastră Nr. 140 din 23 ianuarie. La Londra, colabo- 
ratorul nostru urmăreşte de aproape spre a stabili 
vreo acțiune în curs. Până în prezent, nu e de remar- 
cat manifestatiuni în această directiune. 

La Berna, toate dispozitiunile sunt luate, nu 
numai pentru a stabili pe autorii morali şi materiali, 
dar şi acțiunea de represiune imediată, dacă s'ar 

intenționa tipărirea lor. Chestiunea fiind încredințată 
unor oameni serioşi şi de nădejde, putem fără grijă 
aştepta rezultatele. 
Anexat 26 de fotocopii, spre orientarea Domniilor 
Voastre. 
LULU 10/1 


Si, tot cu aceeaşi dată, mai există un raport care 
comunica: 

„La un dosar de corespondențe a dlui Ştirbey, se 
găseşte o serie de fotografii, cari reprezintă originalul 
unor scrisori ale membrilor Familiei Regale. lar, 
printre ele: „Un act de renunțare la tron adresat M.S. 
Regelui Ferdinand”, din Milano, cu data de 28 
Decembrie 1925. Un alt act de renunțare la tron, cu 
data de 1 August 1919, apoi un act de renunțare la 
tron, din Venezia, la data de 12 Decembrie 1925, şi o 
adresă către Comitetul Partidului Socialist cu data 
1 August 1919.” 

Preväzätor, expeditorul a preferat sä nu preci- 
zeze si numele celui care renuntase de trei ori la tron 
si fäcuse un act de adeziune la Partidul Socialist. 
Dar, de astădată, a semnat raportul: LULU BLAGA. 
Recte: Lucian Blaga. Ataşatul de presă al Legatiei 
române din capitala Elveţiei... 

Ambele rapoarte — cărora le-am păstrat stilul şi 
punctuatia, spre a le conserva autenticitatea şi 
savoarea — ne conving că Legația din Berna avea 
„colaboratori” nu numai în capitala Elveţiei, ci şi la 
Londra. Erau „oameni de nădejde”, care se pricepeau 
să facă „copi”, chiar în dublu exemplar, fără a fi 
„simtiti" de Barbu Știrbey. 

Dar acesta nu trebuia să se afle neapărat la Berna 
pentru a fi „supraveghiat” de aproape. Acest lucru se 
putea face şi la Wiesbaden, în Germania, unde Barbu 
Ştirbey a făcut o vizită în toamna lui 1936. Şi acolo s-a 
aflat „un om de nădejde”, cu un impresionant spirit de 
divinatiune, care „ghicea” cuprinsul scrisorilor primite 
de Ştirbey, ştia ce vorbea el cu soţia ori cu cei care-l 
vizitaseră, unde se ducea, cât stătea şi când se 
întorcea la hotelul unde stătea. Căci la Bucureşti era 
cineva foarte interesat să afle că: 

„La 24 octombrie, ora 11 dimineața, di. Ştirbey, a 
ieşit din hotel şi s-a dus direct la Deutsche Bank unde 
a făcut o scurtă vizită Directorului general al acesteia. 
Întors la hotel, s-a îndreptat spre apartamentul soţiei, 
rămânând acolo până la ora mesei. Dejunul le-a fost 
servit în cameră. În cursul diminetei, dl. Ştirbey n-a 
fost vizitat de nimeni. A avut numai câteva scurte 
convorbiri telefonice cu nişte cunoştinţe. 

După amiază a rămas în apartamentul lui. Prof. 
Dr. Kleinschmidt a putut constata o uşoară amelio- 
rare a sănătății Dlui Ştirbey. De peste hotare au sosit 
mai multe scrisori. Ele nu erau de natură comercială, 
ci în legătură cu probleme valutare. O scrisoare din 
Bucureşti s-a referit la mai multe retrageri din cont şi 
la mersul întreprinderilor sale din România. Ele i-au 
demonstrat deficite crescute. Lucrul l-a supărat rău 
pe dl. Ştirbey, deşi di. Boxhall i-a precizat că există, 
totuşi, perspective de îmbunătăţire a situației, pentru 
care e nevoie, însă, de oarecare timp. Din Paris a 
primit cartea de literatură „Marques” a Reginei Maria 
a României, pe care a predat-o doamnei Ştirbey. 

În cursul serii, dl. Ştirbey l-a primit pe di. Locher 
din Berna, partener de afaceri cu Herr Dr. Homberger 
şi Kanitz. Acesta a adus mai multe mape cu hârtii ale 
firmei A.G. Berna pe care le-a lăsat dlui Ştirbey. 
Pentru ziua următoare a fost programată o întâlnire 
de afaceri. In jur de ora 22, di. Locher a plecat, iar 
domnul Ştirbey s-a retras în apartamentul său, de 
unde n-a mai ieşit. 

Gol 


Nr. 1451 


Din Wiesbaden se comunică. Dimineaţa zilei de 3 
noiembrie DI. Ştirbey a petrecut-o în apartamentele 
sale din hotel, ocupat să răspundă la două scrisori de 
natură comercială şi cu lectura mai multor ziare 
străine sosite prin poştă. Printre ele s-au aflat şi 
câteva exemplare cu conținut tehnic. În jur de ora 12 
di. Stirbey a plecat să facă nişte cumpărături, după 
care s-a întors la hotel. Aici a luat masa, împreună cu 
soția, în restaurantul casei. 

După masă, dl. Ştirbey s-a retras în apartamen- 
tele sale, unde a discutat cu soția despre problemele 
întreprinderilor din România. Ceva mai târziu, a 
coborât în sala de lectură, unde i-a primit pe domnii 
Morpurgo, Kanitz şi Homberger. S-au întreţinut 
despre diverse chestiuni la ordinea zilei, dar şi 
despre politică. DI. Morpurgo s-a interesat despre 
adevăratele motive ale vizitei Regelui Carol la Praga. 
Cu oarecare ezitări, di. Stirbey i-a explicat, între 
altele, că discuțiile pe care M. S. Regele le-a purtat la 
Praga vor influenţa în mare măsură viitoarea politică 

a Micii Intelegeri. E greu de crezut — a mai afirmat 
domnul Ştirbey — că discuţiile s-au purtat în spiritul 
politicii lui Titulescu de înțelegere cu Rusia, altminteri 
acesta n-ar fi fost demis. Călătoria Regelui la Praga 
n-a fost o problemă exclusiv românească, ci s-a 
produs după un strâns contact cu aliații slavi din sud. 
Comunicatul oficial despre călătoria pe Dunăre a lui 
Tătărescu cu oprire la Belgrad a subliniat doar 
caracterul privat al vizitei sale; se ştie, însă, ce se 
întâmplă când oamenii de Stat fac vizite private. 
Şederea lui Tătărescu la Belgrad s-a produs in 
strânsă legătură cu programul vizitei la Praga, res- 
pectiv programul Micii Intelegeri, a conchis domnul 
Ştirbey. 


Urmărirea fiecărui gest, fiecărui cuvânt rostit de 
Barbu Ştirbey a continuat, astfel, cu îndărătnicie şi 
după nouă ani de la plecarea lui din ţară. Ba chiar, 
s-ar părea, mai insistent, mai minuţios, cum rezultă 
din rapoartele adresate lui Carol Il de un agent care, 
acum nu le mai semna, nici măcar cu initiale.'* 

La 11 Ill 1939, probabil prin intermediul Serviciu- 
lui Secret de Informații, s-a transmis, de exemplu, 
acest raport olograf şi la fel de agramat ca prece- 
dentele: _ 

„Adânc respectuos vă supunem Inaltei cunoştinţe 
a Majestății Voastre materialul curierului săptămânal 
N° 106 care, şi de astă dată, pare a fi destul de bogat 
şi din care sunt a se releva îndeosebi următoarele: 


14 Arhivele Nationale, Fond Casa Regală, Dos. 45/1939. 


54 


Schițe pentru un tablou de epocă (1930-1940) 


1) Vizitele aproape zilnice între Şt şi Cantacuzino, 
precum reiese din rap. N’ 106 a din 1, 7, 12, 14, 27 şi 
106 b. 

2) Convorbirea teleferică a lui Şt. cu Cristescu la 
Paris în ziua de 27 Febr. (N° 106 a - 13) şi cu dna 
Keure, care se află tot la Paris (106 a). 

Sosirea la 28 Februarie a unei scrisori din St. 
Moritz, cu antetul Palace Hotel, în care locuia A. 
Budişteanu, conţinând verosimil comunicări din 
partea lui Tit. — probabil în vederea voiajului ce Şt 
urma să-l facă şi pe care l-a făcut a doua zi la Paris 
(N° 106 —24) 

3) Întâlnirea la 28 Febr. a lui Cantacuzino cu Tit. 
la St. Moritz înainte de a pleca primul la Paris şi 
Londra, şi cu care ocazie l-ar fi convins complet — 
probabil în urma vizitelor şi noilor argumentatii a lui 
Tit. - că regimul actual nu ar fi bine văzut la Londra si 
astfel este de interes comun ca toți opozitionistii să-şi 
utilizeze toate legăturile lor în vederea propagandei 
necesare scopului lor cunoscut (106 a —...) 

4) În timpul şederei lui Cantacuzino la Berna, 
Hotel Savoy, între alţii a fost vizitat şi de A. Budişteanu, 
Cristescu si un Petre lvănescu — cea a cărui 
identitate urmează să fie încă eruată (N° 106 a...) 

5) Din filajul la Paris a lui Şt să desprind întâlnirile 
acestuia cu un individ nou, Boltu Gheorghe — un 
pretins inginer chimist bogat, de supuşenie cehă, dar 
de origine română oficial, care ar fi stabilit la Londra, 
dar care a stat cât mai mult timp şi la Bruxelles şi la 
Paris; apoi cu'n colonel american Morris din Chicago 
şi soția acestuia, apoi cu O. Kaufmann, cu Landa 

Cristescu, Loebelson, Jourdan Drăgulinescu, cu familia 
Ghilea şi de mai multe ori cu Cantacuzino (N° 106 — d) 

În afară de aceştia, Şt a luat contact, vizitând pe 
Pierre Cot, Ducele de Matemart, Andrei Liautey, 
Bauffremont, Reynald de Bocavon şi cu Bercu 
Schwartz (N° 106 a şi 106 g - ...) 

6) Este de relevat convorbirea organului special 
avutä de acesta personal cu St redatä detailat in 
raportul N’ 106 f si care în esență confirmă din nou 
debitările vechi ştiute însă cu unele nuante noi mai 
actualizate, pe de altă parte conținând şi o recunoaş- 
tere a preparativelor campaniei plănuite în Anglia, 
Franta şi America, precum si în privința planului de 
editare a ziarului sau buletinului ştiut (N° 106 f) 

7) In acelaşi timp, când St era la Paris, a venit si 
cunoscutul  Gheorghinovici întâlnindu-se cu St. 
Cantacuzino şi Cristescu şi în direcţiile avute cu 
aceştia referitor la chestiunea editării ştiute, s-a 
sulevat ideea de a câştiga pentru această acțiune şi 
pe Maxim, care încercare de al câştiga să fie făcut 
prin intermediul lui lunian (N° 106 g — i) 

8) Este de remarcat şi e semnificativ tactica laşă 
a lui Şt de a fi refuzat din nou interviul cerut lui de 
ziaristul Rivenz (106 g — 2) 

9) Schachmann reîntors din Londra după ce l-a 
văzut pe St la Paris, a plecat la St. Moritz, pentru a 
se întâlni şi convorbi cu Tit. (N° 106 g — 2) 

10) Cristescu este plecat la Londra, de unde 
urmează a se reîntoarce pe la 10 la Paris, urmând a 
pleca de aci la 12 cor. în Elveţia (N° 106 g — 4) 

11) Este de remarcat şi contactul lui O. Kaufmann 
avut cu St. la Paris si plauzibilitatea promisiunii făcută 

de el — la inzistenta lui Şt. — de a contribui şi el cu un 
ajutor bänesc la cheltuielile actiunei lor (N° 106 g — 5) 

12) Din filajul lui Dr. reiese între altele: 

a) şederea lui de astadată mai îndelungată la 
Paris în casa din str. Danzig 7 până la 5 cor. netul- 
burat de organele franceze, când apoi a plecat la 
Bruxelles 

b) În acest timp în afară de întâlnirile cu obişnuiții 
lui tovarăşi, s'a remarcat convorbirea lui şi cu acel 
nou individ apărut recent — si care sar numi Buttu 
Gh. şi care a fost apoi observat a să fi întâlnit la 
hotelul Commodore şi cu Cantacuzino. 

c) Convorbirea la 3 cor. a lui Cristescu, fiind şi 
Loevensohn şi Bottu în holul hotelului Meurice, cu Şt 
în salonul de alături, cu care ocazie Şt a răspuns la 
salutul lui Dr. şi Herescu, căci fiind şi ei acolo în hol 
l'au fost salutat dela distanță. 

d) lar după prânz în aceiaşi zi la orele 17'45 Dr. a 
avut o convorbire de un % oră cu Şt., la fel în salonul 
de lângă holul hotelului Meurice. 

e) lar după telegrama primită acum şi anexată 
aici, Dr. se găsea eri la 10 cor. la Basel. 

13) Din raportul primit în ultimul moment expres 
prin poştă şi indicat „Centralei”, să desprinde, că noului 
informator achiziționat lângă Titi ia răuşit să afle noi 
detalii asupra scoaterii buletinului plănuit şi anume: 

a) că urmează a fi intitulat „buletin republican”, figu- 
rând ca redactor responsabil Drăgulinescu, dar că va fi 
scris de Cristescu şi alții, fiind susținut materialiceşte de 
consorțiul după culise ştiut Şt., Tit, Gerchenovici, 

b) iar imprimarea lui urmează a fi făcută pe un 
aparat rotograf, în atelierul unui anumit I.B Cesar la 

Bruxelles 294 Chemin de Waterloo, un militant de 
stânga cunoscut şi de unde serviciul speră a putea 
obține din timp exemplare din acel pamflet. 

Aceste exemplare o să ne servească de temei şi 
de indicii materiale, în acțiunea contemplitä contra lui 
Dr. etc., la organele autorităţilor belgiene, cari spe- 
răm că vor dovedi mai multă culantä şi loialitate decât 
cele franceze?! Mai ales contez pe concursul prie- 
tenului meu Louvrage, comisar general al poliţiei 
judiciare, care este în particular şi un mare admirator 
al Majestății Voastre si care nu mă pot îndoi, că în 
ce-l priveşte pe Dr va face tot ce-i va fi în putință în 
interesul cauzei noastre!” 


Admirând „culanta” față de limba română arătată 
de autorul raportului, am fost, deopotrivă, impresionat 
şi cred că şi cititorii, de diversitatea problemelor pe care 
le „suleva” activitatea sa dintr-o singură săptămână: 

De marile eforturi de a descoperi dedesubturile 
pregătirii buletinului „ştiut”, dar nevăzut; 

De încercarea de a i se lua un interviu lui Şt. şi 
„tehnica laşă” a acestuia prin care refuza; 

De „achizitionarea” unui „organ special” pe lângă Tit. 

De supravegherea misteriosului Dr. şi acțiunea 
„contemplistä” contra lui. Dar şi de multe altele. 

Care, până la urmă, au sfârşit cum ştim: Carol Il a 
trebuit să fugă din țară şi Barbu Ştirbey să se 
întoarcă viu şi nevătămat. 

Acesta este, însă, se pare însuşi mersul Istoriei, 
care ne învaţă că dacă pe Pământ ar domni 
rațiunea... multe nu s-ar întâmpla. 

Am avut prilejul — e adevărat, după multi ani — să 
citesc şi eu câteva dintre scrisorile lui Dinu. Cel 
căruia îi erau adresate îi cunoştea şi numele de 
familie. Dar între prieteni nu-i nevoie ca el să fie 
precizat. 

Incât numai pentru cei care vor lua acum cunoş- 
tintä de aceste scrisori, menționez că expeditorul lor 
a fost Dinu Cesianu, Ministrul român în capitala 
Franţei, iar adresantul era chiar Carol Il. 


Când Dinu aştepta „ceva”.... 


El scria: 


Sire, 

Azi-dimineafä am primit telegrama Majestății 
Tale. Este o hotărâre care mi-a uşurat mult cele puse 
la cale cu enorm de multă trudă şi fără o deplină 
siguranţă fiind că mâna ne era goală şi mulți — din 
nărăvie, nevoie, versatilitate puţin importă motivul 

care îi animează - ... doar spre mâna noastră aştep- 
tând nesăţioşi un alt gest, alt decât banalul „shake 
hand”. Părerea mea, pentru deplină discreţie să fie 
trimeşi prin curierul internelor cu un plic sigilat şi cu 
„crampons” — operație făcută în afară de Minister. De 
cineva de încredere şi plicul fiind pe numele meu. Eu 
voi depune banii la o bancă străină socotind că la una 
românească să dai — Bercovici, Blank, Chrissoveloni, 
Finkels — ar bate la ochi. In orice caz, voi face aşa 
cum va socoti Majestatea Ta ori Ministrul care va fi 
primit sarcina în consecință. 

Azi a sosit Mironescu! la Paris. Pe luni cred că va 
sosi D. Ghica. Tot azi au sosit avocaţii E. Pantazi şi 
S. Rosenthal? (nu ştiu încă în misiune ori pentru 
vacanţă). 

Anexez copia telegramei ce am expediat azi la 
Externe şi sper că vor face ce am cerut. Dacă cele 
atribuite de ziarele Lupta şi Cuvântul lui Mihai Popovici? 
sunt exacte privitor la felul cum a decurs operațiunea 
tranşei a doua a împrumutului, e curată neobrăzare, 
eu ca funcţionar nu pot desminti direct sau polemiza. 
De aceea ne-am adresat, eu şi Zăncescu, Primului 
Ministru şi Miniştrilor Afacerilor Străine şi Finanţelor şi 
asta pe bază de fapte şi date, iar nu pe bază de 
vorbe sau prietenie. Destul am răbdat cu împrumutul 


1 G.G. Mironescu, Prim-ministru şi Ministru al Afacerilor Străine 
Şi Finanţelor între 1930-1933. 

Emil Pantazi şi S. Rosenthal, avocaţii Statului Român în pro- 
cesul „optantilor unguri”. 
? Mihai Popovici, vice-preşedinte al Partidului National-Täränesc, 
ministrul Finanţelor în mai multe guverne între 1927-1931. 

şi nu înțeleg să servesc nici ca paravan nici ca „Bouc 
émissaire”. Si las bucuros gloria împrumutului lui 
Popovici dar nu accept să planeze nici un fel de 
dubiu. 

Azi a sosit şi baronul Stircea. El va pleca la 
Bucureşti la 14 cor. şi va fi acolo la 16 cum a ordonat 
Majestatea Ta. 

Sire, respectuos Te felicit pentru nunta A.S. 
Regale Principesa lleana. li urez viață fericită si 
Majestății Sale deplină mulțumire. Trimet prin Lt. Col. 
Orăşanu o ladă conţinând un dar - un service à the 
en vermeil făcut de o familie americană Altetei Sale 
cu ocazia nunții. 

În cea ce mă priveşte am fost extrem de amărât 
zilele din urmă din cauza fetitei mele care a fost 
operată de cum a sosit la Bucureşti. 

Abea azi m-am liniştit, dar grele zile. Colonelul 
Stoicescu mi-a dat de două ori ştiri despre Jeanne şi 
îi sunt recunoscător şi asemeni lui Plagino care m-a 
ținut zilnic la curent. 

Aci tot mult de muncă şi tot timpul trebuie să fiu 
cu ochii în patru aşa că nu voi pleca în congediu 
decât pe la 18 August când toate se vor linişti cum o 
sper - ca pe timp de vară, de vacantie. 

Mult m-aşi bucura dacă la înapoierea la Paris a 
generalului Baliff sau venirea cuiva de încredere, aşi 
avea câteva rânduri din partea Majestății Tale cărei îi 
renoesc sentimentele mele de respectuoasä afec- 
tiune şi întreg devotamentul meu care nu uită nimic. 


Dinu 

P.S. Duminică prezidez distribuirea premiilor la 
Louis de Grand (anexez discursul meu). Sunt primul 
străin căruia i s-a făcut o asemenea cinste invidiată 
sau dorită de mulți. 


Dinu şi „alte dedesupturi” 


1 spre 2 octombrie 1931 
orele 12 % noaptea 


Sire, 


Luculescu m-a chemat la telefon pe la 9 % seara 
întrebându-mă dacă am primit telegrama ce-mi 
expediase cifrat prin Externe azi la 11 %2 dimineaţa. 
Am răspuns că nu o primisem. Mi-a comunicat atunci 
în mod deghizat următoarele: Prin investigatiuni lesne 
de priceput s-a pus la cale expulzarea lui Hefter 
pentru manopere antifranceze (Această persoană în 
definitiv zic eu Dinu, ca individ în societate nu 
prezintă interes). Dar fapt extrem de grav se pregă- 
teşte acelaşi lucru şi pentru acelaşi motiv, Principelui 
Hohenlohe care a fost pentru 24 ore la Paris şi azi ar 
fi la Langenburg — H. l-a vestit pe Principe prin un 
curier de încredere. Dosarul s-ar fi confecționat la 

Quiy d'Orsay şi a fost transmis azi la Ministerul de 
Interne. E un lucru serios şi care poate fi înfăptuit 
curând de tot (şi indiferent zic eu dacă Principele e 
actualmente peste hotarele Franţei). 

Am fost la Argetoianu pe la 10 % astă seară să-i 
comunic acest fapt sub rezerva citirei telegramei. 
M-am dus cu Pangal (pe care Argetoianu l-a pus la 
curent) la Externe. Am găsit telegrama -— sosită la 
Poştă la 18 % — am căutat în oraş un funcţionar de la 
cifru si am tradus telegrama care confirma — parțial, 
fiind greşit transmisă — ştirea de mai sus. 

Am chemat pe Luculescu la telefon pe la 11 % 
astă seară (îi dădusem ordin să stea la Legatie in 
adăstarea telefonului meu) şi mi-a confirmat a doua 
oară că e vorba şi de Principele Hohenlohe. 

Rog pe Majestatea Ta a vorbi cu Argetoianu. A 
chibzui ce e de făcut şi ce ordine trebuiesc transmise 
Legatiunii Paris. Părerea mea e că dosarul lui Hefter 
e cu adevărat dubios, on le laisse tomber adică se va 
da un sprijin cu gura moale unui compatriot de care 
Legația e obligată a se interesa ca de orice cetățean 
însă proforma — unde se complică, e că Principele e 
vărul Majestății Tale dar cetățean german. Cine 
intervine? Ambasada Germaniei? 

De fapt lovitura ce părea de prime abord 
îndreptată contra Majestății Tale aflându-se poate că 
ai cu Principele H. relații bune. 

Motivul punerei în mişcare a susziselor autorităţi 
franceze, pare a fi că Mircea ar fi aflat că Hefter 
proectează crearea unei agenţii deci iată o rivalitate. 

Par a mai fi si alte dedesupturi. — Am spus lui 
Luculescu să mă tie la curent la Sinaia pe cât poate 
face aşa ceva în clar (însă cu prudență). La Externe 
nu se ştie nimic fiindcă am luat traducerea şi 
originalul îl am ars şi chea idem. 

Din nefericire ministrul Ghika a plecat eri la 
Roma. — Sosesc mâine cu DI. subsecretar de Stat 
Pangal, la 3 la Sinaia. Voi mai vorbi mâine la telefon 
cu Luculescu, deşi nu cred că ştie aşa matinal ceva 
nou. 

Sunt necăjit pentru Majestatea Ta. Sper că nu e 
decât o gravă sperietoare. Ştirea a aflat Hefter eri 
spre seară şi a comunicat-o azi lui Luculescu. Hefter 
are şi el persoane care îl tin la curent (nu degeaba 
are bani). 

Mâine dis de dimineaţă îi comunic lui Argetoianu 
tot ce am mai aflat după al doilea telefon cu Parisul. 

Rămân al Majestății Tale profund devotat 

Dinu 


P.S. Aflu că generalul Condeescu dat fiind că alţii 
mai tineri în grad au fost făcuți inspectori de armată, 
vrea să demisioneze. 


+ 


Măsurile luate de Ministerul de Externe Francez 
au fost determinate de nişte „indiscretii” în care au 
fost implicaţi „pentru acelaşi motiv” atât Hefter, cât şi 
Prinţul von Hohenlohe. 

Dar dacă pentru cel dintâi Dinu i-a sugerat, deci, 
lui Carol II - în favoarea căruia se sävärsiserä 
„indiscreţiile” — că legația se putea preface că-l apără, 
dar „să-l lasă să cadă”, pentru prinţ întrevedea o 
soluție şi mai originală — să fie apărat de... Germania. 

Toate acestea se întâmplau într-o atmosferă 
nefavorabilă pentru rege. Într-o scrisoare datată 16 
august 1931, Dinu îl informase: 

„În ceea ce priveşte ziarul 'Oeuvre, care a avut o 
atitudine infamă, prietenul meu Jean d'Ormesson, 
care deține un pachet de acțiuni ale acestui ziar, mi-a 
făgăduit să intervină pe lângă redacția sa pentru a 
împiedica continuarea campaniei de până acum. 
D-sa mi-a spus apoi că majoritatea acțiunilor o deține 
agenția Havas care, după cum se ştie, este 
controlată de Guvernul Francez. Ceva mai mult, unul 
dintre redactorii acestui ziar este chiar DI. Rene 
Puaux, propriul frate al Ministrului Franţei la noi (!!).” 

Ceea ce a şi dus la cererea de rechemare a 
acestuia din urmă. 

Spre a reveni, însă, la Hefter. Expulzat din Franța 
— si ulterior şi din Elveţia — a revenit în ţară şi a 
întemeiat ziarul Le Moment Quotidien d’Informations, 
Politiques, Economiques et Sociales, apărut între 
1935-1940 şi foarte apropiat de politica Palatului. 


Schite pentru un tablou de epocă (1930-1940) 
Dinu şi „relele răilor” 
18, Novembre 1931 
Sire, 


Cu multă părere de rău am aflat că ai fost sufe- 
rind şi încă destul de serios. Din fericire răspunsul ce 
am primit de la Secretariatul Majestății Tale alaltăieri 
— m-a liniştit. 

Acum că au trecut câte-va zile de la plecarea lui 
lorga şi Duca pot avea o impresiune mai clară, căci 
multe detalii cari asupra momentului m-au necäjit, le 
dau azi uitării. 

Încep cu Duca deoare-ce el a fost primul venit 
aici. Nu a făcut nici o vizită oficială fără mine şi eu am 
cerut audientele făcând un triaj. Declaraţiile ce le-a 
făcut atunci lui Doumer, Laval, Tardieu, Pietri, Briand, 
Berthelot au fost absolut corecte sau când am 
judecat că ceva trebuia corectat sau pus la punct, am 
intervenit net. Tardieu la reflectia lui Duca că el face 
parte din opoziţie îi a răspuns: „Ainsi, vous êtes 
l'apposition accompagnée par le Ministre de Roumanie”. 
Duca a simțit ironia şi s-a roşit. Toate ziarele pari- 
ziene au relevat perfecta armonie franco-română 
unele accentuând că doresc a da o şi mai mare 
trăinicie prin fapte iar nu numai cu vorbe prieteniei 
franco-române. Duca mi-a spus în repetate rânduri 
„Nu am mai fost în Franţa de 7 ani. Văd însă că 
situația e cu totul alta de cât îmi mi-a fost descrisă în 
ultimele luni de prieteni şi atâţia alţii; văd că cunoşti 

ba chiar uneori intim mulți corifei cea ce desminte 
spusele lui V şi Z.” 

Ceea ce a vorbit Duca cu lumea neoficială nu ştiu 
precis, căci bine înțeles nu îl am însoțit, dar ştiu cam 
pe cine a văzut şi ştiu de pildă că vorbind unor 
francezi nu a pomenit de prezența mea alături de el 
la unele declaratiuni care îi i-au fost făcute mie inci- 
dental şi în calitatea mea de ministru plenipotențiar 
le-a repetat ca şi când erau adresate lui !! — Dinu 
Brătianu nu a călcat la Legatie, unde a depus cărţi, a 
văzut pe toți românii bârfitori (Preotul Petrescu, 
Vitianu, Bădescu, Pilat cari îi servea de secretar ca şi 
lui Duca de alt fel etc. Ştiu că a fost în contact 
neîncetat (reuniuni şi mese) cu consulul onorar (?) 
L. Dreyfus qui ne voit que par Brătianu (y compris le 
défunt) şi neîncetat după cum şi Duca — cu peze- 
venghiul de Stelian Popescu. Deci duplicitate vădită. 
Ştiu că a văzut pe Ştirbey cea ce explică atitudinea 
„Universului” explicată în parte şi prin faptul — 
justificat — că nu ai făcut avansuri aceluiaş Stelian. 

Duca condamnase, ca şi Brătianu, ca şi Angelescu, 
atitudinea „Universului” la adresa mea, dar a trebuit 
să recunoască că ei au stat de vorbă cu acel preot 
care a afirmat că Majestatea Ta a primit apanajul şi 
pe anii 1926-1930!?! Cred că telegramele — două, 
una la Sinaia, una la Bucureşti — le-am putut tălmăci 
(ştii că cifra din coadă trebuie pusă în de pildă: 34509 
devine 93540. 

Cu lorga, prima întrevedere cu Briand m-a 
dezolat prin banalitatea spuselor Premierului nostru. 
Prim contact? Insuficientä cunoaşterea a chestiunilor 

externe?... Impresionat?... Celelalte întrevederi ofi- 
ciale (Boncour, Tardieu, Laval, Bourdieu) ... lorga mi-a 
mulțumit pentru tot ce-am făcut pentru el (de fapt 
pentru Majestatea Ta şi Țară). Am căutat să-l pun în 
evidenţă ştiind că una e şeful guvernului, iar una 
profesorul lorga (cum vrea el). Am dat o masă 
excepțională; el a decis să depună o jerbă la 
mormântul soldatului necunoscut; să vorbească 
presei (graţie lui Luculescu a avut un ceas convorbiri 
cu „aşii” presei franceze şi după dejun cu reporterii. 

Dar grele zile (?). Mereu vigilent — când cu lorga, 
când cu Duca - cu treburile legatiei atât de vaste. 

Ştirbey primeşte scrisori de la diverşi zavergii, 
vorbeşte telefonic si el — şi soția lui, cu Valentine — pe 
baza spuselor lui Averescu (de la Berna) rog a primi 
pe Maniu (?) Ciorănescu care a văzut mereu la 
Berna familia Ştirbey şi a aflat multe şi pe care le-am 
comunicat lui Boerescu. 

Să nu facă greşeala Argetoianu de a confisca 
Universul” care caută asta cu lumânarea. Ziarul 
„Lupta” sau altul similar, lasă să treacă, „Universul” 
însă nu. Vom găsi un leac cu alt mijloc. 

Pretutindeni însă se vorbeşte de Majestatea Ta, 
cu mult respect. Prin mai ar fi timpul vizitei oficiale. E 
necesar a întări sentimentul de azi care e bun şi 
sincer. 

Titulescu nu mai vorbeşte de tensiuni si national- 
tărăniştii nu îi au dat semn de viață. Maniu deci — aşa 
cum am spuso din primele clipe — s-a retras de 
formă. Mai dă-i oxigen ca să zădărniceşti campania 
ce a întreprins-o. Vezi că si Haţieganu şi Tilea, aşa 

cum am spus Majestății Tale, sunt ai lui Maniu şi se 
bat cu pumnul în piept doar de fațadă... la Palat sau 
la Turda, Alba-lulia şi aiurea laude şi proteste pentru 
Maniu. Ştiu ce spun şi de ce spun -— aci ca şi la 
Sinaia astă vară. Crede-mă. 

Sire, te rog a da ordin Patriarhului să-şi.respecte 
cuvântul dat la 5 octombrie pe baza ordinului 
Majestății Tale de a rechema Preotul de aci - e o 
canalie şi în plus e agent al lui Stelian Popescu. 
Popa a boicotat pe lorga (la venire şi plecare), a 
criticat Legația şi pretinde că având cu el pe liberali, 
nimeni nu-l va urni din loc. 

Luculescu face treabă serioasă. A văzut-o şi 
lorga (şi chiar Duca cu care nu are raporturi ca să nu 
spun mai mult). Am avut mâna fericită cu Quai 
d'Orsay, merg tot mai bine. A început să se dea pe 
brazdă şi Berthelot care vedea doar prin prisma 
Puaux şi Titulescu. 

Sper să fac treabă utilă cu Tardieu pe chestia 
grânelor rămase la noi disponibile, şi asemeni cu 
ameliorarea convenției comerciale franco-romäne. 

Duvernay mă roagă să remit Majestății Tale un 
mic dar şi asemenea pentru Voevodul Mihai. În 
această ordine de idei respectuos rog a-mi spune ce- 
aşi putea trimite de Anul Nou Marelui Voevod: un 
ceas... lartă-mă că întreb dar vreau să-i fac plăcere. 

Dacă vine Majestatea Sa Regina Maria la Paris 
să organizez o masă sau un ceai? Rog a-mi da 
instrucţiuni. 

Fii prudent Sire cu vremea rece care începe şi 
revino la Bucureşti unde temperatura e mai clementă. 

Ai mei toți bine. Copii învaţă bine şi Dina se 
distinge excepțional. 

Marie aceaşi colaboratoare devotată şi apreciată 
aci şi de francezi şi de corpul diplomatic atât de 
mofturos în general. 

Eu nu am de cât un gând. ÎI ştii şi de aceia închei 
cu tot respectul şi devotamentul; al Majestății Tale 
credincios şi afectuos cu adânc respect. 


Dinu 


P.S. Îndrăsnesc a cere un răspuns cât mai 
curând la diversele întrebări pentru a nu fi surprins de 
evenimente şi pentru marea bucurie a Te citi cea ce 
îmi măreşte puterea de muncă şi de rezistență față 
de relele atâtor răi. 


+ 


Diplomat „versat”, Dinu nu-şi putea, aşadar, 
împlini misiunea cu „mâna goală”, iar Carol Il 
socotea, la rându-i, că singura cale de a i-o „umple” 
era de a-i trimite „ceva”. Era un mod de a face 
„diplomatie” la care a mai apelat şi alte ori. 

Ministru al României la Paris, el se comporta, ca 
un fecior de casă al unui stăpân cu care „punea la 
cale” mituiri, bârfea oamenii politici români în trecere 
prin capitala Franţei, iar când era vorba de o reacție 
nefavorabilă a oficialităților franceze, distrugea, pur şi 
simplu, raportul cifrat al Ataşatului de presă, ca nu 
cumva să afle şi... Ministerul de Externe. 

lar despre toate astea se exprima de parcă n-ar fi 
trecut vreodată pragul unei şcoli. Ceea ce mi-a 
amintit de remarca scriitorului englez Fred Allen care, 
referindu-se la un caz similar, a spus că i-a părut rău 
că n-a putut oferi respectivului „laba gâştii care 
trece”. 

Distinctie din plin meritată si de Dinu Cecianu. 

Gr. Filipescu, disponibil pentru orice 


Am văzut cu cât „elan şi devoțiune” a purtat Gr. 
Filipescu campania împotriva lui Barbu Ştirbey şi von 
Mutius. N-a fost unicul prilej de a se dovedi „uti!”. În 
septembrie 1931 — când nici unul din cei doi nu mai 
era în tară —, el s-a simţit foarte îngrijorat de ... 
realegerea lui N. Titulescu ca preşedinte al Adunării 
Generale a Naţiunilor Unite. Şi şi-a exprimat această 
nemulțumire într-o patetică scrisoare adresată lui 
Carol Il: 


Paris, 17 septembrie 1931 
Sire, 


Îmi iau libertatea de a adresa Majestății Voastre 
aceste câteva rânduri spre a o pune la curent cu 
ce-am văzut mai întâi în Elveţia şi apoi la Paris. 

Cred că acum e dovedit că acest Domn Titulescu 
şi amicii săi sunt cauza — singura — a campaniei de 
denigrare împotriva Majestății Voastre şi a regimului. 

Edificatoare în acest sens sunt articolele bunilor 
săi prieteni Pertinax şi Camille Aymard. Domnul 

Titulescu a cerşit literalmente voci favorabile pentru 
scrutinul din 8 septembrie. | 

Prezentând în felul lui evenimentele din august 
trecut, a declarat că o făcea ca o compensație pentru 
deceptiile lui. 

Cum Politis şi-a retras candidatura din respect 
față de Venizelos, şeful delegației greceşti prezent la 
Geneva, s-a spus că Titulescu merita un nou mandat 
de preşedinte. 

L'Europe Nouvelle, care e totuşi insufletitä de 
spiritul Genevei, a scris în legătură cu asta: 

„Faptul că dintre cincizeci de naţiuni, n-a putut fi 
găsit pentru Adunare un preşedinte onorabil arată 
limitele capacităţii ei de reînnoire.” 

Din punct de vedere românesc, atâta vreme cât 
D. Titulescu va controla toate firele acţiunii noastre 
diplomatice, atmosfera va rămâne la fel de nefavo- 
rabilă în Occident. 

Agenţii D. Titulescu n-au decât un singur tel: 
consolidarea situației personale a patronului lor, spre 
a o impune României. 

Chapuisat, directorul lui Journal de Geneve, mi-a 
spus recent: „Spre deosebire de Comren, pe care-l 
vedem săptămână de săptămână, pe Antoniade nu-l 
cunoaştem la ziar. 

Să fie de trei ani la Geneva fără să fi dorit să con- 
tacteze ziariştii elvețieni e o reprobabilä mentalitate.” 

O atmosferă similară e şi la Gazette de Lausanne. 

Cred că suntem singura țară care are Legatie la 
Geneva. 

La ce-i bună? 

Elveţia de astăzi, cu cele două antene ale ei: 
Basel şi Geneva, au o prea mare însemnătate spre a 
mai rămâne multă vreme sub înrâurirea lui Titulescu. 

Tot ce se publică răuvoitor atât în Franța, cât şi în 
Elveţia este opera exclusivă a unor români şi, 
deobicei, a unor români care împovărează bugetul 
Statului. 

Sunt absolut convins că făcând demersuri 
amicale la Belgrad şi Praga s-ar putea obține ca 
agenţia Sud-Est să nu mai fie subventionatä de aliaţii 
noştri. 

Ea canalizează toate ignominiile presei. 

Dar prin cine ar trebui făcute aceste demersuri? 

Prin amicii D. Titulescu care ne reprezintă în 
aceste capitale? 

După umila mea părere, e vremea să se pună 
capăt acestei diplomații personale. 

Oameni ca Zamfirescu sau Luca Sturdza nu pot 
obține titlul de miniştri care să servească ţara şi nu 
un om. În timp ce un Savel Rădulescu bate toate 
recordurile de viteză în materie de avansare. 

În ziua când Titulescu n-o să mai aibă în străi- 
nătate acest stat-major, el o să fie mai puțin nociv. 

Cerându-mi scuze pentru deranjul produs Majestății 
Voastre, rămân mereu supusul şi devotatul ei servitor. 


Grigore Filipescu 
După un an, supusul şi devotatul servitor a găsit 


şi alt câmp de acţiune căruia să i se dăruiască trup şi 
suflet, cum ne convinge: 

Legația Germaniei Bucureşti, 19 septembrie 1932 
Bucureşti 
Tgb. Nr. 2890/32 
Cu referire: Călătoria 
politicianului român 
Gr. Filipescu la Berlin 


„Senatorul român, D. Grigore Filipescu, condu- 
cătorul Partidului Conservator, proprietar şi redactor- 
şef al ziarului „Epoca”, intreprinde începând cu 20 
ian. o călătorie mai întâi la Paris şi apoi la Haga şi 
Berlin, unde ar urma să sosească la 12 ianuarie ca 
invitat al Legatiei române. Aceasta va da, se pare, în 
onoarea sa un dejun care să-i permită să ia contact 
cu diverse personalităţi germane, îndeosebi domnii 
Schacht şi Luther. 

Omul de încredere de la care am primit aceste 
informații mi-a spus, de asemeni, că d. Filipescu ar 
dori să fie intervievat de presa germană şi anume 
despre relația dintre Germania şi România, întrucât 
călătoria sa are în vedere o apropiere între cele două 
țări. 

Domnul Filipescu descinde dintr-una din cele mai 
vechi familii româneşti şi nu e doar o persoană 
integră, ci şi un om politic cu certă influenţă, cu atât 
mai mare, cu cât este un prieten personal al Regelui; 
după cât se pare, D. Filipescu a evoluat în ultima 
vreme de la un prieten, mai ales al Franţei şi 
manifestă un tot mai mare interes față de Germania, 
în sensul că viitorul României trebuie clădit nu pe 
Franța, ci pe Germania. Pe scurt, în felul acesta am 

putea câştiga, eventual, un politician prețios, precum 
şi ziarul şi influența sa, în favoarea noastră. De 
aceea, cred că ar fi cazul să i se acorde oarecare 
atenţie şi ajutat să-şi satisfacă dorința amintită. 

Se cuvine să adaug că d. Filipescu si „Epoca”, 
ziarul său, l-au atacat pe ministrul von Mutius. 
Socotesc, însă, că având în vedere incontestabilul 
interes german, problemele de ordin personal trebuie 
subordonate situației de fapt.” 


Demersul Legatiei bucureştene a convins şi a 
avut urmarea ce se impunea. lar din arhive germane 
am aflat şi cum s-a procedat: 


Politisches Archiv des A.A. 
R. 73667 
Berlin, 16 ianuarie 1933 


Anuntat de ministrul României, am primit azi vizita 
senatorului român Grigore Filipescu. Acesta a înce- 
put prin a-mi relata impresiile culese la Paris, arătând 
un deosebit interes față de problema datoriilor Franţei 
către America, apropo şi de Conferinţa de la 
Lausanne. În acelaşi timp, a apărat poziția României 
față de pactul de neagresiune cu Rusia, iar până la 
urmă a abordat şi problema relaţiilor dintre Germania 
şi România, dând de înțeles că o apropiere între cele 
două țări este foarte cu putinţă, cu condiţia să nu i se 
ceară României abandonarea prieteniei cu Franţa. 
l-am răspuns că, pentru noi, problema are alt aspect. 
Noi nu avem în Sud-Estul Europei alte probleme 

decât cele de ordin general: pace, ordine, Liga 
Naţiunilor etc. etc. Noi suntem gata — şi am dovedit-o 
prin oferta preferințelor, că suntem dispuşi să ajun- 
gem la un acord cu România, dar nu vom permite ca 
partea română să speculeze politic dorința noastră 
de înțelegere. Convorbirea a luat sfârşit prin evoca- 
rea amintirilor sale şi ale părintelui său despre peri- 
oada ocupaţiei. S-a exprimat cu mult respect față de 
Feldmareşalul von Mackensen şi despre curtoazia pe 
care ofițerii germani ar fi manifestat-o față de familia 
sa. De asemeni, s-a arătat foarte mândru de anunţul 
apărut în „Frankfurter Zeiturg” la moartea tatălui său, 
în care a fost omagiat ca un om drept şi un inamic 
viteaz. 

Bulow 


P.S. E aproape de prisos să precizez că oaspe- 
tele lui Bülow se referise la frumoasele-i amintiri 
despre... ocupația germană din timpul Primului 
Război Mondial. Intors în țară nu le-a mai evocat. S-a 
grăbit, însă, să-şi comunice impresiile culese în vizita 
sa. A făcut-o mai întâi — la 19 februarie — într-o con- 
ferintä ţinută la Braşov, iar apoi în alta — la 2 martie 
1933 — ţinută la Bucureşti. 

Legația germană le-a urmărit şi ea cu interes, 
comunicându-şi aprecierile la Berlin. A menționat, 
astfel, în raportul ei, „extraordinar de prietenoasa 
formă” în care a făcut-o, adăugând că ea ar fi fost, 
poate, de mirare din partea unui om „ce mai înainte 
era socotit un necondiționat prieten al francezilor”, dar 
că din anul ce trecuse Gr. Filipescu se schimbase. 

Şi avea s-o facă şi în anul următor — şi încă într-o 
asemenea măsură încât, cum a notat Armand 
Călinescu, în „Insemnäri politice”, la 14 august 1934: 

„Grigore Filipescu organizează un banchet la 
care participă 3000 persoane în grădina „Gib” pentru 
a sărbători pe Maniu şi a protesta contra falsului din 
Consiliul de Räzboi”.' 

Fostul „supus şi devotat servitor” al lui Carol II îl 
sărbătorea, deci, pe ireductibilul adversar al acestuia. 
De ce să ne mirăm? Căci încă Pierre Duc a observat 
că: „Sunt multi cei care-şi dau cuvântul, dar n-au cum 
să şi-l ţină de vreme ce l-au dat.” 


1 Referire ... la încercările de a-l implica pe luliu Maniu şi pe alţi 
fruntaşi nafional-täränisti în „Afacerea Skoda”. 

Chiar de la revenirea în țară, Carol Il a vădit o 
mare apetentä pentru informaţii provenite din izvoare 
neoficiale, de mai mică sau mai mare relevanţă. 
N-avem cum să ştim dacă şi în ce măsură i-au fost 
ele de folos pentru a descurca sau înnoda itele vieții 
politice, dar cu siguranță pe noi ne pot ajuta să 
înțelegem cauzele inältärii şi căderii unei epoci. De 
aceea am şi păstrat întocmai ortografia, ortoepia şi 
sintaxa originalelor atunci când proveneau din surse 
româneşti. 

La 21 iulie 1930, la numai o lună şi jumătate de la 
începutul domniei, un binevoitor i-a adus, astfel la 
cunoştinţă. 

„DI. Brătianu a mâncat în două rânduri cu Di. 
Duca la Mihăeşti (între moşia d-lui V. Brătianu” şi 
aceea a d-lui Duca? la Mäldärästi R. Vâlcea ar fi 
60 km distanță). 


1 Vintilă |. C. Brătianu (1867-1930). De mai multe ori deputat şi 
ministru. l 
? |. G. Duca (1879-1933) în repetate rânduri ministru. La 28 dec. 
1930 i-a urmat lui V. Brătianu la şefia Partidului Naţional Liberal. 

La întrunirea dela DI. V. Brătianu s-au discutat 
toate probabilitățile unui guvern de concentrare, pe 
care l-ar dori M. S. Regele. 

Partidul liberal, a spus dl. Vintilă Brătianu, reluând 
raporturile cu Coroana nu caută să forțeze voinţa Ei, 
ci să convingă pe M. S. Regele că partidul liberal 
este cel mai de seamă instrument politic al färei. In 
acest sens a avut o activitate vie la țară şi oraşe, o 
campanie cât mai violentă contra guvernului şi 
demascarea aşa zisei colaborări cu finanța străină. In 
acest an va duce campanii violente şi în presa 
partidului, cu publicare de acte şi documente. 

Deci luptă contra guvernului şi expectativă până 
la toamnă. DI. V. Brătianu şi-a exprimat convingerea 
că toate încercările regale în afară de partidul liberal, 
vor da faliment şi în mod imperios M. S. Regele, 
după încercările personale şi nereuşite — va face apel 
la fostul prim-ministru şi şef al partidului liberal. 

Eri, la orele 3 d.a. dl. Vintilă Brătianu, plecând în 
străinătate, a fost condus la gara de Nord de peste 
300 partizani politici care l-au aclamat.” 

S-ar putea, ca regele să nu fi fost, totuşi, pe 
deplin satisfăcut de cele aflate. Mai întâi pentru că 
n-a fost informat şi ce au mâncat cei doi şi unde s-a 
pitit cel care a auzit tot ce-şi spuneau. Sunt, însă, 
doar ipoteze... 


+ 
+ + 


Prim-ministru între 14 nov. şi 29 nov. 1933, când a fost asasinat 
de legionari pe peronul gării Sinaia. 

Nedumeriri, poate la fel de serioase, a avut — cine 
ştie? şi Jean Tehaş Florescu i se spunea în cercurile 
politice, dar şi în presă şef al grupării disidente „Omul 
liber” din sânul P.N.L. Şi nemulțumit de ce i se 
întâmpla, la 10 aprilie 1931 a solicitat „indicaţii” de la 
„scumpul” Suveran, adresändu-i-se: 

„Cu cel mai profund respect şi cu acelaşi neclintit 
devotament” spre a-i aduce la cunoştinţă „cele ce am 
crezut d'a mea datorie”. 

lar acestea au sunat astfel: 

„Următor înaltelor sugestii ale M. Voastre, care 
doreşte o conlucrare a grupării dinastice a „Omului 
liber” cu gruparea liberală a D-lui G. Brătianu, am luat 
contact cu DI. general Văitoianu, reprezentantul său, 
acum 15 zile. | 

Dar gruparea. ce prezidez este, mai ales în 
Capitală, foarte puternică, ca unul ce cultiv de peste 
27 ani cetățenii Capitalei, am formulat cu modestie, 
ca principală condiție a Comitetului meu, dorință care 
îmi place să crez că este şi a M. Voastre, ca să con- 
lucrez într-o eventuală concentrare cu fiul, cum am 
lucrat acum 9 ani cu tatăl, la consolidarea Țării, urmând 
azi directivele înțelepte ale Majestății Voastre. 

Acum 15 zile această simplă dorință, care era un 
minimum de pretentiuni, a fost imediat acceptată. 


3 Văitoianu Arthur (1884-1956) General. Succesiv Ministru de 
Interne, Ministru de război, Prim-Ministru şi din nou Ministru de 
Interne. Membru al disidentei liberale conduse de Gh. Brătianu, 
până la unificarea cu vechiul Partid Liberal. 

Când însă acum 3 zile, drumul spre un guvern de 
uniune a fost deschis, reprezentantul d-lui G. Brătianu, 
în numele şefului său, a căutat să se derobeze ale- 
gând gruparea georgistă care, nu are decât indicații 
pentru două persoane în viitorul guvern, iar eu trebue 
să rămân simplu soldat jertfind astfel munca şi 
sfortärile din trecut împreună cu idealul politic al 
grupărei mele. 

Socotind că nu au putut fi acestea indicațiile 
Majestății Voastre şi că asemenea propuneri nu sunt 
compatibile nici cu interesele tärei, nici cu demnitatea 
grupărei mele care a luptat cu mult înaintea D-lui G. 
Brătianu, pentru triumful scumpului nostru Suveran, 
cât şi pentru aducerea unui guvern Titulescu, cu 
regret am suspendat orice negotiere, asteptänd cu 
încredere şi devotament, sfatul înțelept al Majestății 
Voastre. 

Cu cel mai profund respect, Sire, cu totul devotat 


lon Th. Florescu 


Deci, deşi „cultiva” de 27 ani cetățenii Capitalei, 
Jean Tehaş Florescu a fost cât pe-aci să rămână 
„simplu soldat”. Tocmai el, bărbatul care născuse 
„Omul liber”! Dar până la urmă, poate chiar la „sfatul 
înțelept” solicitat, şi-a creat Partidul Liberal-Democrat. 
O formaţiune care, în orice caz, i-a pricinuit mai 
puține dificultăţi decât limba română. 


* 
+ x 

La 4 iunie 1931, Carol Il a primit o scrisoare care, 
probabil nu i-a făcut nici de astă dată plăcere. Cu atât 
mai mult, cu cât misiva îi fusese expediată de Maria 
Ventura care, la rugămintea regelui, sonda opinia 
oficialităților franceze despre noul regim instaurat la 
Bucureşti. 

Or, iată ce i-a comunicat marea actriță. 

„Sire, sunt foarte bucuroasă să o pot anunţa pe 
Majestatea Voastră că am putut aduce la cunoştinţa 
unor personalități importante ceea ce Majestatea 
Voastră a binevoit să-mi incredinteze. 

Sâmbăta trecută l-am văzut pe D. Philippe 
Berthelot, iar chiar azi pe d. Leger, mâna dreaptă a 
d-lui Briand şi iată — aci alăturat — rezumatul convor- 
birilor purtate. Cred că-l va interesa pe Majestatea 
Voastră şi va confirma devotamentul meu față de 
persoana Sa, Tron şi țară. A Majestății Voastre mult 
devotată şi supusă 

Marie Ventura 


Berthelot“ 


A părut foarte plăcut surprins aflând, altfel decât 
pe căi oficiale, sentimentele pe care le nutreşte 
Majestatea Voastră față de Franța. 

Mi s-a spus, de asemenea, cât de siguri sunt de 
hotărârea Majestății Voastre, exprimată cu orice 


+ Philippe Berthelot şi Alexis Léger (cunoscut şi ca poet cu 
pseudonimul Saint John Perse) erau înalți funcționari ai Minis- 
terului de Externe francez. lar Aristide Briand era ministrul lor. 
scrisoarea Mariei Ventura se află la Arhivele Naţionale, Fondul 
Casa Regală Carol Il, Dosarul Nr. 20/1931. 

prilej, în cadrul formelor constituționale, de a nu aduce 
nici o atingere principiilor parlamentare. 

Interesul purtat României şi monarhiei face ca 
această opinie a Majestății Voastre să fie întru totul 
împărtăşită. Ar fi îngrijoraţi de orice veleitate de dicta- 
tură în România, mai ales din cauza recentelor eveni- 
mente din Spania şi a neliniştilor ce se manifestă în 
Italia. 

Dându-mi-se a înțelege cât de dificil este pentru 
Quai d'Orsay de a influenţa presa, care în Franţa e 
cu desăvârşire liberă, mi s-a spus că s-a făcut tot 
posibilul ca evenimentele din România să fie privite 
cu mai multă bunăvoință. De altfel, s-au şi obținut 
ceva rezultate pe lângă anumite ziare, rezultate pe 
care şi Majestatea Voastră le-a putut aprecia. 

In ce priveşte Sud-Est, mi s-a promis că se va 
vorbi cu Mircea, pe care şi eu l-am văzut, dar din 
partea căruia m-am lovit de o totală indiferență. La 
argumentele mele, mi-a răspuns: „Nu mai sunt 
interesat de politică” — dar din câte am aflat din alte 
locuri n-ar părea că-i chiar adevărat, că şi-a predat 
afacerea unui consorțiu francez. 

In fine, am fost rugată să reiterez Majestății 
Voastre profunda dorință de a vedea continuate fără 
nici o ambiguitate relațiile de fräteascä prieteni dintre 
cele două ţări. 


Leger 
A fost trimisă cu mare plăcere impresia culeasă 


de mine în cursul întrevederii pe care Majestatea 
Voastră a binevoit să mi-o acorde. 

Mi s-a spus cât de utile se vor dovedi asemenea 
demersuri şi mi s-a dovedit acest lucru, insärcinändu-mä 
să o asigur pe Majestatea Voastră că nu există dubii 
asupra sincerei Voastre dorințe de a domni cu 
respectarea întocmai a Constituţiei şi cât de mult se 
doreşte să izbänditi.” 


Limbajul protocolar utilizat de oficialii Ministerului 
de Externe francez ridică, cel puţin, o constatare şi o 
întrebare. Cea dintâi e sugerată de remarcabila pre- 
monitie. Cea de a doua poate face să ne întrebăm 
dacă nu era cumva vorba de informații provenite din 
chiar anturajul lui Carol Il. 

Oricum, cele ulterior întâmplate se arată, acum o 
ştim sigur, că nici una, nici cealaltă nu l-au pus pe 
gânduri pe Carol Il. 


% 
+ x 


Dar spre a mai rămâne în aceeaşi ordine de idei, 
trebuie să ştim şi că 1.G. Duca i-a adresat, tot atunci, 
un serios semnal de alarmă regelui. El este con- 
servat într-un memoriu, sub formă de ciornă, aflat 
printre hârtiile rămase de la fostul prim-ministru cu un 
sfârşit atât de tragic. 

„La prima audienţă pe care am avut-o la Majestatea 
Voastră după urcarea sa pe Tron, asigurând-o de 
perfecta lealitate a partidului meu şi a mea personală, 
mi-am luat angajamentul ca unul ce am avut atâția 
ani, marea cinste de a fi consilier al Tronului, să-i 

spun întotdeauna deschis şi fără înconjur părerea 
mea, convins că numai astfel pot sluji cu adevărat 
interesele Coroanei şi ale Tärei. 

Într-adevăr, din informatiunile pe care le primesc 
din toate părţile, precum si din constatările pe care le- 
am putut face personal, reese că o stare de spirit tot 
mai îngrijitoare se manifestă în țară. 

... E lesne de înţeles că în mijlocul unei atari stări 
de spirit toate seminţele anarhice, de la anarhia de 
dreapta a gărzilor de fer şi până la anarhia de 
extremă stângă a bolşevicilor prind rădăcini şi ar fi o 
iluzie să ne închipuim că în mod special Sovietele vor 
lăsa să scape un prilej atât de prielnic fără a-l folosi 
în vederea scopurilor revoluționare. 

Agitatiunile de acest fel se observă de câtva timp 
în sindicatele învăţătorilor. 

... Ceea ce este poate şi mai grav este starea de 
spirit care se observă în armată. Nu ştim ce rapoarte 
oficiale se fac Majestății Voastre, dar sunt dator să-i 
spun — dealtminteri cu adevărată mâhnire — că ofițeri 
în uniformă se ascund în localurile publice, în trenuri, 
să-şi exprime revolta sufletească şi să intrebuinteze 
chiar cuvinte de ameninţare. 

Nu am dreptul, deasemenea, să ascund că, din 
nefericire, o bună parte din aceste nemulțumiri se 
resfrâng personal asupra Majestății Voastre. Pe de o 
parte, faptul că Majestatea Voastră a luat unele 
inițiative, şi pe de altă parte faptul că la fiecare pas, 
contrariu tuturor uzanțelor constituționale, guvernul 
descoperă pe Majestatea Voastră, face ca răspun- 
derea Coroanei să fie pusă în joc de opinia publică 

într-un moment în care, mai mult ca oricând, interesul 
național cere ca persoana regelui să nu fie târâtă în 
vâltoarea desnădejdilor şi a patimilor. 

Până acum îmi era îngăduit să păstrez oarecare 
optimism. Azi sunt dator să previn pe Majestatea 
Voastră că pericolul este real.” 


+ 
+ %* 


Un critic necruţător al regimului lui Carol Il a fost 
şi dr. Gerota, cunoscut anatomist şi fiziolog din 
epocă, amestecat şi în jocurile politice, mai ales în 
primii ani de după 1930. De altfel, în 1938 a şi încetat 
din viață. 

Textul de mai jos este reproducerea unui discurs 
ținut la o întrunire a grupării pe care o conducea: 

„Este un obiceiu, pornit din curtoazie sau impus 
de formula protocolară (mai deseori pornită din plati- 
tudine ori linguşire) ca la întrunirile oficiale sau poli- 
tice, preşedintele să fie obligat să adreseze un cuvânt 
de omagiu şi de preamărire către Rege şi Tron. 

Şi dacă vom ţine seama de preocupările de o 
covârşitoare importanță care ne-au adus la această 
întrunire, cred că este locul ca să dăm acestei adrese 
omagiale mai mare întindere şi s'o insotim de câteva 
rugăminţi pe care poporul prin vocea mea le 
adresează călduros scumpului lor Rege. 

Aflaţi, Majestate, cu această ocaziune, că 
poporul care vă iubeşte şi vă respectă este gata să 
ajute pe M. Voastră ca să spargă zidul Camarilei care 

vă înăbuşe puterea şi voința şi trebuie să mai spu- 
nem M. Voastre că față de ceia ce se petrece în țară 
poporul este nedumerit şi se întreabă: 

Cum?... M. Sa dela venirea în țară şi până azi n'a 
văzut cum luxul şi risipa, furtul şi spertul sunt preocu- 
pările principale ale partidelor de la putere (ceea ce 
nu ne-a spus ruşinosul control al finanțelor țării de 
către bancherii străini?) 

Cum?... M. S. na auzit cum parlamentarii şi 
oamenii politici îşi aruncă reciproc acuzatiuni, chiar în 
parlament, de furt de milioane? Şi la toate aceste 
destrăbălări, M. Sa n'a găsit nimic de spus? Nimic de 
sancționat? . 

... Cum am putea, acei care ținem la Dinastie şi 
Coroană, să täcem şi să nu mai spunem M. Voastre 
că poporul e mâhnit şi revoltat când vede că dela 
venirea M. Voastre în țară sfătuitorii şi linguşitorii care 
vă înconjoară, vă pregătesc serbări peste serbări şi 
aniversările luxoase, costisitoare şi când, pe de altă 
parte, țara geme sub povara impozitelor. 

Lefurile învăţătorilor nu se pot achita. 

Armata nu are îmbrăcăminte şi munitiuni. 

... Tot cu această ocaziune, poporul Român voieste 
să mai reamintească M. Voastre că, în bunătatea lui, 
a crezut că trebue să uite gresala de a pleca din țară 
a Prințului Carol. 

A voit să uite patru renuntäri la Tron... 

Poporul Român a voit să uite şi alte greşeli ale 
Prințului Carol în speranța că faptele uluitoare ale 
Regelui Carol al Il-lea vor acoperi cu prisosintä prin 
frumuseţea lor tot trecutul urât. Dar din nenorocire 

M. Voastră a căzut fără voe... din nou în mrejele şi 
sugestiunea rău sfătuitorilor care vau îndemnat să 
acceptaţi actul dela 8 Iunie 1930. 

... Poporul vă sfătuieşte sincer: daţi la o parte pe 
toți şi inconjurati-va cu oameni de caracter, care 
iubesc patria. 

... Dacă este adevărată chestiunea D-nei Lupescu, 
este o chestiune pur personală a M. Voastre, în care 
nu are căderea, nici dreptul să se amestece, dar tot 
atât de adevărat este dă Dna Lupescu ne având nici 
un drept legal, D-sa nu ar fi trebuit să se amestece în 
viața noastră economică şi mai ales militară... 

... Departe de noi ideea că prin acest omagiu 
ocazional să aducem cea mai mică ofensă sau jignire 
M. Voastre. 

Măria Voastră să binevoiască să se deprindă cu 
ideia că asemenea dorință sinceră de îndreptare ce 
ne-am permis a le aduce astăzi M. Voastre, pornesc 
din cinste sufletească, din iubire pentru M. Voastră şi 
pentru Dinastie şi că asemenea manifestări cinstite 
sunt mai puțin periculoase decât acţiunile ascunse şi 
ipocrite ale multora din jurul M. Voastre. 

Vă uräm, Majestate, sănătate şi viață lungă, ca 
să puteți duce la bun sfârşit lupta pentru întronarea 
Moralei, cinstei şi a dreptăţii în România Mare.” 


ss Dr. Gerota 
Cunoscându-i acum discursul, ne putem întreba: 
Să-şi fi imaginat Dr. Gerota că un asemenea 


„omagiu” şi astfel de „rugäminti" puteau fi acceptate 
la Curte? 

Să nu fi ştiut el, om cu multă carte — printre altele 
şi autorul unei lucrări despre monumentele din insula 
Creta, elogiată de N. lorga — că dorinţa de a fi foarte 
util poate fi şi o piedică în a fi crezut? 

În orice caz, un lucru e sigur. De atunci încolo n-a 
mai fost nici „neobservat”, nici „neascultat”. 

Nae Ionescu în „cercuri diriguitoare” 


În plin şi „irezistibil” avânt legionar, „filosoful” Nae 
lonescu a avut această revelaţie („Iconar", Nr. 
4/1935): 

„Nationalismul etnicist, ca formulä politicä, intr-un 
moment în care lumea era dominată de liberalism, cu 
toate corespondentele lui care se numesc rationa- 
lism, democrație, idealism, ... şi mai ştiu eu cum...” 
era singurul „adevăr” care trebuia impus. 

Deşi, cu un mic efort, nu i-ar fi fost, cu siguranţă, 
greu să găsească şi alte rime în ism: ..., parvenitism, 
amatorism, nazism — şi de ce nu? — automobilism, 
dacă ne gândim la „anumite situatiuni” ce-i erau bine 
cunoscute. 

Au fost, probabil, tot atâtea considerente care, la 
19 martie 1936, l-au determinat să adreseze — cu 
antetul ziarului „Cuvântul”, interzis de la începutul 
anului 1934, imediat după asasinarea lui |. G. Duca — 
această scrisoare către Carol Il. 

„Măria Ta, îmi pare foarte rău că împrejurările nu 
mă lasă în rezerva în care aş vrea să rămân — ci mă 
silesc, fie şi numai din când în când, să Te necăjesc 
cu rândurile mele. Dar nu e vorba de mine, ci de 

altceva mult mai însemnat. În legătură, anume, cu 
informații care îmi vin de peste graniță. 

1) Măria Ta cunoaşte, de bună seamă, propu- 
nerea pe care ne-au făcut-o italienii prin Cerutti, la 
1 Februarie — ca şi răspunsul pe care l-a dat 
Titulescu, răspuns de natură a ne izola pentru multă 
vreme de Italia. 

2) Ceva analog se întâmplă acum - la Londra. Nu 
e vorba de atitudinea pe care T. a luat-o în public. 
Asta nu contează în asemenea împrejurări. Mi se 
spune însă că această atitudine continuă — mai agitat 
încă — în culise. Şi mărturisesc că asta mă îngrijo- 
rează. Sunt convins că T. nu a ştiut nimic de pasul pe 
care urma să-l facă Germania — deşi un biet ziarist 
dezafectat ca mine, sabotat şi prigonit de toți în țara 
mea, eram — în momentul când, pe la mijlocul lui 
Februar, soseam la Paris —, suficient de orientat 
asupra celor ce era să se întâmple, pentru ca să pot 
discuta — cum am făcut-o — noua situaţie cu cele mai 
responsabile cercuri diriguitoare franceze. Sunt con- 
vins că T. ignorează înțelegerea anglo-germană care 
a precedat intrarea Germaniei în zona demilitarizată. 
Sunt convins că T. ignorează conversațiile pe care 
Tucacevski şi Litvinov le-au avut la Londra, şi 
indicaţiile pe care aceştia le-au primit acolo: să se 
înțeleagă cu Berlinul. Sunt convins că T. ignorează 
că, în ciuda tuturor aparentelor, de luni de zile între 
Berlin şi Moscova se urmează tratative care, după 
toate probabilitățile, vor duce, către sfârşitul verii, la 
rezultate positive. Şi sunt îngrijorat, pentru că asta 
însemnează că acțiunea lui T. urmează drumuri false, 

cari ne duc la izolarea de toate forțele realmente 
active în Europa de mâne. 

lată de ce, Măria Ta, mam hotărât să Te necä- 
jesc cu aceste rânduri, cu toate că ştiu că intervenţia 
mea, ti se pare indiscretă. Pentru că mă simt dator 
sä-Ti mai adaug o informatie: 

3) Sunt precis informat — cu atât mai precis, cu 
cât tema a fost desbătută cu mine — că după ce 
Germania va recăpăta coloniile (că doar la asta duce 
actuala conferință de la Londra) se va pune - şi 
acuma dela Paris — problema Bulgariei. În sensul că 
Bulgaria va căpăta Dodegaci. Părerea mea e că asta 
nu ne jenează. Întrebarea e însă: îl capătă împotriva 
noastră, sau prin noi? Aşa cum se desfăşoară 
situația azi, asta s'ar întâmpla peste capul nostru, — 
împotriva noastră. E bine? 

... Măria Ta, „am spus” — am spus prea puţin din 
cele ce ştie şi pot spune — „şi mi-am mântuit sufletul”. 
Aş vrea să-mi mărturisesc nu sufletul, ci țara. lată de 
ce Te-am împrumutat cu scrisul meu. 

Al Măriei Tale, ca întotdeauna, 
Nae lonescu 
19.11.36 


Nae lonescu ştia, dar „precis” nu numai ce făcea 
Titulescu în public, ci şi ce „agita” în culise. Cum la fel 
de „bine” cunoştea şi „indicatiile” primite de Tukacevski 
şi Litvinov ... la Londra. 

Şi iar „precis” — din informații „venite de peste 
graniță” — aflase că „la sfârşitul verii", Germania urma 
să-şi recapete coloniile. 

Dar câte n-a comunicat el Mărie Sale şi asta nu 
pentru a-şi mântui sufletul, ci pentru țară. 

Un singur lucru a uitat totuşi... Şi anume că numai 
cu o lună înainte, el — „biet ziarist dezafectat” — a fost 
şi la Berlin, evident tot pentru a avea convorbiri în 
„cercuri diriguitoare”. Dar, de astă-dată, nu pentru a 
primi, ci pentru a da informații. 

Atunci, ele au rămas secrete, dar acum le ştim 
chiar din acele „cercuri”!, care le-au clasificat: 


Confidential 


Unul din conducătorii Gărzii de Fier şi om politic 
de încredere al şefului Gărzii de Fier Corneliu 
Codreanu, profesorul /onescu, pe care îl cunosteam 
dinainte, m-a vizitat relatându-mi unele lucruri despre 
situația din România. 

Guvernul liberal de la Bucureşti se mai poate 
menţine doar pentru că n-a fost încă total lămurită 
problema succesiunii. E, însă, ca şi sigur, că într-un 
răstimp mai scurt sau mai lung, regele îl va numi 
prim-ministru pe Vaida, fostul conducător al Partidului 
Naţional Român şi fost prim-ministru. Vaida se va 
bucura de sprijinul grupării Cuza-Goga, precum şi al 
Frontului român. Garda de Fier nu va intra în guvern, 
dar îl va sprijini şi ea pe domnul Vaida. O altă soluție 
a latentei crize nu poate fi luată în considerare, 
întrucât National-Täränistii, care sunt cel mai mare 
partid şi în alte împrejurări ar fi fost chemaţi să preia 
succesiunea, n-ar putea da acum un prim-ministru, 


1 Politisches Archiv des Ausubärtigen Arnt. Dosar 339R. 

întrucât Maniu e un adversar personal al Regelui, iar 
Mihalache n-ar putea fi numit din cauza fostului său 
trecut de stânga. 

lonescu a mai afirmat că primirea amicală de 
care s-a bucurat la Berlin George Brătianu a trezit 
multe comentarii în România şi n-a produs o impresie 
tocmai favorabilă în rândul celorlalte partide. După 
cât s-ar părea, nici Regele n-ar vedea cu plăcere 
faptul că Brătianu, despre care n-are o părere bună, 
a fost atât de frumos primit în străinătate. 

Domnul lonescu nu crede că Domnul Titulescu, 
cu politica lui de prietenie cu Rusia, ar putea avea 
succes în România. Impotrivirea pe care o provoacă 
atât din partea Regelui, cât şi a unor largi cercuri din 
țară, ar fi prea puternică. Pe de altă parte, Titulescu 
n-ar face această politică din convingere: singurul 
lucru care îl interesează e să-şi păstreze postul. 
Titulescu a avut recent o convorbire cu Vaida, ca să 
afle dacă acesta l-ar menţine în funcţia de ministru al 
Afacerilor Străine, într-un eventual nou guvern. lar 
când Vaida s-a declarat împotriva politicii de apro- 
piere cu Rusia, Titulescu s-a declarat numaidecât 
dispus să renunțe la această politică dacă ar fi 
cooptat într-un nou guvern Vaida. 


Berlin, 5 februarie 1936 
ss Clodius 
Câte un exemplar 
Dlor M. D. Ritler 
» M.D.Dieckhoff 
» VLR Rente Fink 
„ L. K. Busse 


98 


Schițe pentru un tablou de epocă (1930-1940) 


Primite retrospectiv, informaţiile furnizate de Nae 
lonescu Ministrului de Interne nazist s-au dovedit la 
fel de false ca acelea servite lui Carol. Cu toate 
acestea, între ele a exista şi o deosebire: la Bucureşti 
n-au fost luate în serios, în timp ce la Berlin erau 
pretuite. E adevărat, nu direct, ci printr-o firmă foarte 
darnică. Anume firma |. G. Farben Industrie rămasă 
„celebră” prin gazul „Zyklon” fabricat in timpul 
războiului şi dovedit atât de „eficient” la Auschwitz. 

Spovedit dar păcătos 


Cel mai zelos informator al Palatului a fost, incon- 
testabil, lon Sân Giorgiu. Arhivele Naţionale ne înles- 
nesc lectura multora din declaraţiile sale de „iubire 
neclintită” față de rege. Ele s-au întins din 1931 şi 
până în 1939 când s-au topit brusc şi încă într-o ase- 
menea măsură, încât s-au prelins până la... Berlin. 

Dosarul temenelelor acestui „slujitor devotat”, dar 
cu termen, cuprinde multe scrisori ce atestă, prin 
lungimea lor, că el nu înțelegea să-şi drămuiască 
efortul de a le aşterne, după cum nici regele n-o 
făcea cu timpul de a le citi. 

Întrucât, însă, s-ar putea ca cititorii să fie mai 
constrânşi de îndeletnicirile zilnice cărora trebuie să 
se dedice, am selectat două din aceste scrisori care 
mi s-au părut mai sugestive atât pentru personalitatea 
emitentului, cât şi pentru aceea a destinatarului lor. 

lată-le: 


Sire, 


Împrejurările politice din ultimul timp mă silesc să 
supun Majestății Voastre, această spovedanie care 

va justifica, pe de o parte sacrificiul ce-l fac de doi 
ani, participând la criza din partidul liberal, pe de altă 
parte prezența mea în ramura veche a acestui partid. 
Într'o comunicare mai veche, pe care am incredintat-o 
dlui Victor Cădere, spre a o prezenta Majestății 
Voastre, am arătat că atitudinea de supunere a par- 
tidului liberal față de Coroană era dictată, fie de un 
sentiment de teamă, fie de nădejdea că printr'o 
ascultare şi aşteptare necondiționată va putea obține 
de la Capul Statului puterea. 

Am mai arătat atunci, că dacă o parte din vechile 
cadre ale partidului liberal declaraseră cu sinceritate 
lealitate desăvârşită față de Majestatea Voastră, 
acele cadre, care gravitează în jurul dlor Dinu Brătianu, 
Tancred Constantinescu, Drul Costinescu, au fost şi 
au rămas ostile Restauratiei, în care vedeau o înge- 
nunchiere a partidului liberal. Din cercurile acestor 
persoane au pornit şi pornesc azi cu şi mai multă 
intensitate svonurile alarmiste si tendentioase, care 
creează romane fantastice în jurul persoanei 
Majestății Voastre. E adevărat că d! I. G. Duca a 
făcut ce i-a stat în putință, spre a stăvili isbucnirile 
antidinastice ale acelor cercuri. Nu şi-a putut impune 
punctul său de vedere. Până de curând vechile 
cercuri bratieniste şi-au exprimat nemulțumirea împo- 
triva politicei Dlui Duca, numind-o o politică de zadar- 
nică umilinţă, care va compromite partidul, fără să-l 
aducă la putere. 

De aceea când criza de guvern a isbucnit, 
partidul liberal a acceptat de vedere al vechilor cadre 
bratieniste şi a cerut pentru dânsul puterea, fără să 

admită cea mai mică posibilitate de transactie. 
Aceasta cu atât mai mult, cu cât oamenii din jurul diui 
Duca spuneau că „şeful are cuvântul Regelui că va 
prelua guvernul, iar specialiştii în materie de ... Palat, 
ca DI. Alex. Mavrodi, făceau pariuri că este exclusă o 
altă guvernare decât cea liberală.” DI. Mavrodi s'a 
socotit, până acum câteva zile omul care a dus 
tratativele între DI. Duca şi Majestatea Voasträ şi că 
„munca lui de un an de zile nu poate fi stricată de 
nimeni...” 

Când după eşuarea guvernului de concentrare 
Titulescu, di. Vaida a fost însărcinat cu constituirea 
cabinetului, conducerea vechiului partid libera! a 
socotit această soluţie ca o declarare de răsboiu. lar 
insistențele depuse pe lângă di. Gh. Brătianu de a 
intra în guvern, ca o provocare în plus. 

Chiar în aceiaşi zi am avut prilejul să vorbesc cu 
câțiva foşti miniştri liberali, cari participaseră la Comi- 
tetul ce tinuse şedinţă în casele dlui Dr. Angelescu. 
Erau cu toții indignati şi spuneau fără sfială că politica 
de supunere a Dlui Duca a dat greş şi că ar fi fost 
mai bine dacă partidul s'ar fi menținut pe poziţia de la 
8 lunie, până când Majestatea Voastră ar fi „capitulat” 
în brațele liberalilor. Ei pretindeau că naţional-țără- 
niştii au ajuns la guvern, numai fiindcă anuntaserä 
rezistența lor față de Coroană şi că dacă partidul 
liberal ar fi făcut la fel, Majestatea Voastră n'ar fi 
călcat în picioare „sfântul drept al partidului liberal”. 

Chiar a doua zi, cadrele mari şi mici ale partidului 
liberal din Bucureşti şi provincie, au început pregă- 
tirile pentru campania electorală, campanie în care 

vechile atacuri, împotriva Majestății Voastre, aveau 
să reînvie. O sumedenie de svonuri au început să 
circule şi viața privată a Majestății Voastre, însoțită 
de cele mai imposibile comentarii este târâtă în 
discuțiile sgomotoase ale tuturor claselor sociale. 

Partidul liberal şi-a pus în mişcare armele de 
odinioară, pe care, noi tineretul, le credeam de mult 
înmormântate şi pe care cu durere le vedem 
reînviate. Ceia ce însă m'a consternat şi m'a indignat, 
a fost brusca schimbare de atitudine a dlui Duca, 
şeful partidului liberal. 

În ziua de 9 lunie am avut o convorbire mai lungă 
cu DI. Duca. A fost vorba de organizarea alegerilor. 
Eu am insistat că atât timp cât partidul liberal nu dă 
prilej tineretului să se afirme şi să ocupe locurile 
generaţiei de ieri — în bună parte vinovată de situaţia 
de azi — partidul liberal nu va putea fi un instrument 
de creaţie şi deci de guvern. 

DI. Duca mi-a replicat că el nu e vinovat că sa 
comis o nebunie dându-se guvernul national-täränis- 
tilor şi cä în opositie nu poate trece peste şefii de 
organizație cari au răspunderea alegerilor. Dsa a 
terminat astfel: 

„— Tineretul să aibă răbdare. Lucrurile nu vor 
merge la infinit. Nu cred că actualul Rege are mai 
mult de doi ani de domnie. Cu nemulțumirile care 
cresc în armată, oricând poate să-l pândească de 
acolo un glonte.” 

Cuvintele acestea din gura unul şef de partid, 
adresate unui partizan, care înainte de toate e un 
vechi luptător al Majestății Voastre, sunt sau o 

infamie, sau o încercare de şantaj. Ele m'au sguduit 
adânc si m'au silit să întrerup convorbirea cu DI 
Duca, care fie că-şi demascase adevăratele senti- 
mente intime, fie că încercase prin intermediul meu o 
presiune indräsneatä asupra Majestății Voastre. 

Când acestea sunt sentimentele partidului liberal, 
când singura lui nădejde în viitor e prăbuşirea operei 
Restauratiei, de ce să ne prindă mirarea, că echipele 
volante liberale, au şi început o surdă campanie 
antiregalistă? 

N'a fost deci nici o surpriză pentru mine, că la 
întrunirea liberală de Duminecă — la care am refuzat 
să particip — s'a vorbit cum s'a vorbit. Şi nu m'a surprins 
de asemeni faptul, că după întrunire, întâlnindu-mă cu 
unul dintre oratori, el mi-a spus: 

— Nimic nu prinde azi mai mult în masele popu- 
lare ca un atac contra Regelui. Deacum ştim cum 
trebuie să facem alegerile ca să trântim guvernul. 

Pe această atitudine antidinastică vechile cadre 
s'au pus de acord cu di. Duca. Numai aşa demisia 
din sefie prezentată de di. Duca în comitetul de con- 
ducere a fost respinsă. ... nu mai exista între dnii 
Duca şi Dinu Brătianu, nici o deosebire de valori. 


Sire 

Constiinta mea de devotat al Majestății Voastre 
nu mi-a îngăduit să afle toate aceste lucruri penibile 
fără să le aduc la cunoştinţa Suveranului meu. 

Nu pot însă totodată să rămân nepăsător şi să nu 
reactionez la această încercare de şantaj, pe care, în 
clipele de mizerie de azi, o socotesc extrem de 

primejdioasă. Gândul meu a fost în prima clipă să 
demasc în fața țării această procedare incalificabilă a 
vechei conduceri liberale, care alternează linguşeala 
şi supunerea cu şantajul şi amenințarea, după cum 
partidul este sau nu la putere. Aceste moravuri 
infame, care au tulburat în trecut glorioasele domnii 
ale lui Carol | şi Ferdinand |, trebuiesc o dată pentru 
totdeauna anihilate. 

Nestiind însă dacă o manifestare publică din 
parte-mi pe această chestiune nu ar indispune pe 
Majestatea Voasträ, prin scandalul pe care-l va 
provoca, şi necunoscând chipul cum Majestatea 
Voastră doreşte să soluţioneze criza tot mai adâncă 
din partidul liberal, am îndrăznit să comunic Suvera- 
nului meu cele descoperite de mine şi am hotărât 
să-mi îndrum activitatea mea viitoare după indicațiile 
pe care Majestatea Voastră va crede să mi le dea. 

Aşteptând un gest al Majestății Voastre, rămân cu 
aceeaşi credinţă şi iubire neclintită din trecut, slujitor 
devotat. 

lon Sân Giorgiu 
12 lunie 1932 


lar după patru ani. 
Bucureşti, 20 Februarie 1936 


Sire, 
Nu pot începe aceste rânduri fără a ura cu dra- 


goste şi adânc respect Majestății Voastre bun sosit şi 
fără a-i aduce cele mai devotate felicitări pentru stră- 

lucita acțiune diplomatică desfăşurată peste hotare. 
De altfel bucuria mea e cu atât mai mare cu cât Majes- 
tatea Voastră ştie că în nenumărate rânduri mi-am 
exprimat credința că participarea directă a Majestății 
Voastre în politica extremă a României nu va putea 
decât să întărească poziția internaţională a României 
şi să-i redea prestigiul. Astăzi Majestatea Voastră se 
reîntoarce în țară după ce a dat României toată 
strălucirea pe care o aştepta de la Suveranul ei. 

Începând de astăzi Majestatea Voastră va relua 
contactul cu lumea politică din țară. Situaţia pe care o 
găseşte Majestatea Voastră la reîntoarcere nu este 
desigur dintre cele mai bune. Guvernul a fost înfrânt 
atât la Banca Naţională, cât şi la alegerea parţială de 
la Hunedoara şi n'a reuşit să-l scoată pe Goga la 
Mehedinţi. Majestatea Voastră va primi cu siguranță 
rapoarte şi informaţii oficiale. Acestea vor purta însă 
toată pecetea intereselor de care sunt conduşi 
informatorii: 

De aceea fie-mi ingäduit, ca indrumat de aceeasi 
obiectivitate desăvârşită să pun la dispoziția Majestății 
Voastre o serie de informaţii, a căror autenticitate am 
controlat-o cu toată migala. 


1. Interpretări asupra călătoriei Majestății Voastre 


Activitatea diplomatică a Majestății Voastre a fost 
urmărită cu multă înfrigurare de către întreaga opinie 
publică şi de către factorii politici. 

Toate cercurile politice au recunoscut semnifi- 
catia activității desfăşurate de Majestatea Voastră. 
Fiecare grup politic a dat însă o altă interpretare con- 
secintelor pe care vizita Majestății Voastre la Londra 

şi la Paris ar putea-o avea în politica internă. Astfel 
national-täränistii şi georgistii au dat interpretări ase- 
mănătoare. Ei cred că după călătoria Majestății 
Voastre la Paris şi Londra va interveni o schimbare 
radicală în tactica regală față de partidele politice. Ei 
pretind că Majestatea Voastră impresionat de meca- 
nismul constituțional englez şi francez „va încerca în 
primul rând o destindere politică şi apoi o reintrare în 
normal”. În aceste cercuri se crede că foarte curând 
după întoarcere, Majestatea Voastră va concedia 
guvernul, va păşi la o reconciliere a factorilor politici 
şi va recurge la un guvern de concentrare. National- 
tărăniştii spun că nu vor da concurs unei astfel de 
formațiuni şi că nici gerogiştii nu vor părăsi linia pe 
care se găsesc. 

Liberalii, pe de altă parte, n'au dat numai inter- 
pretări contradictorii călătoriei Majestății Voastre, dar 
au lansat chiar unele informații necunoscute până 
atunci în cercurile opozitioniste. Numai Virgil Madgeanu 
mi-a spus vag că este informat despre unele difi- 
cultäti pe care Majestatea Voastră le-ar fi întâmpinat 
la Londra. Cercurile din jurul lui Tătărăscu au lăsat să 
transpire ştirea că ziarele englezeşti, cu toată inter- 
ventia ministrului de interne britanic nu au întâmpinat 
cu căldură pe Regele României, că Majestatea 
Voastră a plecat indispus de la Londra şi că abia 
primirea din capitala Franţei a dat Majestății Voastre 
satisfacția aşteptată. Gh. Tătărăscu personal ar fi 
informat astfel pe Dinu Brătianu, „că la Londra ar fi 
avut loc un consiliu de familie, prezidat de Majestatea 
Sa Regina Mary”, care ar fi spus Majestății Voastre că 

răposatul Rege ar fi fost până în ultima clipă supărat 
pe Majestatea Voastră, fiindcă „purtarea Regelui 
României prejudiciază ideea monarhică” şi că „numai 
o schimbare în bine ar putea reface vechile legături 
de familie.” Aceste informaţii i-au fost date lui 
Tătărăscu de generalul Paul Bogdan. Tătărăscu l-a 
chemat de la Paris pe Paul Angelescu, pentru a-i da 
o misiune pe lângă Majestatea Voastră. Angelescu 
trebuia să se întoarcă la Paris cu acest mesaj. În 
urma unui conciliabil care a avut loc între Inculeț, 
Tătărăscu şi Paul Angelescu s'a renunţat la plecarea 
acestuia. Un informator al meu deţine aceste infor- 
matii chiar de la fiul lui Dinu Brătianu, care ar fi avut în 
mână şi unele note telefonice între Paris şi Bucureşti. 

Cercurile din jurul lui Tătărăscu caută de altfel să 
explice succesul de la Paris al Majestății Voastre prin 
acțiunea diplomatică a lui Titulescu, care în urma 
indicatiilor primite de la guvern, a făcut totul ca să 
dea o cât mai mare strălucire vizitei regale. 


2. Situația politică internă 


Situaţia politică internă se arca mai întâi 
printr'o foarte mare încordare în partidul liberal guver- 
namental. Între Tătărăscu şi Dinu Brătianu conflictul a 
luat forme publice sensationale, şi o intensitate care 
pune în primejdie guvernul. De data aceasta nu mai e 
vorba de obicinuitele supărări, atacuri şi retractări ale 
lui Dinu Brătianu. In jurul acestuia s'a organizat o ade- 
vărată curte, care îl atätä împotriva guvernului. Tancred 
Constantinescu,  Brătienidele (surorile lui Dinu), 
familiile Alimăneşteanu, Stirbey şi Pillat, apoi Xeni, 

Cipăianu, Mircea Djuvara şi alții mai mici conduc 
lupta contra guvernului. In lipsa din țară a Majestății 
Voastre s'au produs consecutiv trei atacuri: al lui 
Bebe Brătianu contra lui Inculeț, al lui Tancred 
Constantinescu contra guvernului şi al lui Dinu 
Brătianu contra guvernatorului Băncii Nationale. Față 
de toate aceste atacuri Tătărăscu a avut o atitudine 
echivocă, mai cu seamă spălându-se pe mâni în ce 
priveşte scandalul la Banca Naţională. Rezultatul 
luptei de la Banca Naţională înseamnă o victorie a lui 
Dinu Brătianu. Mititä Constantinescu a fost trădat 
până şi de şeful guvernului. lar acum Dinu Brătianu 
este hotărât să ducă lupta mai departe, nedând nici 
un concurs guvernului. Pe de o parte fiindcă guvernul 
a lucrat şi lucrează alături cu programul partidului, pe 
de altă parte fiindcă Dinu Brătianu ştie „că Gh. 
Tătărăscu vrea să se proclame şef al partidului liberal 
cu concursul aproape fätis al Suveranului.” Dinu 
Brătianu continuă să ia toate măsurile spre a zădăr- 
nici încercarea lui Tătărăscu şi pregăteşte chiar jude- 
carea la momentul oportun a lui Tătărăscu de către 
forurile statutare ale partidului, silindu-l în cele din 
urmă să demisioneze. 

Dar Dinu Brătianu are nădejdea că odată cu 
întoarcerea în țară a Suveranului, guvernul va fi con- 
cediat. El aşteaptă această concediere. De ase- 
menea Dinu Brătianu face răspunzător pe Tătărăscu, 
de anumite angajamente care sar fi luat în străi- 
nătate, atât în ce priveşte politica internă, cât şi cea 
externă, „angajamente care depăşesc rolul de arbitru 
pe care trebuie să-l joace un Monarh, şi consideră 
aceasta ca o mare slăbiciune.” 

Deocamdată lupta se duce în jurul Băncii Naţionale. 
Noua adunare generală a fost fixată pentru 22 Martie. 
Dinu cere înlăturarea lui Mititä Constantinescu! lar 
primul ministru îi oferă doar o transactie pe chestia 
candidaturilor pentru locurile de administratori. Până 
acum nu s'a ajuns la o înțelegere. Doctorul Costinescu 
se menține într'o atitudine pasivă, iar Dinu atätat de 
familie şi de curtea lui de prieteni, cere capul lui 
Inculeţ, pe care-l socoteşte capul tuturor räutätilor. 

Acestea sunt ştirile mai însemnate din lagărul 
liberal. 

Gh. Brătianu se menţine în stare pasivă, aştep- 
tând desfăşurarea evenimentelor în vechiul partid 
liberal. Gh. Brătianu perfectând înțelegerea cu Dinu 
Brătianu, a dat acestuia libertatea să aleagă el mo- 
mentul proclamării reîntregirii liberale. 

La national-täränisti atmosfera e dominată de 
cele două victorii electorale. Ei cred că trebuie să vie 
la putere şi că de acum încolo peste ei nu se poate 
trece. Situația este gravă fiindcă national-täränistii 
sunt hotărâți să schimbe tactica dacă nu vor fi aduşi 
îndată la putere. Curentul pentru politica lui luliu 
Maniu e în creştere. Dacă de pildă la Mehedinţi aşa 
zisa chestie constituțională n'a fost agitată în alegeri 
decât de georgişti, în schimb la Hunedoara campania 
electorală a fost condusă de cei mai îndâriiți manisti, 
cari au făcut cea mai desänfatä propagandă împo- 
triva Duduei. Insusi şeful liberalilor guvernamentali 
din județul Hunedoara, Const. Bursan, mi-a confirmat 
acest lucru. 

De altfel numai cu greu a fost convins Maniu să 
nu vorbească la Deva şi tot cu mari dificultăți a fost 

amânat comitetul executiv, în care trebuia să-şi facă 
Maniu aşteptatul expozeu. Mihalache a făcut toate 
acestea, pretextând că abia după întoarcerea 
Majestății Voastre în țară şi după ce se va docu- 
menta o ultimă dată asupra intentiilor Suveranului va 
putea lua o hotărâre nouă asupra tacticei partidului. 
Dacă Regele se va arăta ostil unei imediate aduceri 
la putere a national-täränistilor — spun intimii lui 
Mihalache — atunci în şedinţa Comitetului Executiv în 
cel mai bun caz va triumfa punctul de vedere al lui 
Maniu, dacă nu se va ajunge la hotărâri şi mai grave. 

Pentru a documenta şi mai bine pe Majestatea 
Voastră asupra stării de spirit de la national-täränisti, 
voi reproduce mai jos două convorbiri, una avută cu 
doctorul Lupu, alta cu Virgil Madgearu. Amândouă 
convorbirile au avut loc acum opt zile, deci înainte de 
rezultatul de la Hunedoara şi Mehedinţi. Convorbirea 
cu doctorul Lupu mi l'a infätisat pe acesta într'o formă 
îndrăcită. El pretinde mai întâi că „Majestatea Voastră 
l'a păcălit, făgăduind aducerea national-täränistilor la 
guvern” şi că în loc să aprecieze răbdarea partidului 
national-täränesc si lealitatea doctorului Lupu „a ma- 
nevrat cu guvernul ca să întărească acţiunea dreptei.” 
Reproduc textual: „De ce şi-a bătut joc de mine? Mă 
pune pe mine om bătrân din nou la un examen de 
popularitate, ca şi cum n-aş fi dat dovadă zeci de ani 
de tot ce pot? Să ştie Dlui (adică Majestatea Voasträ) 
că eu pe Maniu nu-l mai potolesc şi că dacă eu nam 
nimic cu dna Lupescu, care-i o femeie, voiu tăbări 
împotriva lui, ca să mă cunoască. Eu îl credeam băiat 
bun, dar dacă o ia aşa, putem întoarce foaia etc.” 

Evident că toate aceste isbucniri de mânie nu pot fi 
socotite decât ca nişte simple impulsivitäfi ale unui 
om, care în fond a obosit de a lupta şi ar vrea, cu cei 
şaizeci de ani ai lui, să se odihnească într'un fotoliu 
ministerial. 

Convorbirea cu Madgearu a fost mai variată şi 
mai metodică. El socoteste mai întâi țara în plină 
decadentä economică din cauza totalei incapacitäti a 
guvernului. Tot ce a început el în domeniul economic : 
şi a aşezat pe temeiuri serioase până la plecarea lui 
din guvern, ar fi dat greş şi ar fi fost compromis de 
liberali. Economia ţării n'ar putea fi îndreptată decât 
înlăturând pe liberali. Se întreabă de asemeni de ce 
Suveranul nedreptäteste pe national-täränisti, care în 
atätea ocazii au dat dovadä de devotament. Citez 
textual dupä notele mele zilnice. 

„Nu-ţi dai seama cât de grea a fost şi este lupta 
cu Maniu. Şi pe urmă tin să-ți afirm convingerea mea 
deplină că Maniu nu este un vrăjmaş al Regelui. Sunt 
convins că nu se gândeşte o singură clipă să pro- 
voace pe Rege. El crede însă foarte sincer că pre- 
zenta acestei femei în viața Suveranului este nefastă, 
că influenţa ei îl învrăjbeşte cu poporul şi conducătorii 
lui. Maniu pretinde că în ziua când Suveranul va fi 
eliberat de această influenţă, va fi un Rege mare. Noi 
nam adoptat punctul de vedere al lui Maniu. Eu 
personal cred că această chestiune se va rezolva cu 
timpul. Partidul nostru a refuzat până acum în unani- 
mitatea lui să adere la tactica lui Maniu. Aici în Regat 
noi n'am agitat nicăieri chestia. Dar la viitorul comitet 
executiv Maniu o va pune din nou. Abia am reuşit 

după interminabile şi penibile discuţii să oprim cuvân- 
tarea lui Maniu de la Deva în lipsa Suveranului din 
țară.” În continuare Madgearu a insistat asupra dinas- 
ticismului partidului national-täränesc, susținând că nu 
se poate face comparaţie cu partidul liberal. Madgearu 
pretinde că posedă „ordinele secrete ale lui Duca de 
asasinare a Măriei Tale înainte de Restauratie.” 
Liberalii aveau la Giurgiu pregătit un vapor, care la 
momentul oportun trebuie să fie folosit pentru înde- 
părtarea Prințului, dacă s'ar fi reîntors." 

„Şi atunci — adaugă Madgearu - de ce suntem 
noi cei näpästuiti, iar călăii de odinioară beneficiarii.” 
Magdearu pretinde că aceasta e dispoziția sufle- 
tească a întregului partid. 

In ultimele opt zile activitatea lăuntrică a partidului 
national-färänesc a fost foarte intensă. In aşteptarea 
rezultatelor de la alegeri si a Majestății Voastre 
national-täränistii au discutat tainic între ei şi au luat 
unele hotărâri pe care nu cred să le cunoască domnul 
Inculeț. S'a hotărât astfel, că dacă guvernarea 
Tătărăscu se va prelungi din nou şi nu vor fi aduşi la 
guvern national-täränisti, să se facă demonstrații 
cetăţeneşti la locuința Duduiei, ca să oblige în felul 
acesta guvernul să scoată armata acolo. 

Cu ce scop? Numai cu scopul de a provoca un 
scandal care să ajungă în presa străină. National- 
täränistii pretind că au astăzi foarte puternice legături 
la Paris şi la Londra şi că au influenţă la o bună parte 
din presa franceză şi engleză. Corespondentii ziarelor 
străine din Bucureşti ar fi primit dispoziții să comunice 
tot ce se petrece la national-täränisti cu privire la 
Rege si la Duduia. 

Totodată în, primele zile ale Camerei s'a hotărât 
ținerea unei interpelări privitor la demisia generalului 
Gorski. Cu acest prilej va fi readus în Parlament 
cazul generalului Antonescu. 

Cu acestea închei notele mele, rugând respec- 
tuos pe Majestatea Voastră să creadă şi mai departe 
în netärmuritul meu devotament şi în toată discretia şi 
modestia pe care le pun aceleaşi cauze sfinte. 

Rămân al Majestății Voastre prea supus slujitor 


lon Sân Giorgiu 


Cum vedem, lon Sân Giorgiu „ştia” ce se întâmpla 
în toate „cercurile”. Şi, cu „discretia şi modestia” pe 
care le punea în serviciul „cauzei sfinte”, a „intervenit” 
să comunice lucruri pe care nu credea „să le 
cunoască” nici Inculeţ, ministrul de Interne. Întrucât 
informatorii acestuia erau „conduşi de interese”, în 
timp ce el era „îndrumat” doar de „o obiectivitate 
desăvârşită”. 

Posedând, dar, ştiri „însemnate”, socotea că inte- 
rese superioare îi impuneau să le transmită celui care 
„a dat României toată strălucirea de care România 
avea nevoe.” 

Şi care, datorită lui, afla astfel că Dinu Brătianu 
voia „capul lui Inculeţ” pe care îl socotea „capul tutu- 
ror răutăților”. Mihalache invoca „pretexte” şi Maniu 
avea „intenţii”. Că în convorbirea pe care o avusese 
cu dr. Lupu, acesta i s-a infätisat „într-o formă îndrăcită.” 
Că Madgearu deţinea „ordinele secrete ale lui Duca 
de asasinare” a Prințului dinainte de Restauratie, iar 

corespondenții străini primiseră „instrucțiuni să comu- 
nice tot ce se petrece la nafional-täränisti în legătură 
cu Duduia.” In timp ce liberalii „... fantastice in 
legătură cu persoana".... 

Dar câte altele mai ştia lon Sân Giorgiu şi „mereu 
slujitor devotat” nu le ţinea doar pentru dânsul. Până 
într-o zi când — om cu vederi largi — a găsit brusc 
„geniul militar şi politic” căruia merita, cu adevărat, să 
i se dedice, în circumstanţele de care putem să ne 
convingem din această Notă a Serviciului Central al 
Cenzurii Presei. 


Copie 


Corpul Dedectivilor 

Grupa l-a 28 Noembrie 1941 
2A 

28 Nov. 1941 


lon Sân Giorgiu, român creştin ortodox, născut la 
Botoşani la 20 Noembrie 1893, locotenent de rezervă 
în Regt. 19 Art. de profesiune Conferenţiar Universitar, 
scriitor şi ziarist, domiciliat în Bucureşti, str. Armenească 
nr. 19. 

Este proprietar şi Director al gazetei „Chemarea 
Vremii”, care avea sediul redacțional la ziarul 
„Curentul”. 

Prin presä si prin grai a desfäsurat si desfäsoarä o 
intensä propagandä in favoarea Germaniei, din partea 
căreia — sunt informatiuni — că a primit subvenții. 


116 


Schițe pentru un tablou de epocă (1930-1940) 


Deasemeni prin gazeta sa a făcut o propagandă 
legionară şi s'a dedat la atacuri contra D-lui Maresal 
Antonescu. 

În Aprilie 1941 i s'a întocmit actele de dare în 
judecată pentru ofensa Natiunei, care au fost trimise 
la Tribunalul Militar al Comandamentului Militar al 
Capitalei. 


lar după numai câteva zile, la 1 decembrie 1941, 
Preşedinţia Consiliului de Miniştri a fost sesizată de 
un „demers” al lui lon Sân Giorgiu care confirma şi 
mai sugestiv noua lui „cauză sfântă”: 

Copie de pe nota Serviciului Central al Cenzurei 
Presei, Nr. 59-A/29.X1.1941 


SECRET 
Nota 


DI. Profesor lon Sân Giorgiu, Directorul Revistei 
„Chemarea Vremii” a avut cenzuri parțiale în articolul 
„Pâinea Europei”. 

Nemulțumit de aceste cenzuri, D-sa s'a adresat 
Legatiei Germane. In seara de 27 Noembrie 1941, 
DI. Dr. Walkisch, Consilier de Presă la Legația 
Germană, a chemat la telefon pe Subseful Cenzurii, 
încunoştințându-l de acest demers şi exprimându-şi 
opinia sa că cenzurile din articolul D-lui Profesor lon 
Sân Giorgiu ar putea fi atenuate. 

Pentru lămurirea acestei neînțelegeri, DI. Subsef 
al Cenzurii a solicitat o întrevedere Consilierului de 
Presă German, întrevedere care a avut loc astăzi 28 
Noembrie la ora 12 la Legația Germană. 

Am autorizat pe Subseful Cenzurii să facă 
această vizită, socotind că prin explicaţiile pe care 
am stabilit să dea, vom izbuti ca în desăvârşită 
înțelegere să lichidäm situatiunea echivocä pe care a 
creat-o acest demers. 

În cursul dimineții de 28 Noembrie 1941, D. 
Profesor lon Sân Giorgiu s'a prezentat la Serviciul 
Cenzurii pentru a se interesa de situaţia articolului 
Domniei-Sale socotind probabil că în urma inter- 
ventiei solicitate, s'a revenit asupra cenzurilor. 

La comunicarea pe care i-a făcut-o Subseful 
Cenzurii, că textul articolului a rămas parțial cenzurat 
întocmai ca în şpaltul care s'a restituit ziarului, DI. 
Profesor lon Sân Giorgiu a cerut să-mi vorbească. 

A încercat să-mi justifice intervenția la DI. Walkisch 
ca o obligaţie a D-Sale de a arăta prietenilor Germani 
că D-sa a rămas pe aceiaşi linie de orientare, 
cunoscută în cercurile germane dar că Cenzura îl 
împiedică să se manifeste, şi de aceia articolele D- 
sale ar părea lipsite de interesul initial care li se dă la 
redactare. 

La plecare, DI. Profesor lon Sân Giorgiu mi-a 
cerut un şpalt cu cenzurile menţionate în articolul 
D-sale, precizând că şpaltul care sa restituit ziarului 
a rămas la Legația Germană. 


ŞEFUL CENZUREI PRESEI 
Maior Magistrat D.D. Athanasiu 


Dar lon Sân Giorgiu avea şi relații mai sus-puse 
acolo, ba chiar cu însuşi Manfred von Killinger, cum 

reiese din ciorna unei scrisori a lui Mihai Antonescu', 
datatä 10 octombrie 1942 si avänd urmätorul cuprins: 


A se remite D-lui von Killinger 
säptämäna viitoare 


Am aflat că D-l Ion Sân Giorgiu, fost profesor de 
germanistică, membru al Academiei Germane etc. 
etc. a adresat Legatiei un Memoriu în care, după ce 
vorbeşte de lupta sa pentru ideea germană, sanc- 
tionatä cu două luni de domiciliu obligatoriu, despre 
opera sa pentru prietenia germană şi altele, spune că 
procesul i-a fost înscenat, că Maresalul şi cu mine 
am fi dorit acest proces şi că eu aş fi dat ordin ca să 
fie condamnat la şase ani închisoare grea, dispunând 
telefonic acest lucru. 

Nu-mi rămâne decât să regret că datorită unei 
rugäminti a D-lui von Killinger, de a mă ocupa de D-l 
Sân Giorgiu, am ajuns la un moment dat să intervin 
în favoarea lui şi am primit chiar pe încercata sa 
soție, căreia i-am recomandat să-l sfătuiască să facă 
cerere de grațiere sau de remiterea pedepsei. 
Aceasta pentru că eram împotriva lui. 

„ Aflând de unele necuviinte pe care le cuprinde 
acest memoriu la adresa D-lui Mareşal şi a mea, ca 
şi de unele soluţii politice pe care un fanariot ticălos 
le trimite Legatiei germane, nu-mi rămâne decât să 
regret că Universitatea a putut să adăpostească - fie 
şi ca suplinitor fiindcă n-a fost Profesor titular — un 
om care nu are nici patriotismul, nici onoarea şi că 


1 Arhiva M.A.E. Fondul 71 Germania, Volumul 90, f . 213. 

pentru un studiu bun pe care l-a scris cândva (poate 
că nu este original) despre Goethe, am trecut cu 
vederea asupra prieteniei lui cu D-na Lupescu, care 
i-a botezat copilul şi am intervenit, deşi nu merită. 


Dictat mie de D-I Prof. 
Mihai Antonescu în ziua 
de 10 oct. anul 1942 


De ce comentarii mai au nevoie toate acestea? 

Poate doar acestea. O veche zicală spunea: „Nu 
se poate să fi fost şi să fii”. Dar scriitorul francez 
Pierre Duc a contrazis-o întrebând: „Dar de ce? Poţi 
foarte bine să fi fost şi să rămâi un ticălos.” 

Un dejun la Capşa 


La Capşa cea de odinioară. Nu de ieri, ci de alal- 
tăieri — cea din vremi de demult — care a stârnit atâtea 
nostalgii celor care au cunoscut-o, români şi străini. 

Paul Morand, de pildă, care — ştim — a scris, în 
1935, o carte despre Bucureşti a caracterizat-o ca 
pe: „Un stil, o tradiție, o obisnuintä, o autoritate, un 
decor, o sală a paşilor pierduţi, un monument şi o 
cocardă - asta-i Capşa. lar tot Bucureştiul îşi dä 
acolo întâlnire la ora prânzului“. 

Sigur, „tot Bucureştiul“ era un fel de a vorbi pen- 
tru a desemna o anumită lume, „lumea bună“, lumea 
de care se ținea seama, cea care conta. Căci bucu- 
reşteanul de rând nu cuteza să treacă pragul Capsei, 
unde s-ar fi simţit stingher şi ar fi fost privit chiorâş. 

O călătoare străină, pe nume Nelia Pavlova, 
astăzi mai puţin cunoscută — care şi-a împărtăşit im- 
presiile despre Capitala noastră într-o carte intitulată 
„Au pays du Mais et des Bles d'Or' publicată la Lille 
în 1938 — a fost, mai întâi, fermecată în genere de 
Calea Victoriei, admirând magazinele cu vitrine „frumos 
decorate, iar seara orbitor luminate“ sau „eleganța şi, 
parfumul femeilor“ cu picioare „sprintene, strânse în 
pantofi de ultima modă“. 

Despre bărbați a constatat: „Dar curioşi şi insis- 
tenti mai sunt domnii ăştia din Bucureşti. Nu se dau în 
lături de la nimic, mereu în căutarea „sex-appeal'-ului. 
Până şi iarna, infofoliti in blănurile lor, sunt în stare 
să stea o dimineaţă întreagă pe marginea trotuarului 
ca să vadă defilând frumoasele doamne“. 

La un moment dat, autoarea l-a zărit, cum afirmă 
ea, pe „unul din cei mai mari scriitori din România“ 
care, bucuros să o reîntâlnească, a venit spre dânsa, 
manifestându-şi mai întâi deziluzia pentru căderea 
guvernului Tătărescu, dar numaidecât după aceea, 
schimbând subiectul, i-a spus: 

„Gata, destul cu politica, haideţi mai bine să luăm 
un aperitiv la Capşa. Şi dacă, a adăugat el glumind, o 
să auzifi pe careva în jurul nostru criticând sau 
înfruntându-l pe altul, nu vă sinchisiti. Vorbe în vânt. 
La Capşa se discută politică la fel de mult ca despre 
bucătărie, patiserie sau amor. 

Nu vă formalizati, Capşa e centrul întregii socie- 
täti, al celor care fac parte din cele mai diverse 
„cercuri“, al adulterurilor secrete, al intrigilor diploma- 
tice şi al combinațiilor financiare. Apoi, la ora ceaiului, 
e rândul doamnelor din înalta societate si al atasatilor 
de ambasade“. 

Poate că aşa şi era. Dar, nu de mult, eu am aflat 
de existenţa unui alt fel de dejun. Şi nu unul obişnuit, 
ci între purtătorii unora din marile nume ale literaturii 
noastre. Mai mult, am aflat şi ziua când a avut loc şi o 
pot preciza: 25 iunie 1937. 

Şi întrucât e vorba de un dejun, mi se pare că se 
cuvine să fac cunoscut celor de azi şi ce anume 
oferea atunci Capşa, în bună limbă frantuzeascä, 

oaspeților săi. Sunt în măsură să o fac mulțumită 
listei de bucate, tipărită pe cartonaşe gălbui, cu 
chenar roşu aprins şi cu frumoase caractere italice 
de-un negru intens, plasate în faţa fiecăruia din cei 
care luau loc în jurul meselor din restaurant. Oaspetii 
nu mai aveau decât greutatea de a alege între: 


Sterlet Poche. Sauce Creme 
Filet a la Broche 
Sauce Bearnaise 
Salade d'Aubergines 
Piments et Tomates 
Pave Tous les Fruits 
Gaufrettes 
Corbeilles de Fruits 
Cafe 


Dacä voiau, oaspetii puteau beneficia insä si de 
aperitive si, neapärat, de: 


Odobesti — vieux 
Dealu — Mare 
Champagne Capsa Brut 


lar acum despre un lucru si mai de seamä, 
anume despre convivii de care avem a ne ocupa de 
aici înainte. Îi cunoaştem, după atâta amar de vreme, 
graţie unuia dintre ei căruia îi plăcea să-şi zică 
Păstorel şi care ni-i aduce în fața ochilor într-o 
manieră familiară lui şi, desigur, şi celorlalți. Un prim 
toast pe care el l-a ridicat a fost spre a vesti: 

Eu, stimabili comeseni, 
Ca tot omul cum se cade, 
Beau o ţuică de Văleni 
Pentru Mircea Eliade. 


De unde se vede, în treacăt fie spus, că printre 
cei de acolo erau unii cu preferințe şi pentru alte 
băuturi decât cele propuse în lista tipărită. Însă mai 
important mi se pare, totuşi, că cel care toastase a 
ținut să-şi întărească bunul gând asigurându-l pe 
adresant şi că: 


Vede până şi-un profan, 
Că nimic nu inventez, 
Unde-i Mircea indian, 
Domnul lorga e chinez. 


lar, când începea Pästorel cu intepäturile lui la 
adresa lui lorga era greu să mai fie oprit. Aşa că a 
continuat: 


Chestia începând să fiarbă, 
Zvonuri circulau în trap, 
Dacă Mircea n-are barbă 
Domnul lorga n-are cap. 


Sau: 
Domnul lorga profesorul, 
Când îl face pe eroul, 
Glăsuieşte cu stiloul, 
Însă scrie cu piciorul. 

Până la urmă, tot datorită epigramelor lui, putem 
şti cine se mai afla, totuşi, la masa aceea, chiar dacă 
nici de astă dată nu-l uita pe lorga. 


Eftimiu, om integru, 
A înebunit de tot. 
Cocoşul lui e negru, 
Al lui lorga e idiot. 


Uneori, se îndura, totuşi, să-l mai cruțe pe băr- 
batul politic şi istoricul care-i stătea parcă în gât — e 
adevărat mai ales din cauza pieselor de teatru şi a 
poeziilor sale — şi împotriva căruia, încă înainte cu 
şase ani publicase placheta „Versuri cu pelin de mai 
contra lorga Nicolai' — ca să-l mai aibă în vedere şi 
pe alt comesean despre care ţinea să-i asigure că: 


Voiculescu e-o problemă 
De contraste şi pretenții, 
Dr. îl numesc confrații 
Şi poet îi spun clienții. 


Voia bună, ajutată şi de licoarea din pahare, 
părea, astfel, să preschimbe într-un festival literar 
dejunul din acea zi de vară (care, cine ştie, dacă n-a 
durat până-n searä?). Deşi cunoscând räsfäturile lui 
Păstorel, chiar de el märturisite, avem tot dreptul să 
credem că dânsul ar fi dorit să deguste şi ceva venit 
din altă parte decât de la Odobeşti. Drept care a şi 
transmis peste timp, în maniera-i caracteristică, 
această intimă dorință: 

„Dacă participa la acest dejun Eminescu în loc să 
fi scris „La steaua“ ar fi scris: 

La Maxut 


La Cotnăraşul ce-a învechit 
E-o cale atât de lungă, 

Că zile cinci i-au trebuit 
„Fiat“-ului s-ajungă. 


Deşi pornit de mult la drum, 
Dar pe şosele proaste, 
Buchetul lui de-abia acum, 
Zâmbi narinei noastre. 


Cotnarul vostru din Maxut 
Incet la cap se suie, 

Era pe când nu l-am băut, 
Azi l-am băut şi nu e. 


Şi astăzi, ca-n atâtea seri, 
Când pivnita-i adâncă, 
Tăria vinului de ieri 

Ne urmăreşte încă. 


Toate cele de mai sus eu le-am aflat — aşternute 
chiar de Păstorel într-o zi cu soare şi chiar către 
amiază - în sala de lectură a Serviciului de 
manuscrise şi carte rară al Bibliotecii Academiei 
Române. După care, plecând visător de acolo şi 
umblând agale printr-un Cişmigiu încă înflorit, mi-am 
adus aminte, de astă dată, de o cină cu Păstorel la 
care dânsul m-a poftit, tot la Capşa, dar după... 
nouăsprezece ani de la prânzul pomenit. Ea mi-a 
rămas şi-mi va rămâne mereu trează în amintire 
atâta vreme cât memoria mi-o va îngădui. 

Un cântecel foarte popular acum şaizeci-şaptezeci 
de ani vestea: „In Spania sunt castele cu turnuri şi 
crenele“. Dar mai demult a fost plănuită şi în Capitala 
noastră o clădire mult visată: Casa scriitorilor. 

„Literatul român — a salutat, bunăoară, ştirea Eugen 
Jebeleanu (în „Rampa“, Nr. 4704 din septembrie 1933) 
— începe să fie luat în seamă altfel decât până acum, 
când - pentru a primi de la Stat un ajutor de o mie de 
lei — trebuia să aducă o dovadă a razelor Röntgen că 
plămânul îi e bine sănătos, verde cu o frunză, toamna“. 

Cei care dețin destinele actuale ale acestei țări 
şi-au dat seama, cu un ceas mai devreme, că poetul 
şi prozatorul român reprezintă şi el un factor social, 
destul de remarcabil, pentru a merita atenţia acordată 
până deunăzi numai inspiratorilor de pagini elec- 
torale. 

Ca o consecință imediată a acestei fericite turnuri, 
se anunţă înălțarea unui palat cultural, în primăvară, 
pentru întreaga lume scriitoricească. Era şi timpul. 

„„„Mâine vor avea şi ei casa lor. Că va fi, după 
cum suntem asiguraţi, o clădire cu 21 de etaje, 
săgetând porumbeii norilor sau o casă mai modestă, 

alta importă. Principalul e că în viitor colegul care 
dormitează, în momentul de față, la „Capşa“, la 
„Corso“ sau (şi mai rău) în Cişmigiu şi nu ştie nici 
care-i domiciliul său adevărat, va putea mâine să 
spună: „mă duc să mănânc un pui de somn în casa 
noastră şi a mea, Palatul Cultural“. 

Şi fericita „turnură“ a continuat să fie mult dorită, 
dar a generat şi unele observații. 

La 16 mai 1935, Const. Clonaru a atras, de pildă, 
atenţia în ziarul „Credinţa“: 

„Scriitorii vor avea în curând un mare palat care 
nu va fi, desigur, lipsit de frumusețe. Nu trebuie să ne 
gândim, totuşi, că atunci când vreunuia dintre ei îi va 
fi foame, se va duce şi se va sprijini de grilajul ce 
împrejmuieşte statuia lui Rosetti, îl va privi îndelung 
şi se va întoarce sătul şi beat de fericire în odäita lui 
din nu ştiu ce mahala?“ 

Deşi Clonaru nu se rostise clar, sugestia era, 
totuşi, foarte străvezie. Pe lângă casă, scriitorul mai 
avea nevoie şi de hrană! 

Şi tot atunci, mai exact la începutul lui iunie 1935, 
răspunzând la o anchetă a ziarului „Zorile“ în legătură 
cu viitorul lăcaş al scriitorilor, lon Barbu, poet, dar şi 
matematician, a venit şi el cu o sugestie. 

„O casă a scriitorilor de 25.000.000 lei nu poate fi 
ridicată înainte de a se asigura printr-o dotatie 
modestă (300.000 lei) apariția regulată a periodicului 
„Bulletin Mathematique de la Societe des Sciences“ 
care împlineşte o funcțiune înaltă şi efectivă. 

Toate la rândul lor. 

Încerc pe această cale să fac să răzbată până la 
Voevodul Culturii noastre un gen care prin mijlocirea 

consilierului său Al. Rosetti nu cred să fi sunat decât 
diminuat şi învăluit.“ 

În aceeaşi lună iunie din 1935, sub titlul „Casa 
purtătorului de condei şi călimări“, Petru Manoliu — 
sprijinit pe o situație pe care o socotea perenă - a 
glosat la rându-i: 

„Am trecut acum câteva ore pe lângă locul unde 
se va înălța casa breslei scriitorilor. Şi, fără voie, 
m-am oprit să-mi las visul în libertate. Trebuia măcar 
de data aceasta să-i acord o atenţie donchitoseascä. 

Numai că visurile tin atât cât visezi. După aceea 
clacsoanele te împung, iar căldura te moleseste. Si-ti 
pare rău că visul nu e o oranjadă. 

Toate drumurile deocamdată, în literele româ- 
neşti, duc la „Capşa“. Aici la „Capşa“ sunt cavaleri ai 
tristei figuri, cu visul în drojdia uscată a cafelei negre 
în care a sucombat un muc vechi de ţigară cu capul 
în zmârcul turcesc. La „Capşa“ toate gesturile sea- 
mănă, toate vocile sună în acelaşi timbru, toți paşii 
calcă la fel şi toate chipurile sunt reproduceri ale 
uneia şi aceleiaşi măşti cu colțurile gurii căzute de 
plictis şi ochii în fum acru de „Mărăşeşti“. 

„Capşa“ este tot ce doriți. Radio, cinematograf, 
teatru, academie, biserică, stradă etc. etc. Omul e 
aici în mijlocul lumii. Căci „Capşa” este primul şi 
ultimul act de independenţă al scriitorului român. 
Totul există numai prin „Capşa“ şi pentru „Capşa“. 
Tot ce există în afara „Capşei“ nu există. De aceea 
să nu vă mirati dacă noi vom afirma că, de fapt, 
„Capşa“ este o provincie italiană dinainte de Mussolini, 
o provincie în care nu se mai mănâncă macaroane, 

unde nu se mai cântă, dar unde se cască într-un mod 
italienesc. 

- Vedeţi, voiam să scriu despre „Casa“ care va 
veni şi am scris despre „Capşa“. Visul pe care l-am 
avut în piața Rosetti s-a risipit la cel dintâi clacson. Pe 
când „Capşa“ durează... şi asasinează. Şi mă întreb: 

- Oare domnul N.M. Condiescu, preşedintele 
S.S.R.-ului va putea aduna atâta azur încât să 
clădească noul palat al scriitorilor? 

Căci e atât de eternă „Capsa“...“ 

Generalul N.M. Condiescu nu s-a lăsat impre- 
sionat de asemenea divagatii — sau de altele, mai 
mult sau mai puțin similare — şi după patru ani, la 
7 mai 1939, în discursul de deschidere a Adunării 
Generale a Societății Scriitorilor Români, i-a anunţat 
că aceasta se afla într-o „zodie mai prielnică decât 
oricând“. 

Si şi-a întărit afirmația vestindu-i că: 

„Inaltele semne ale solicitudinii regale manifestate 
cu atâta tărie dintr-un sentiment — acela al Augustei 
pretuiri lectoricesti şi totodată al märinimiei de Ctitor — 
a deschis calea adevărului“ şi le-a redat „încredere în 
rosturile şi importanţa lor“. 

După care, trecând la „tărâmul practic“ al proble- 
melor Societăţii, a enumerat printre „realizările deo- 
sebit de rodnice“ ale anului ce trecuse, faptul că „ingi- 
nerul Prager a luat asupra sa grija constructiunii“ mult 
aşteptatului palat şi că „în toamnă clădirea va fi 
ridicată şi acoperită, rămânând ca în anul viitor să se 
desăvârşească interiorul“. 

Din păcate, N.M. Condiescu n-a mai apucat să 
vadă această „mare înfăptuire“, întrucât numai după 

câteva săptămâni de la acel anunț, mai exact la 
15 iunie 1939, o boală necruțătoare l-a răpit dintre 
„breslaşii scrisului“. 

Dar, prin grija Majestății Sale, Societatea Scriitorilor 
a fost numaidecât dăruită cu un nou preşedinte, în 
persoana prof. N.I. Herescu, directorul Institutului de 
Studii latine. Care după un an, în Darea de seamă 
asupra activităţii Comitetului ei, referindu-se la 
„chestiunea care ne-a preocupat mai mult“ şi consti- 
tuia moştenirea „scumpă nouă“ a fostului preşedinte, 
a stârnit perplexitate în asistenţă declarând: 

„Nu voi ascunde că rezolvirea ei nu e uşoară. 
Vitregia vremurilor a silit guvernul să ia tot felul de 
măsuri restrictive privitoare la dreptul de a întrebuința 
fierul şi betonul“. Încercând, însă, să mai lase ascul- 
tătorilor un dram de speranță a adăugat: „Totuşi, 
dacă împrejurări grave nu vor interveni, nădăjduim să 
începem construcţia în cursul acestei veri. Toate 
măsurile au fost luate.“ 

Dar, probabil, şi greutățile. Încât dacă la sfârşitul 
acelei veri ar fi fost întrebat despre momentul finisării 
construcţiei, ar fi putut răspunde fără ezitare: 
Ad calendas grecas!“ 

Istoriile literare sunt bogate în judecăţi de valoare 
asupra operei lui Sadoveanu sau Topârceanu. lar 
bibliotecile ne ajută să ne familiarizăm cu cele mai 
diverse aspecte ale creației lor. 

Dar nici unele, nici altele nu sunt îndestulătoare 
spre a ne ingädui să-i cunoaştem şi ca oameni. Härtii 
îngălbenite de patina vremii, aflate în arhive, ne 
descoperă, însă, reacții surprinzătoare in relaţia 
dintre ei. 

Mihail Sadoveanu s-a impus, se ştie, şi în viața 
politică. Topârceanu era o fire mai retrasă şi, din 
păcate, cu o sănătate şubredă. Însă prietenul său i-a 
fost - cum ne putem convinge — mereu alături şi în 
tot felul de împrejurări. 

Carte poştală ilustrată 
Paris 
Luni 4 iulie 924 


Te salut cu prietenie şi dragoste, dintr-un oraş 
în care m-am simţit bine din prima clipă. 


La revedere, pe curând! 
- Mihail Sadoveanu 


Mr. G. Topârceanu 
Homme de lettres 
Viaţa românească, Str. Alecsandri 
lassy 
Roumanie 


9 Septembrie 1929 
Copou 


lubite Prietine 


Îţi amintesc de un legământ ce am făcut încă de 
la începutul acestui an 1929. Era vorba să intri 
colaborator la o serie de cărți de cetire pentru clasele 
primare — compunând pentru ele o serie de versuri 
potrivite. Ai avut un răgaz. Am pe birou al doilea 
manuscript (clasa lIll-a) şi e necesară intervenţia 

dtale. Alege, te rog, din ce ai câteva bucăți potrivite 
(Balada Greerului, ouăle de Paşte, lupta între cocoşi, 
etc.) şi vină până la mine. Vină să vezi ce trebuie 
măcar. Stăruiesc, pentrucă e interesul dtale. Îi 
asiguri, cu puțină muncă, un venit sigur, de câteva 
zeci de mii de lei anual. Te aştept în prima după 
amiază pe care o ai liberă. 
La revedere. 
Mihail Sadoveanu 


Copou - laşi 
1 Nov. 931 


Dragă Prietine, 


Fii bun şi treci pe la mine - [sînt gripat şi nu ies la 
club] — dacă poți, aici, Sâmbătă — ca să ne înțelegem 
asupra colaborării la cărţile didactice — Brosura 
priveşte cărţile didactice care au expirat: aşa încât să 
te prezinti singur la proces, să dai o procură: e nece- 
sară să-ţi aperi drepturile. — În ceiace priveşte colabo- 
rarea, trebuie să te hotärästi imediat, căci în decemvrie 
manuscrisele noui vor trebui depuse. Dacă aban- 
donezi colaborarea, trebuie să înştiințăm pe Stan din 
vreme. Cred că te voiu convinge să rămâi. 


Cu dragoste 
Al d-tale Mihail Sadoveanu 

Senatul Romäniei 26 Noiemvrie 1931 
Cabinetul presedintelui Bucuresti 


lubite Prietine şi frate, 


Chiar alaltăieri am vorbit cu d. Mavrodi, directorul 
general al Teatrelor, despre situația ta şi mi-a 
comunicat că totul este în bună rânduială, ai fost 
încadrat şi trecut în budget. 

Acestea fiind spuse, te rog să fii liniştit şi în 
acelaş timp încredinţat de prietenia şi grija celor ce te 
preţuiesc. 


Al dumitale 
Mihail Sadoveanu 


Pe plic: 
Domnului G. Topârceanu 
literat 
Str. Buna Vestire 6 
laşi 

+ 


31 X 935 
Copou-laşi 


lubite Prietine, 


lată o scrisoare dela d. C.Stan. Gäsesti în ea o 
explicaţie, după care urmează să iscälesti şi să trimiti 
o procură, la Bucureşti, domnului avocat Nicolae S. 
lonescu, ca să ne reprezinte întrun proces de 
proprietate literară, ale cărui citatii şi hârtii le-ai primit. 
Deasemeni, d. Stan te roagă să mai adaugi cîteva 
bucăți de versuri. La sfârşitul anului cărțile noastre 
vor fi prezintate din nou pentru aprobare. Avem 
interes şi ai şi dta ca să se prezinte cât mai bine. 

Cu prietenie 

Al d-tale Mihail Sadoveanu 


+ 


Adevărul 
Directiunea Bucuresti 4 Fevruarie 1937 


Dragä Topärceanu, 
Am väzut azi pe d. Tätärescu, primul ministru, 
care mi-a pus la dispoziție pentru d-ta suma de lei 


douăzeci de mil. li vei primi zilele acestea. Voiu vorbi 
şi în altă parte, cu d. Condiescu şi cu d. lamandi. 

Cunosc Viena. Am văzut-o acum şapte ani: am 
stat acolo vreo zece zile. Mi-a plăcut enorm. 

Îndată ce te vede d-rul, scrie-mi câteva rânduri. 

Doresc să ne vedem sănătoşi. 

Cu dragoste, al dumitale 


Mihail Sadoveanu 


Adevărul 
Directiunea Bucuresti 15 Martie 937 


Dragä Topärceanu, 

Vestile ce-mi dai sunt destul de bune si sint mai 
linistit, avänd incredere cä te vei face sänätos, asa ca 
să putem realiza călătoria la Viena, cum doreai. 

Am mai găsit ceva bani — dela d-l lamandi şi dela 
d-l general Condiescu (R.) — pe care ti-i expediez 
mâine, ca să nu mai ai nicio grijă şi să stai acolo cât 
trebuie. 

S-auzim de bine. 

Cu dragoste. Mai scrie-mi 

Al dumitale 


Mihail Sadoveanu 

+ 


Adevărul 
Directiunea Bucureşti | 16 Ill 937 


lubite Prietine, 


Astäzi iti expediez restul de bani ce am mai 
dobândit pentru dta.: 15.000 de la M.S.Regele, 
10.000 de la Ministrul lamandi şi 10.000 dela S.S.R. - 
total 35.000. 

Nădăjduiesc să ieşi cu asta din impas şi să te 
întorci cu bună tocmeală în vederea unei restaurări 
complecte. Mai avem treabă pe lumea asta cu 
vânatul şi pescuitul. 

Ti-am scris şi ieri o scrisoare, în care îţi vorbeam 
de 25.000 lei. După aceea am mai primit 10.000. 

Să fii sănătos. 

Cu dragoste fräteascä. 

Al dtale 


Mihail Sadoveanu 

În 1934 


Doi concitadini: 
Eugen Ionesco şi Constantin Noica 


Sau, poate, mai exact: doi bucureşteni de altă- 
dată. Aşadar, cu ani buni înainte ca, primul, furios de 
ce vedea în juru-i, să părăsească țara spre a nu mai 
reveni între hotarele ei decât în pagini de istorie 
literară sau pe scenele teatrelor. lar cel de-al doilea, 
tânăr debutant în pagini de ziare, atent la aspectele 
vieții de fiecare zi nu visa, desigur, că într-o bună zi, 
retras la Păltiniş însoţit de Kant sau Kierkegaard, va 
pluti mult deasupra contingentelor vieții cotidiene. 

La tinerețe, însă, amândoi erau preocupați de 
problemele oraşului în care trăiau, de interesele 
locuitorilor săi, fie că era vorba de urbanistică, de 
circulația stradală, de aspectele vieţii culturale sau de 
incuria „autorităților şi organelor administrative”. 

E o ipostază puțin cunoscută, dacă nu chiar total 
ignorată, de exegetii operei şi a traiectoriei lor prin 
viață şi timp. Ea poate trezi chiar zâmbete pe fețele 
admiratorilor lor de astăzi. Dar să nu uităm: Istoria 
schimbă adesea chipurile celor dispăruți. 

Pentru a convinge de cele de mai sus, îmi 
îngădui să reproduc măcar trei articole apărute în 
ziarul „Credinta” din anul 1934, în care, e adevărat, 
Eugen lonescu a fost puţin prezent, dar Constantin 
Noica a fost, cel puţin o vreme, statornic colaborator. 

Articolul celui dintâi a apărut la 11 august al 
aceluiaşi an. 


Construcţii 
de Eugen lonescu 


Bucureşti, oraş care se construieşte. Toate ve- 
chile şi părăsitele maidane s-au metamorfozat acum 
în şantiere pe care se ridică monumentale blocuri. 
Bulevardele noastre provinciale de ieri se mobili- 
zează în margini şi, părând a se micşora în lat, cresc 
vertiginos în înălțime. Numărul arhitecţilor a devenit 
mult prea mic. 

Nu numai atât. Oriunde până ieri erau în loc de 
străzi labirinte, avem astăzi piețe imense străbătute 
de automobile, tramvaie, statui. 

Dacă ceva se face în ţara noastră şi dacă ceva 
se vede şi nu poate fi tăgăduit — este modernizarea şi 
creşterea Capitalei noastre. 

În câţiva ani de zile, Bucureşti a devenit un oraş 
pe jumătate occidental şi prezentabil. 

Şi, totuşi, nu se vor putea improviza muzee şi 
biblioteci, albul prea nou al edificiilor bucureştene va 
obosi ochiul — căci culoarea nobilă şi cenuşie nu o 

poate da decât patinarea timpului. Copacii noilor parcuri 
publice nu vor putea creşte artificial şi caracterul 
boeresc al oraşului nu va putea fi dobândit nici peste 
cincizeci de ani, deşi nu mai există niciun gol între 
case. | 

Vom avea cel mai banal, cel mai insipid oraş din 
Europa sau din lume. Va fi o copie a tuturor copiilor 
New-York-ului. Nu vom avea niciun caracter, nicio 
specificitate, nicio originalitate. 

Aşa este destinul nostru. Să fim moderni cu o 
jumătate de secol în urmă. 

Desigur este o erezie gravă urbanistică ce spun, 
dar regret maidanele, străzile înghesuite, labirintele 
care te apărau de vânt şi viscol — şi specificitatea 
savuroasă a oraşului nostru îi construia orientalismul. 

Dar să nu oprim progresul. Urbanistica n-are nicio 
legătură cu poezia. 

Eugen lonescu 


După o lună şi ceva, mai precis la 15 septembrie, 
Constantin Noica a abordat, în alt registru, câte ceva 
din propriile-i insatisfactii: 

Mai Bine mai târziu decât niciodată 
de Constantin Noica 
Aniversarea a 25 de ani de când a deschis 


Alexandru Davila prima stagiune la Liric a fost un bun 
prilej pentru toată presa noastră de a cinsti amintirea 

aceluia despre care se spune că a întemeiat cu 
adevărat teatrul românesc. 

E curios, totuşi, de constatat ce contrast e între 
căldura pe care o manifestă astăzi toată lumea şi 
nepăsarea — cel puțin aparentă — în care şi-a trăit 
Alexandru Davila ultimii ani. 

Nu mai departe decât acum câţiva ani el era încă 
în viață. Dar intrase de mult în istoria culturii noastre. 
lar românului îi place mai mult glorificarea trecutului 
decât cinstirea prezentului. 

Alexandru Davila zăcea paralitic şi obosit, în odäita 
aceea sărăcăcioasă de la Bufet. Când m-am dus să-l 
văd, împreună cu prietenul şi colegul Barbu Brezianu, 
trimişi de redactorul paginii culturale de la Ultima oră 
să-i luăm un interviu, nu ne venea să credem că 
marele Alexandru Davila, Gloria teatrului românesc, 
putea sta într-o astfel de locuinţă. 

Ne-a vorbit gângăvit ca un copil, din fotoliul de 
paralitic, dar deplin stăpân pe facultățile sale. L-am 
întrebat cine îl mai vizitează şi ne-a răspuns, dacă nu 
ne înşelăm, cu numele d-lui Romulus Dianu. Atât. 

Eram tineri şi impresionabili, dar nu cred că mäh- 
nirea noastră exagera. Existenţa lui Alexandru Davila 
nu mai însemna nimic. Am aşteptat să moară şi atunci 
valul acela de tristetä i-a cuprins pe toți deodată. De 
ce nu dăruiseră ceva din căldura sufletească şi în 
timpul agoniei lui Alexandru Davila? 

lar astăzi acelaşi lucru. E frumos că îşi amintesc 
cu toții de el. E turburätor. Dar tristețea noastră ar 
trebui să fie şi mai adâncă astăzi, căci n-am ştiut 
destul să fim trişti la timp, atunci când, poate, mai 
folosea unui biet suflet. 

Sau în articolul din 16 octombrie 1934: 
Nefericitul mare public 
de Constantin Noica 


Vremea aceasta neaşteptată grăbeşte închide- 
rea, înainte de vreme, a expoziţiei de la Parcul Carol. 
Să lăsăm pe seama altora sarcina de a face bilanţul 
succeselor pe care le-a repurtat, cu diferitele ei 
manifestări, industria românească. Deocamdată, să 
facem o observaţie de ordin gospodăresc, datorită 
căreia să ne fie îngăduit să tragem câteva concluzii 
asupra mentalitätii administrației române. 

Ni s-a semnalat din mai multe părţi faptul că viza 
biletelor de C.F.R. pentru vizitatorii din provincie ai 
expoziției care vroiau să se bucure de reducerea de 
50 la sută, se făcea în condiţii detestabile. Mai întâi, 
ghişeul respectiv era situat tocmai la capătul Parcului, 
probabil ca să oblige pe provincial să străbată toată 
expoziția, chit că avea sau nu gust. Într-al doilea 
rând, nu era decât un ghişeu, iar lumea trebuia să 
facă un fel de coadă, unde aştepta, uneori, timp de 
un ceas întreg. 

Şi atunci stai şi te întrebi: Pentru cine se fac 
expozițiile astea? Nu pentru public? lar dacă se fac 
pentru public — de ce nu se acordă acestuia un dram 
de atenţie? 

Oficialitățile româneşti si in general organele 
noastre administrative au făcut să se nască în mintea 
funcţionarului un fel de a judeca foarte curios şi care 

duce de-a dreptul la nerespectarea publicului. Tuturor 
li se pare că au dreptul să ia de sus publicul. Că de 
aceea sunt chiar puşi, iar nu ca să-l servească. 

Unele instituții sau organe iau măsuri care 
contravin în cel mai înalt grad interesului imediat al 
publicului, în loc să-i fie de folos. Că de aceea sunt 
chiar puşi. În Gara de Nord, de pildă, se luase 
hotărârea, într-un rând, ca toată lumea să iasă prin 
Bulevardul Dinicu Golescu. Admitänd că stăteai spre 
Calea Griviței, trebuia să faci un apreciabil ocol 
numai pentru a respecta dorința unui funcţionar 
ceferist cu idei. 

În clipa de față, chiar, se petrece o anomalie 
asemănătoare în plin centrul Capitalei. Dacă eşti pe 
Calea Victoriei şi vrei să traversezi Bulevardul 
Elisabeta, n-o poţi face decât pe o parte a străzii, 
înghesuindu-te printre marele mase de oameni şi 
strecurându-te pe lângă lanţurile de la marginea 
trotuarului. 

Probabil că va fi existând o justificare a acestei 
măsuri. Dar a fost ea luată cu adevărat în interesul 
publicului? Sau şi de astădată s-a uitat de public. 

Curioasă ţară în care ni se face tuturor educația, 
dar nu ni se dă în schimb nici o înlesnire. 


În ce mă priveşte, aşi vrea să cred că cei care au 
citit rândurile de mai sus, nu se vor fi mirat de 
cuprinsul lor. Căci mai demult s-a remarcat că scrisul 
poate da răspunsuri şi la întrebări care nu i-au fost 
puse. 

„Revista Fundațiilor Regale“ 


Centenarul naşterii lui Mihail Sebastian a fost 
prilej de ample rememorări şi comentarii asupra 
personalităţii şi operei sale, a locului său în contextul 
vieţii literare a epocii şi a tragicului său destin. 

Recente cercetări mi-au permis să descopăr şi o 
latură neglijată, anume strânsa lui relaţie cu „Revista 
Fundațiilor Regale” la care, între 1934 si 1940, a cola- 
borat aproape număr de număr cu cronici sau „Note” — 
cum le intitula el — despre cărți proaspăt apărute în țară 
sau peste hotare, dar în care a publicat şi „Accidentul, 
admirabilul studiu despre „Corespondenta lui Marcel 
Proust”, însemnări de călătorie ş.a. 

Foarte sugestive pentru relaţia de care am amintit 
sunt, mai ales, scrisorile lui către Radu Cioculescu 
care, alături de Camil Petrescu, asigura conducerea 
operativă a publicației. 

Ele oferă o imagine concludentă asupra implicării 
lui Mihail Sebastian şi în activitatea redacțională a 
„Revistei Fundațiilor Regale”. 

Păstrez — pentru culoarea timpului — particularită- 
tile stilistice ale autorului lor. 

Bucureşti, 19 august 937 
lubite Domnule Cioculescu, 


am primit scrisoarea d-tale, am reținut instrucțiunile 
date, şi mă voi conforma întocmai. Este un sigur 
colaborator cu care vei avea probabil unele dificultăţi 
— unul Mihail Sebastian. 

Nu ştiu dacă te-a informat cineva din ţară” despre 
furtuna provocată în presa patriotică, în urma plecării 
d-tale. 

Sâmbătă, coborând dela cabana mea din munți 
(unde timp de patru săptămâni nu văzusem nici un 
ziar) am găsit un „Universul”, care reproduce un lung 
articol al lui Cocoş?, cu următorul titlu fulminant: 


1 Radu Cioculescu era atunci plecat la Festivalul muzical de la 
Salzburg. 

2 Articolul apăruse înainte cu şase zile, preluat din „Neamul 
Românesc”. Autorul, N. Georgescu-Cocoş, afirmase între altele: 

„Acest critic şi scriitor a ajuns astfel şeful suprem al Revistei 
Fundațiilor. 

Că îl cheamă pe numele adevărat losef Hechter, şi încă d. Al. 
Rosetti şi dinastia Cioculestilor, şi d. Camil Petrescu, ar fi trebuit 
să adopte o altă formulă. Sunt în Bucureşti destui scriitori neaoşi, 
de ai noştri, talentaţi şi harnici, s-ar fi putut încredința unuia dintre 
ei misiunea lăsată pe umerii Sebastianului critic. Nu de alta, dar 
acolo la Fundatie, e o ctitorie voevodală, care se confruntă cu 
cele mai sfinte simtäminte româneşti. 

„„„D. Hechter losef, şef, conducător suprem, arbitru în „Fundaţia 
de Literatură”. Onorabila doamnă Piperberg din romanele lui 
Bonciu şi Tigäncile eroine din Porcofonte Arghezi, primesc astfel 
o satisfacție meritatä de la nefericitul personaj, d. Al. Rosetti. 

Unul din ceata infamă şi din cenaclul obscen, a ajuns tare şi 
mare la Fundatie.” 

„Destrămătorii_sufletului românesc la lucru! Cine_a 
ajuns director al Revistei Fundațiilor Regale!”. 

Din acest articol am aflat că d-ta şi Camil fiind în 
congediu — „eu am rămas director de fapt” al „publi- 
catiei voevodale” — lucru care a fost notificat printr-o 
circulară (?) oficială colaboratorilor noştri. Venit la 
Bucureşti, am putut constata că articolul cu pricina nu 
era un text izolat, ci o simplă piesă într-o campanie 
dezläntuitä în toată regula. Semnalul se pare că a fost 
dat prin „Buna Vestire” — urmată apoi de „Porunca 
Vremii”, „Tara Noastră”, „Neamul” şi „Universul”. Inutil 
să-ți spun în ce termeni şi pentru care motive sunt 
înjurat. 

Generalul”, pe care l-am văzut eri împreună cu 
Rosetti, m-a sfătuit să nu răspund şi „să-mi văd .de 
treabă”. Totuş, grozav aş vrea să fiu edificat asupra 
surselor acestei afaceri. Le-ai scris d-ta colabora- 
torilor revistei, spunându-le ceva despre „interimatul” 
meu? Dacă da, explicaţia devine simplă. O aseme- 
nea scrisoare trebue să fi primit şi Dragoş 
Protopopescu — care a predat-o redactorilor lui lite- 
rari, spre a proceda în consecință. 

Ti-as fi recunoscător dacă ai vrea să-mi comunici 
— pentru a şti ce conduită să am - 1) dacă ai trimis 
într-adevăr o „circulară”, 2) care era conţinutul ei. 

lartă-mă cä-ti tulbur sejurul d-tale mozartian cu 
asemenea întrebări. În orice caz, sper că nu-ţi vei 
face inimă rea — eu nu-mi prea fac: sunt de mult 
resemnat. 


3 Gen. N. M. Condiescu, Secretar general al Uniunii Fundațiilor 
regale şi preşedintele Societății Scriitorilor Români. 

îţi doresc vacanță bună - şi ştiu că o vei avea: 
am văzut magnificele programe dela Salzburg. 
Spune-i, te rog, doamnei sărutări de mâini, iar d-ta, 
iubite domnule Cioculescu, fii încredințat de senti- 
mentele mele cele mai bune. 


Mihail Sebastian 


Bucureşti, 26 august 937 
lubite Domnule Cioculescu, 


scrisoarea d-tale m-a încântat. Am citit-o cu puţină 
invidie, dar şi cu mare plăcere. Este oricum con- 
solator să ştii că în timp ce la noi avem de luptat cu 
atâtea mizerii, este undeva în lume un colț, un 
refugiu, o insulă unde se întâmplă atât de frumoase 
lucruri. 

M-au surprins rândurile d-tale fervente despre 
Requiemul lui Verdi. L-am ascultat şi eu de două ori, 
odată la radio, odată la Filarmonica din Bucureşti şi 
n-am rămas cu sentimentul unei mari revelații. E ade- 
vărat că d-ta l-ai ascultat la Salzburg cu Toscanini, iar 
eu la Ateneu cu George Georgescu. Ca fait quand 
même une petite difference. 

Şi mai intrigat sunt de cele ce-mi scrii despre 
Weber — compozitor cu care n-am mai avut până 
acum decât foarte puţine relaţii. Îmi propun să-ți cer 
explicaţii mai amănunțite la întoarcere. 

Dar, mai ales, mai ales, mai ales m-a interesat 
observația despre Mozart şi despre maniera lui Bruno 
Walter de a-l interpreta. Nu crezi că remarca d-tale ar 
merita să fie expusă mai amplu într-un articol? 

Toate astea m-au făcut să-mi reînoesc un vechi 
legământ, pe care până azi n-am izbutit să-l tin, dar 
pe care voi încerca să-l împlinesc totuş cândva: un 
voiaj la Salzburg. 

Te ştiu un om mai degrabă sceptic decât fugos şi 
tocmai de aceea elanul pe care îl citesc printre rân- 
durile d-tale referitoare la muzică mi-au redeşteptat 
nostalgia sunetelor. 

l-am dat d-lui Rosetti scrisoarea d-tale să o 
citească, nu numai pentru pasagiul privitor la revistă, 
ci şi pentru paginile exclusiv muzicale şi i-am spus ce 
bună surpriză au constituit pentru mine. 

În ce priveşte Fundaţiile, campania naționalistă 
continuă cu mai puțină furie, dar continuă. O suport 
cu răbdare, cu o ridicare din umeri, cu puțină silă. Nu 
sunt nici descurajat, nici indignat. Sunt obişnuit să nu 
aflu nimic nou. Explicaţiile d-tale sunt precise şi 
dealtfel nici un moment n-am bănuit că ar putea fi la 
mijloc o imprudentä. De asemenea adversarii n-au 
nevoe de imprudentele noastre: le inventează — ceea 
ce e mai comod şi mai sigur. 

Voi îndeplini cu strictețe toate indicaţiile d-tale. De 
pe acum i-am văzut pe Şerban, pe Streinu şi pe 
Suchianuf. Toţi trei mi-au promis că vor fi exacţi. Mai 
delicat va fi cu Dragu şi cu Cantacuzino (că unul din 


4 Şerban Cioculescu, Vladimir Streinu, D.I.Suchianu, colabo- 
ratori frecvenți ai revistei. 

ei trebue să fi fost autorul iniţial al campaniei). Îl voi 
ruga pe Camil să le telefoneze el şi, în nici un caz, nu 
mă voi lăsa până nu voi obține manuscrisele. Eliade 
nu s-a întors încă — şi nici veşti n-am dela el. 
Comarnescu lipseşte, Hillard deasemeni. Sper că la 
1 îi voi găsi pe toți. 

Acum vine partea cea mai grea a epistolei mele: 

Cronica va fi gata înainte de 1, dar studiul nu-l voi 
putea da. Credeam că revenit la Bucureşti, voi găsi 
trei zile libere pentru a transforma un capitol din 
„Romanul românesc” — aşa încât să devină publicabil 
separat. Ei bine, aceste trei zile libere, nu le am. Sunt 
singur la biroul Roman şi am acolo atâta de lucru, 
încât abia îmi mai rămâne din când în când jumătate 
de oră pentru a mă putea ocupa de perspectivele 
plecării mele, care se apropie. 

Aş fi consternat dacă această defectiune te-ar 
plictisi sau dacă te-ar face să te superi pe mine. Ştiu 
bine că simţul d-tale de exactitudine va fi contrariat 
de această nouă amânare, pe care cutez să ti-o 
solicit. Totuş, te rog, mai dă-mi-o. Aş pleca liniştit la 
Geneva, dacă aş ştii că am absolvirea d-tale. 

Eu voi pleca de aici în ziua de 7 septembrie, cel 
mai târziu. Poate chiar o zi, două, mai devreme. 
Profesorul Rosetti mi-a spus că d-ta te vei întoarce la 
10 septembrie, aşa încât nu ne vom revedea decât 
abia în octombrie, la întoarcerea mea. 

La plecare, toate instrucţiunile lăsate de d-ta 
(minus excepția mai sus notată) vor fi fost îndeplinite 
— aşa încât despre partea aceasta nu trebue să ai 
nici o grijă. 

Dacă mai ai să-mi comunici ceva în interes de 
serviciu, mă voi conforma. 

Altminteri, te rog să nu-ţi pierzi nici cinci minute 
vieneze pentru a coresponda. 

(La Kunsthistorischesmuseum, te rog să priveşti 
şi pentru mine cele cinci sau şease tablouri de 
Breughel, pe care nu le-am mai văzut din 1931 şi nu 
ştiu când am să le revăd.) 

Cu cele mai sincere omagii pentru doamna 
Cioculescu, cu cea mai bună prietenie pentru d-ta, te 
rog să primeşti multumirile, salutările şi urările mele 
de bine. 


Mihail Sebastian 


Balcic, 28 aprilie 1938 
lubite Domnule Cioculescu, 


voi veni în Bucureşti luni seara, aducând cu mine şi 
articolul, pe care mă tem să ţi-l trimit cu poşta, fiindcă 
n-ar fi exclus să sosească după mine (dacă ti l-aş 
trimite recomandat) sau să se piardă, dacă l-aş 
trimite prin scrisoare simplă. Aşa e poşta din Balcic”. 


® in nr. 6 din 1938, Mihail Sebastian a publicat, de altfel, un 
tablou al Balcicului cu accente care le premerg, parcă, pe ale 
actualilor entuziaşti ai stațiunii Vama Veche. Citez: 

„Civilizaţia” nu pune în primejdie numai peisajul Balcicului, ci 
şi viața de neglijență, pe care iubitorii lui s-au obişnuit s-o ducă 
aici. 

Mi se pare că luni seara e un concert simfonic la 
Ateneu. Dacă vin destul de devreme, ca să mă pot 
duce la concert, îți voi aduce articolul acolo. Dacă nu, 
marți dimineaţa la orele 8% la Camera de Comerţ. Aş 
fi încântat să ştiu că aceste socoteli nu te supără - şi 
că nu înseamnă că mă aflu încă odată în întârziere. 
Eşti, iubite Domnule Cioculescu, unul din oamenii 
care mă sperie mai mult în viață. Ce qui n'exclut pas 
— se înţelege — mes meilleurs sentiments. 

Sunt curios cum merge traducerea din Proust. 
Sunt cu atât mai curios, cu cât mă aflu în plină lectură 
proustiană. Ti-am spus că am întreprins o recitire 
sistematică (după 12 ani). Sunt acum la al doilea 
volum din Sodoma et Gomora. Îl citesc cu deliciu! 

Bucuros de a te revedea curând şi rugându-te să 
comunici doamnei Cioculescu omagiile mele, rămân 
al d-tale devotat. 


Mihail Sebastian 


A fi neglijent, a fi descult, a fi mai mult despuiat, decât îmbră- 
cat, este la Balcic nu atât un semn de nepăsare, cât o tacită 
lege socială. Dacă în altă parte există un snobism al confortului, 
aici există un nu mai puţin snobism al lipsei de confort. Face 
parte din farmecul Balcicului a locui într-o casă fără lumină 
electrică, a nu avea apă curgătoare, a fi prost servit la masă, a 
primi scrisorile cu mare întârziere, a nu ceti ziare“. 

REVISTA FUNDATIILOR REGALE 
REDACTIA 
Bucuresti, 19 iunie 1939 


lubite Domnule Cioculescu 


abea astăzi îți pot comunica ordinea şi dimensiunea 
respectivă a cronicilor 


Sebastian 4 pagini 


Eliade 5 -//- 
Suchianu 3 -//- 
Comarnescu 7 -//- 
Jianu 2 -//- 
Mironescu 3 -//- 
Missir 2 -/l- 


Te rog, dacă vrei şi ai timp, comunică-mi sumele 
ce urmează a fi ordonantate. In strada Lipscani mi 
s-a spus că nu este nici o ordonanţă pe numele meu 
(probabil ai uitat în graba plecării) aşa că te rog şi în 
nume personal să urgentezi chestiunea. 

După cum am băgat de seamă, lipseşte dela 
cronici Virgil Gheorghiu. Nu ştiu ce s-a întâmplat cu 
articolul lui. La tipografie nu se află, iar eu nu-mi 
amintesc să-l fi primit. Aş fi vrut să-i comunic acest 
lucru, dar nu ştiu unde. La „România” e de negăsit. 
Restul e în ordine. Am completat paginile lipsă la 
cronica lui Mironescu (potrivit dispozitiei d-tale) si cu 
Revista Revistelor. 

Acum, o chestiune pentru mine de extremă 
importanţă: aş vrea să plec din Bucureşti la 1 august, 

ba chiar două-trei zile mai devreme. August e singura 
mea lună de congediu la biroul Roman şi sigura mea 
şansă de a putea termina un roman fără noroc, la 
care lucrez de multă vreme. Ce crezi despre această 
plecare? E posibilă? Te rog să-mi răspunzi cu toată 
sinceritatea. Dacă va fi nevoe, voi rămâne pe loc, dar 
nu-ți ascund cu mare părere de rău. Dacă însă d-ta 
te întorci în primele zile din august, atunci poate că 
vei conveni să plec puţin înainte de venirea D-tale. În 
acest caz aş putea să-i predau lui Comarnescu 
„rubrica” Revistei, iar la rigoare, chemat de D-ta, aş 
putea de altfel să mă întorc în Bucureşti, pentru o zi 
sau două şi să-ți stau la dispoziție. Intenţia mea e să 
plec la Stâna de Vale (lângă Beiuş). 

Te rog stăruitor, iubite domnule Cioculescu, să-mi 
dai un răspuns grabnic, fără de care nu voi şti cum să 
procedez. 

al D-tale cu veche simpatie si cu recunoştinţă. 


Mihail Sebastian 
REVISTA FUNDATIILOR REGALE 


REDACȚIA 
Bucureşti III, 28 VII 1939 


lubite Domnule Cioculescu, 
sunt o oră înainte de plecare şi te rog să mă ierti că 
nu-ți scriu decât în grabă câteva cuvinte. Mâine voi fi 


la Stâna de Vale, iar duminică îţi voi scrie din nou pe 
larg. 

I-am predat D'” Condos întreg materialul pe care 
mi l-ai lăsat: articole în spalturi şi manuscrise. 

La articolele culese am şi adăugat cel al lui 
lonescu primit ulterior. 

La manuscrise, am adăugat articolul Oțetea. 

Comanescu a plecat şi se întoarce luni. l-am 
lăsat un memoriu detailat cu tot ce are de făcut. 

Cronica mea am dat-o. Lipseşte din întreg numă- 
rul doar: Şerban, Streinu, Suchianu, Virgil Gheorghiu 
şi Eliade. 

Eliade a plecat pe munte, dar a jurat că cronica 
lui nu va întârzia peste 5 august. 

Revista Revistelor nu am putut s-o fac, dar i-o voi 
trimite lui Comarnescu cel mai târziu până la 6 
august. lau cu mine tot materialul trebuincios pentru 
aceasta. Să nu ai grijă. 

Nu văd la orizont (vorbesc de orizontul Revistei, 
nu al istoriei) nici un motiv de îngrijorare şi cred că 
pot pleca, din acest punct de vedere, cu inima 
uşoară. 

Repet cä-ti voi scrie din nou duminică. 

Al d-tale cu cele mai bune sentimente şi mulțumiri. 


Mihail Sebastian 

Vorbe de duh, pamflete si cuplete 


Genuri literare altădată mult gustate şi apreciate 
de cititori sau spectatori au căzut în desuetudine ori 
chiar au dispărut. Mă gândesc la „Vorbele de Duh“ 
care, într-o singură frază, exprimau, voalat, stări de 
spirit, experiențe de viață sau judecăţi care, 
altminteri, n-ar fi fost, poate, agreate sau îngăduite. 

Şerban Cioculescu afirma bunăoară: 

- În politică totul e să fii carnivor, fără a fi fripturist. 

— Se caută opinia publică. Dispărută în timpul răz- 
boiului. 

— Sensul unic — în circulația ideilor 

— Cuvântul cel mai încărcat de responsabilitate: 
ştiu. 

Sau câteva „Vorbe... vorbe... vorbe“ ale lui Victor 
Eftimiu: 

— Naționalismul e singurul sistem cu care-ţi vinzi, 
fără riscuri, țara. 

- Majoritar e cine are bani. Omul sărac — cheme-l 
Zelig, lanoş sau lon — rămâne mereu minoritar. 

— Dacă religiile ar fi perfecte, n-ar exista decât 
una singură. 

— Prea multe lichele. Mi-e dor de o canalie. 
(Din „Adevărul literar şi artistic“, nr. 848, 
martie 1937) 


În „Banalitäti paradoxale“, Păstorel cugeta: 
— După ultimul război nu s-au civilizat sălbaticii, 
s-au sălbăticit civilizaţii. 
— De ce s-o fi repetând istoria, dacă asta nu ser- 
veşte la nimic. 
— Ideile noi nu câştigă drept de viață decât în 
clipa când devin prejudecăți. 
— Prefer intermitențe în virtute, consecvenfei în 
ticăloşie. 
(În „Revista Fundațiilor Regale“, 
aprilie 1940) 


La un moment dat, în presă a început să fie 
dezbătută problema schimbării Constituţiei din 1923. 
Unii întrebau: Mai e bună sau nu? Trebuie modificată 
sau lăsată aşa cum e ? Alții voiau să ştie : Dacă se 
va trece la modificarea ei, ce va fi schimbat şi ce va fi 
păstrat. 

Ceea ce l-a făcut pe lonel Lăzărăneanu să 
constate (în „Vremea“ din 5 august 1934): 


La modă 
Constitutia-i — la modă. Pretutindeni 
se discută 


Dacă trebuie păstrată toată sau 
pe alocuri prefăcută. 

Cum de le-a venit de-odată gândul 
ăsta tuturor? 
Socot cumva că dânsa este 
tap ispăşitor? 
Cum, adică, dacă în ţară 
nu-şi văd de treabă 
Dacă nu mai sunt pavele şi recolta 
este slabă 
Dacă iată-în-codată jură cam 
ciudat un general 
Vina toată e în forma pactului 
fundamental? 


Acum ştim. Discuţia n-a fost lansată întâmplător. 
După nu prea mult timp, un pretins plebiscit a impus 
într-adevăr o Constituţie cu prevederi mult mai res- 
trictive. 

„Oamenii de rând“ comentau însă în felul lor 
eşichierul politic. 

lonescu - Ai auzit? Se apropie alegerile parţiale. 

Popescu - Şi? Ce eşti aşa mahmur? 

lonescu - Fiindcă ele au să fie parţiale, dar bä- 

taia tot generală. 


lonescu - Ai auzit? Camera ia vacanţă până luni. 
Popescu - Păcat... 

lonescu — Dar de ce ? 

Popescu - Păi, numai până luni. 


lonescu - Ai auzit? Guţă Tătărescu se scoală 
zilele astea din pat. 

Popescu - Şi Dinu Brătianu ? 

lonescu -Lui o să-i crească fierbinteala. 

lonescu - Ai auzit că numai prin inteligenţă poți 
să ajungi în viaţă ? 

Popescu - Ştiu, mă... 

lonescu - Şi atunci, cum ai reuşit ? 


Ziarele, revistele adăposteau mereu asemenea 
glume. Pentru unele din ele era o modalitate de a 
marca detaşarea populaţiei de jocurile politice, dacă 
nu chiar respingerea lor. 

Cum, poate, a vrut să sugereze şi acest cuplet 
recitat cu enorm succes de actrița Lisette Verea în 
revista „101 Alhambra Melody“ de N. Constantinescu 
şi N. Vlädoianu: 


Refren 


„„.Ca să aibă o situaţie bărbatul meu, 
Ştie Dumnezeu 

C-am muncit din greu, 

În politică doar graţie mie a intrat 
C-am vrut să-l fac deputat. 

Şi am muncit 

În mod cinstit 

Până ce am reuşit. 

Dar până să iasă 

Am chemat la masă 

Pe toți deputații, 

Pe toți nemäncatii. 

Şefii de culoare, 

Cu mic, cu mare. 

Dă-le băutură, 
Dă-le pupătură, 
Dă-le tot ce cer, 

Că eşti gazda lor 
Unul vrea potroace, 
Altul „fă-te încoace“. 
Unul vrea găluşte, 
Altul vrea să muşte. 
Unul vrea pilaf, 
Altul vrea cearceaf. 
Unul vrea să-l dregi, 
Altul mä-ntelegi. 
Fiecare cere, 

Ba piept, ba picere. 
Nu-i poți refuza, 
Eşti în casa ta. 

Etc. Etc. Etc. 


Sunt doar câteva mostre despre o anume per- 
ceptie, din medii diferite, despre regimul din epocă. 
Dar, de la un moment dat, până şi asemenea nevi- 
novate jocuri ale spiritului n-au mai fost tolerate. 

În orice caz, în presă n-au mai putut răzbate. 

Cenzura a început să îmbrace repede aspecte tot 
mai greu de imaginat. Cum mi-a arătat acest raport 
despre interzicerea unui articol din Ziarul „Universul“. 

Nr. 101/7.11.1938 
REFERAT 


Ziarul „Universul“ a trimes din nou în noaptea 
aceasta la Serviciul Cenzurei, pus în pagina l-a, artico- 
lul intitulat SĂ NU NE ÎMBĂTĂM CU APĂ CHIOARĂ 
semnat de d-l Stelian Popescu, articol care fusese în 
întregime cenzurat în noaptea precedentă. 

Articolul a fost din nou cenzurat. 

Ziarul a refuzat să trimită pagina refăcută. 

Anuntat de îndată, ofițerul -de Poliţie ataşat 
acestui serviciu, s-a dus la ziar, unde a găsit rotati- 
vele în plină funcţiune, refuzându-se însă să i se 
satisfacă cererea eliberării unei foi de control. 

Deaceea comisarul a luat măsuri — prin înființarea 
de posturi de jandarmi — ca nici o foaie să nu poată 
să iasă necontrolată. 

De abia la ora 6 i s-a dat o foaie de control, cu 
cenzura executată. 

Cerând să facă controlul la pachetele ce urmau 
să fie expediate, a constatat că erau imprimate cu 
cenzura neexecutată, confiscând din curtea ziarului — 
prin surprindere — un pachet cu asemenea exem- 
plare. 

Camionetele expediției fiind descărcate de aceste 
pachete, comisarul a fost invitat să facă controlul 
pachetelor expediate, ceeace s-a făcut, pachet cu 
pachet, mai confiscându-se încă trei pachete cu ziare 
cu cenzura neexecutată, controlul sub paza jandar- 
milor făcându-se până la ora 7%, când s-a terminat 

expediția în provincie şi vânzarea cu amănuntul la 
chioşcuri şi colportori. 

Cele consemnate mai sus au fost consemnate în 
alăturatul proces-verbal încheiat de ofițerul de poliție 
ataşat acestui serviciu. 

Vă rugăm să binevoiti a dispune. 


PRIM CENZOR 
Ing. C. Stan’ 


Nu avem, desigur, cum să ştim despre ce a fost 
vorba în incriminatul articol. Ştim, însă, că Stelian 
Popescu, proprietarul ziarului „Universul“, era departe 
de a fi un om care să apere valorile democrației, 
lucru prea bine cunoscut şi de oficialitățile proaspă- 
tului regim autoritar. Şi totuşi, în clipa când — dintr-un 
motiv numai de el cunoscut — şi-a permis să încalce 
un „normativ“ după care trebuia să se ghideze atunci 
presa, a fost tratat aşa cum am văzut. 

Oamenii obişnuiţi nu-şi mai puteau nici ei exprima 
în public opiniile. Mai mult, trebuiau să-şi controleze 
spusele şi când vorbeau între ei. lar politicienii nu mai 
erau ascultați decât... prin interceptări telefonice. 

Din care la Arhivele Naţionale se află un stoc mai 
mult decât convingător. Să ne convingem, dar, şi noi: 


1 Arhivele Naţionale. Fondul Casa Regală. Dosar Nr. 30/1938. 

Ora 0,25 


3 ianuarie 1938 


Bucureşti, di. Fermo 


St. Moritz, Suvretahaus, di. Nenisor 


St. Moritz 
Buc. 


St. Moritz 
Buc. 


St. Moritz 
Buc. 


St. Moritz 
Buc. 


St. Moritz 
Buc. 
St. Moritz 


Buc. 


Fermo: Aici Nenişor. Ai văzut ce-am făcut 
zilele astea? 

Da, mâine apare gazeta. Aţi primit răs- 
punsul? 

Nu. 

Apare şi răspunsul. E foarte frumos. L-a 
trimis azi după-masă. 

N-a venit. 

A mai trecut pe la foarfece!... 

Aici se aşteaptă evenimente. Până acum, 
însă, nimic. 

Cum e presa pe acolo? 

Voi n-o citiți? 

Nu, că nu prea vine, s-a înzăpezit pe 
drum, a înghețat. 

Am anunțat şi înscrierea lui Savel şi pe a 
ta. 

Când vă inapoiati? Luna viitoare? 

La sfârşitul lunii acesteia. 

Cum a sosit d-na Titulescu? 

Inghetatä de tot. 

Foarte bine, mai bine decät credeam. 
Este linistit complet patronul. 

Aici probabil că în aprilie se fac alegeri. 
Este vorba ca mâine-poimâine să apară 
„Adevărul“ cu noua direcţie, cu proprietari 

liberali. Intră în consiliu Bursan şi Cezar 
Petrescu, de la liberali, cu personal 


român etnic. 
St. Moritz Cu „Lupta“ ce este? 
Buc. Nu apare. 


St. Moritz Ce a fost? Un simplu capriciu? 
Nu, dar pentru că sunt evrei. Ce să-i faci. 
Astea sunt ghinioane în viață. 
(Urmează urări de fericire, etc.) 


P.S. Nenişor era un apropiat al lui Titulescu, retras la 
St. Moritz. Fermo era ziarist la „Universul“. Cu 
numai câteva zile înainte, guvernul Goga-Cuza 
suprimase ziarele democrate „Adevărul“, 
„Dimineața“, „Lupta“ şi se zvonea să primul 
fusese cumpărat de liberali şi urma să înceapă 
cu o nouă conducere, ceea ce nu s-a întâmplat. 
Cum termenul de „cenzură“ nu era agreat, 
Fermo l-a înlocuit cu „foarfece“ şi oricine inte- 
legea .... despre ce era vorba. 


Ora 21,40 
21.1. 1938 


Bucureşti 2. |. 26. Mihail Manoilescu cu Cluj. 
Minele Sorecani, di. Fotiade 


Buc. Mâine-poimâine aranjăm. Dacă nu, mai 
bine să nu încurcăm. 
Cluj Cât crezi că trebuie să amânăm? 

Buc. Pe sâmbătă. De marţi până sâmbătă nu 
e mare lucru. Asta vorbim principial, dacă 
o fi nevoie. N-ai mai auzit nimic cu Căile 


Ferate? 

Cluj Aşa şi aşa. 

Buc. Tare mi-ar conveni. 

Cluj Acolo e băiat deştept şi depinde numai 
de el. 

Buc. Da? 

Cluj Dacă o vrea să primească? 

Buc. Aş, e un prost. 


În chestia cealaltă sunt de părere să nu 
întârziem prea mult. E bine să dăm o 
soluție favorabilă şi în acelaşi timp cin- 
stită. Acum putem s-o facem, dar adu-ţi 
aminte cum era să fie... 

Cluj În chestia cea mare aveţi speranțe? 

Buc. Nu îndrăznesc să spun, dar le cam am. 
Când ştiu precis, îți comunic. Dar mi-e 
frică şi de mine! 


Ora 13,40 
23. |. 1938 
Bucureşti 4.50.87. Berger Ella, str. Ştirbey Vodă 20 
cu P. Neamţ 32, Lengel Francisc, inginer, 
Ştefan cel Mare 16 
P. Neamt Când te duci la Arhivele Statului să scoţi 


copii pentru tine, te rog să iei şi pentru 

mine copii. Ceiace are să coste, am să-ți 
restitui eu. 

Buc. Ai citit decretul, că a apărut? 

P. Neamţ Da, însă nu este destul de clar, cred că 
nici nu se referă la noi. 


Buc. Nu, noi nu intrăm în categoria acelora. 
P. Neamţ Vom vedea ce va fi. 
Buc. Ce o vrea Cel de Sus. 
P. Neamț Iti mulțumesc foarte mult pentru binele ce 
mi-ai făcut. 
Ora 23,10 


29 ianuarie 1938 


Buc. 2.50.80. Cucu, str. Donici 25 
Ploieşti 17.37. Stere Const., prof. comuna Bucur 


Ploieşti Unde ai umblat. Te-am mai sunat de 2 ori. 
Voiam să-ți spun că mâine vine Toma 
acolo, probabil iar vr-un conflict. 

Buc. Am fost la Cercul leşenilor şi m-am 
întâlnit cu Episcopescu şi Bolintin. 
Miercuri se aşteaptă ceva sigur. 

Ploieşti Aici e tragic. Tu când vii? 

Buc. Vin luni. Am întâlnire cu Zamfirescu la 8 
seara, apoi marţi dimineața am ceva de 
făcut la fisc. Voi să întâlnesc pe Toma şi 
voi repeta ceiace mi-ai spus. 

Ploieşti Ai un koctayl de vreo 250 persoane. 

Buc. Ne-am americanizat. 

Aveţi speranțe, nu spuneți nimănui nimic. 

Ora 17,30 
29.1. 1938 


Bucureşti 4.80.37 Rădulescu Octavian, 
str. N. Filipescu N7 
Craiova, Spiegel 10.79 Agenţia Teatrală, 
Demetrescu M. 


Buc. A rămas ca mâine la 6 să vină la mine. 

Craiova Aici este o situație insuportabilä. Vorbeş- 
te cu Prager, spune-i că sunt din nația lui. 
Sunt disperat, vreau să plec în Orient. Te 
rog, nu mă face să aştept degeaba. 


Ora 18,15 
29. |. 1938 


Bucureşti 5.55.63, ziarul „Cuvântul“ 
cu Piteşti 42, Georgescu Mihail 


Buc. Am ajuns toți cu bine şi n-am întâmpinat 
nimic, tot în perfectă ordine. 

Piteşti Ei se dirijează rău, se împart în două. La 
noi ar trebui la fel, ce zici. 

Buc. Vom vedea la fața locului ce este de 


făcut. Mâine dimineaţă ne vedem la 
Piteşti. Vin eu mâine la d-ta şi executăm 
tot în surdină. 


2 Arhivele Statului. Fond Casa Regală. Dosar 30/1938 

Ora 13,40 


Buc. 


Cluj 


Buc. 


Cluj 


Buc. 


Cluj 


31.1. 1938 


Bucureşti 4.08.99 Athenee Palace, 
di. Maniu cu Cluj 13.96 casa Romulus Boilă 


Ce este? 

Nu a rămas altă cale decât să vorbeşti 
personal cu Began (?) să-mi dea pentru 
ziar, iar dacă refuză să-mi dea, atunci să- 
mi dea împrumut 30 mii. Te rog să-mi 
comunici imediat cum vei avea rezultatul, 
că dacă nu, mai am încă o altă cale. 

Dar de unde să te chem? Până acum 
am cheltuit azi 250 lei numai cu telefon. 
Apoi când este vorba de existenţă, 
trebuie făcut un sacrificiu. Eu sunt acasă 
până la ora 4, iar de la 4 sunt la „Corso“. 
Bine! Yonel întreabă ce este nou ? 

Nu ştiu nimic încă. 


Ora 11,10 


Piteşti 
Buc. 

31.1. 1938 


Bucureşti, dl. Dinu Brătianu cu Piteşti, 


di. Purcăreanu 


DI. Brătianu? Aici Purcäreanu! 
Dle Purcăreanu, trebuie să facem lista 
candidaţilor. Pune-te în legătură şi cu Gh. 


Schițe pentru un tablou de epocă (1930-1940) 


Brătianu, că el este capul listei; noi facem 
aşa: Gh. Brătianu, Zamfirescu, fostul pre- 
fect Mihail Antonescu (al lui Gheorghe), 
Grigorescu şi Arsenescu. Ar fi bun aşa? 


Piteşti Dle Dinu, vin eu la Bucureşti, să vorbesc 
cu D-ta. 

Buc. Şi la Senat ar fi Välsänescu şi Preotescu. 

Piteşti Am vorbit cu dl. Antonescu. A spus că dl. 
Gheorghe este la laşi. 

Buc. Atunci regulăm noi. 

Piteşti Când să vin la D-ta. 

Buc. Pe la 12 % mâine, să fii la mine. La 
revedere. 


Şi dacă cineva ar socoti, cumva că toate acestea 
nu sunt destul de convingătoare, ele pot fi cu 
siguranţă fericit completate de „Darea de seamă a 
activității morale şi materiale“ pe anul 1939, prezen- 
tată Adunării generale a Asociaţiei presei române de 
Demonstene Botez, preşedintele acesteia. 

Reproduc: 


Domnilor membri şi iubiți colegi, 


„Anul care a trecut a fost pentru Asociaţia noastră 
un an de rezistență pasivă. Această atitudine ne-a 
fost impusă de o serie de împrejurări pe care le 
cunoaştem cu toții. 

Regimul de presă legat de noua organizare 
politică a ţării, s-a precizat mai vârtos în acest an, în 
care inițiativa particulară îngrădită de restricţii sau 

prohibitiuni nu a putut reîncepe sau dezvolta o mai 
largă activitate în presă. 

Statul şi regimul politic şi-au organizat presa într-un 
cadru strict, care cu greu îngăduie o activitate lătural- 
nică. 

Aşa fiind, şomajul printre colegii noştri care s-ar fi 
părut trecător şi numai ca un corolar al unei stări de 
tranziţie, s-a afirmat ca o nefericită stare perpetuă. 
Rândurile noastre, altădată active şi în continuă 
prefacere sau creştere, s-au împuținat şi cuprind în 
ele tot mai multi profesionişti lipsiți de profesie. 

Atitudinea aceasta a noastră de aşteptare şi de 
pasivitate a contrastat supărător cu marele zbucium 
şi marile schimbări şi agitatii din jur şi din alte 
domenii. 

Hotărârea de strictă neutralitate pe care a luat-o 
România a ridicat profesioniştilor noştri dreptul de a 
comenta. Telegrama, cea cu fapta sau cu vorba, 
venită din surse străine, a înlocuit cugetul nostru şi 
părerea noastră. Presa nu a mai avut putinţa să 
stăpânească opinia publică, şi nici să se amestece în 
ea sau să-i creeze opinii. S-a rupt, astfel, cea mai 
legitimă legătură a presei cu masa cititorilor. 

Această situațiune de transcriitori de telegraf şi 
de auxiliari a ridicat ziaristului atributia lui de odini- 
oară. Cunoaşterea suplimentară şi individuală nu a 
mai putut căpăta cuvânt şi profesiunea s-a unifor- 
mizat după imaginea concretă a unei pagini bătute la 
maşină, care-i fatal, lipsită de viață şi de caracter.“ 
(In continuare, Darea de seamă a privit probleme 
organizatorice ale Asociaţiei). 


170 


Schițe pentru un tablou de epocă (1930-1940) 


În 1935, Zaharia Stancu - printre alţii — şi-a mai 
putut permite un vitriolant pamflet împotriva 
încătuşării presei. L-a intitulat „Iubesc cenzura“ şi a 
explicat astfel motivele pasiunii sale: 

„... îmi sunt dragi creioanele roşii cu care cei mai 
deştepţi băieți din presă, intrați în serviciul cenzurii, 
înseamnă pasajele subversive din scrisul meu. Şi tot 
atât de dragă mi-e foarfeca pe care o aud mereu 
cläntänind ca un schelet lângă condeiul cu care scriu. 

[...] Îmi sunt prea slobode picioarele. Voi cumpăra 
un lanţ şi voi cere guvernului să mă împiedice. Voi 
cere deasemeni guvernului să-mi taie mâna dreaptă. 
Deocamdată. Pe urmă mă voi simţi prost, voi cere 
să-mi taie şi mâna stângă. 

lubesc cenzura. O vreau permanentizatä de 
actualul guvern şi înăsprită de guvernul care va veni. 

Toţi bunii cetățeni să gândească ca mine.“ 

Şi fiindcă a fost pios, ruga i-a fost împlinită. lar 
când Demostene Botez a vorbit tot despre ea, nu i-a 
mai putut pomeni numele. Toţi „bunii cetățeni“ o 
ştiau, dar n-o mai aminteau. 

Două partide cu aceeaşi uniformă 


Ca orice Istorie, cele două partide îşi au şi ele 
pre-istoria lor. Cunoscută de altfel, de... cunoscători. 
Incât mă mărginesc să semnalez doar principalele ei 
etape: 

La 30 decembrie 1937 au fost făcute publice 
rezultatele definitive ale alegerilor ce tocmai avuse- 
seră loc. Nu insist asupra atmosferei în care se des- 
făşuraseră. Amintesc numai că partidul, de extremă 
dreaptă, National-Crestin — alcătuit din grupările 
anterior conduse de Octavian Goga şi A. C. Cuza — 
întrunise 9,15 la sută din voturi. Ceea ce nu l-a 
împiedicat, totuşi, pe rege să-i incredinteze formarea 
noului guvern. O hotărâre care a provocat stupoare 
atât în țară, cât şi în străinătate. 

Ratiunile care au stat la baza ei au fost, astfel, 
explicate mult după aceea de cel ce o luase în 
„Insemnärile” sale: 

„Este desigur o solutiune proastă. Sunt perfect 
conştient că o guvernare cu aceste partide, destul de 
hotărât antisemite, nu va putea fi una de lungă durată 
şi că după aceea voi putea fi liber să iau măsuri mai 
forte, măsuri care să descătuşească atât Țara, cât şi 

pe mine, de tirania, atât de nepatriotică, a meschi- 
nelor interese de partid." 

Dar după circa patruzeci de zile de la amintita 
decizie într-o noapte, simțindu-se probabil, eliberat de 
„interesele meschine”, a trecut la altă acțiune expresiv 
descrisă de Armand Călinescu în propriile-i „Insemnări”. 

„Sunt chemat la ora 3,15 de Urdăreanu. Mă 
introduce la rege în locuința din dosul Palatului, deşi 
eram în vestiar. Găsesc pe Rex şi Tătărescu. [...] Rex 
spune: Pe d-ta, domnule Tătărescu, mă bizui în 
Comitettul de patronaj, iar pe Călinescu mă bizui în 
guvernare. Trecem în altă cameră şi ne aşezăm în 
jurul unei mese. Rex în cap, Tătărescu la dreapta, eu 
la stânga şi lângă mine Urdăreanu. Examinăm pro- 
blema loviturii de stat. Guvern compus din Comitet de 
patronaj (compus din foşti prim-ministri câştigaţi 
„cauzei" — n.n.) cu patriarhul în frunte. Administraţia 
luată de colonei în județ. Proclamaţia Rex, apoi stare 
de asediu, dizolvarea partidelor, dezbateri până la 
ora 6,30, stabilind programul pentru ziua de 10." 

Nebănuind nimic, in’ dimineața zilei „de 10”, 
Octavian Goga s-a infätisat la Palat cu un plan de 
măsuri pe care le socotea imperative. Carol Il l-a 
ascultat atent, binevoitor, a făcut şi unele observații, 
dar până la urmă a conchis că ar fi bine ca ele să fie 
luate... de alt guvern. Surprins o clipă, Goga a înțeles 
şi şi-a prezentat demisia. Numaidecât primită. 

După-amiază a urmat la Palat un lung şir de 
audiențe ale şefilor de partide, foştilor prim-ministri 
şi... la 1 noaptea a depus jurământ noul guvern. 
Prim-ministru era — cum se stabilise în noaptea pre- 
cedentä — Patriarhul Miron Cristea, iar Armand Călinescu 

ministru de Interne, calitate pe care a păstrat-o, de 
altminteri, până la 9 februarie 1939, când a devenit 
vice-preşedinte al Consiliului de Miniştri şi apoi 
preşedinte al acestuia. 

Prima măsură a noului guvern a fost Decretul 
regal Nr. 856 care instituia starea de asediu pe tot 
cuprinsul ţării şi, implicit, interzicerea oricăror adunări 
şi un sever control al presei. 

După două zile a fost constituită o comisie care 
să alcătuiască proiectul unei noi Constituţii şi după 
alte patru zile acesta a şi fost supus populaţiei „spre 
bună ştiinţă si învoire” printr-un plebiscit si el foarte 
original. Fără cabine de vot, cu liste doar „pentru” şi 
„contra” şi controlat la sate de primari, iar la oraşe de 
funcţionari numiți de noile autorități. lar rezultatul a 
fost cel dorit: 4297581 voturi „pentru” si 5483 
„Impotrivä”. 

În aceeaşi lună, respectiv la 27 februarie 1938 a 
avut loc la Palat, într-un cadru, evident festiv, 
proclamarea noii Constituţii. La 30 martie, Patriarhul 
a anunţat demisia guvernului, pentru ca după trei zile, 
fără consultarea partidelor politice, să fie constituit un 
nou guvern, concomitent cu un Consiliu de Coroană, 
cu membrii numiți de rege, prelungind de fapt, fostul 
Consiliu de Patronaj. 

Tot atunci a fost publicat şi Decretul care stipula: 
„Toate asociatiunile, grupările sau partidele actual- 
mente în ființă şi care s-au constituit în vederea pro- 
pagării ideilor politice sau a realizării lor sunt şi rămân 
dizolvate. „Problema” fusese, de altfel, dezbătută 
încă de la 3 martie, într-o şedinţă a Consiliului de 

Miniştri, când Armand Călinescu propusese „desființarea 
partidelor şi crearea organizațiilor profesionale”; 
Carol || ceruse: „Un articol de lege pentru controlul 
asociaţiilor”, iar N. lorga fusese şi mai explicit 
declarând: „Orice asociaţii care nu declară scopuri şi 
metode în acord cu noua Constituţie să fie dizolvate.” 

Sigur, au mai fost luate şi multe alte măsuri în 
spiritul „vremurilor noi”. Dirijarea „vieţii profesionale”, 
preconizată de Armand Călinescu, a fost realizată — 
după modelul corporatismului fascist italian — prin 
aşa-numitele „bresle” şi prin „Camerele profesionale”, 
controlate de ministerele de resort. După cum, chiar 
de la 12 ianuarie 1938 luase ființă ziarul „Romänia”, 
oficios al noului regim — condus de Cezar Petrescu, 
insistent cerut de rege. 

Şi cu toate acestea încă nu fuseseră împlinite 
toate aspirațiile noului regim. Acesta simțea nevoia — 
spre a recurge odată mai mult la proza lui Armand 
Călinescu — de „o mişcare populară” şi în acelaşi timp 
„o mişcare intelectuală, o mişcare sufletească, o 
mişcare ce ar oferi opiniei publice un ideal, o 
preocupare de viitor în interes direct.” [...] „Prin 
această mişcare vechile partide primesc lovitura 
definitivă, iar regimul actual se va consolida.” 

Spirit practic, A. Călinescu a precizat şi măsurile 
ce ar trebui luate spre a se ajunge acolo. Bunăoară: 
„Presa afiliată ar întreprinde o mare campanie care ar 
avea semnificaţia unui fapt nou. Ea va consta în 
îndrumarea generației novi pe liniile creatoare.” Sau: 
„Cu prilejul aplicării noii reforme administrative, 
posturile de comandă ar fi preluate de experienţa noii 

mişcări care ar deveni, până în ultimul sat, element 
activ de susţinere a regimului.” 

Suveranul însă — a mai explicat el — şi-ar alege 
miniştrii săi fără indicaţiile grupului, care nu are a 
stabili ierarhia şi nici preferințe sentimentale.” 

„Presa afiliată” şi bine călăuzită a înțeles şi ea să 
pună în lumină „opera” înfăptuită. La 5 ianuarie 1939, 
ziarul „Timpul” a amintit, de pildă, că: 

„În februarie, acum un an, ţara era chemată să 
consfinteascä, prin vot solemn, Constituţia, temelie a 
unei aşezări de viață națională. Sătulă de certuri 
sterpe între partide, cu steagurile desfăşurate, dar cu 
programe rămase în arrière, dezamăgită şi simțind că 
în mâlul cuvintelor deşarte se scufundă fără oprire, 
țara a răspuns cu mulțumiri chemării regale. A fost la 
24 februarie acel plebiscit constituțional, osânda 
obştească a tuturor racilelor trecutului, lepădarea de 
un sistem care dezbina țara şi-i amortea puterile de 
viață.” 

De aceea la 27 februarie 1939 însuşi regele a 
ținut să sărbătorească, în sala Tronului, împlinirea 
unui an de la promulgarea noii Constituţii, rostind o 
cuvântare care trebuia să „rămână întipărită în 
sufletul neamului.” 

Căci iată ce i-a spus el poporului: 

„DOMNILOR 

În această zi de inältätoare sărbătoare, cele 
dintâi cuvinte le trimit poporului meu căruia îi multu- 
mesc pentru impresionantul răspuns dat prin plebis- 
citul de acum un an, răspuns care Mi-a sporit puterile 
şi Mi-a întărit forța morală pentru nobila cauză a unei 

mai bune şi mai sănătoase aşezări a orânduirii 
României. 

„„„ Statul în noua concepţie nu este o noțiune 
abstractă administrativă, ci este chiar sinteza comu- 
nitätii nationale, este chiar înfăţişarea autoritară a 
tuturor intereselor obşteşti. 

... Toţi Românii trebuie să creadă fără şovăire în 
viitorul ţării şi toți trebuie, deci, să fie alături de 
conducătorii Statului pentru înfăptuirile ce le cer zilele 
de mâine. 

„... Individul nu mai poate însemna ceva în viața 
publică decât în măsura folosului ce-l poate da 
obştei.” 

Armand Călinescu n-a înţeles să rămână nici el 
mai prejos, aducând tot atunci, un prinos de recu- 
nostintä augustului antevorbitor, din care se cuvine 
să citez măcar câteva pasaje: 

„4300000 de glasuri, adică peste 99% din cele 
indreptätite să se rostească declarase cu insufletire 
că primesc noul aşezământ pe care MAJESTATEA 
VOASTRĂ îl înfăţişează Ţării. 

... Cine nu tresare astăzi, amintindu-şi evenimen- 
tele care au precedat acest regim. Toate elementele 
anarhice erau desläntuite, autoritatea în Stat slăbise, 
forțele creatoare erau paralizate. Nu mai muncea 
nimeni cu suflet. Ne găseam pe marginea unei 
präpästii. 

Apoi, deodatä, ordinea a fost restabilitä. Autorita- 
tea şi-a recästigat prestigiul. Încrederea a renăscut.” 

Si, totuşi, nici chiar toate acestea nu erau socotite 
suficiente. 

De aceea, Armand Călinescu a fost bucuros să-l 
poată „anunta” pe Carol Il că, de atunci încolo: 

„Frontul Renaşterii Naţionale este mijlocul prin 
care Națiunea îşi va exprima gândurile ei şi este re- 
zervorul din care printr-o selectiune severă a elitelor 
se vor recruta elementele de conducerea a Țării.” 

Acestea au fost, poate, ratiunile care au făcut ca 
preşedinte al F.R.N.-ului să fie numit Alex. Vaida- 
Voevod, Gh. Tătărescu Vice-preşedinte şi Const. C. 
Giurescu, Secretar general. Tot atunci au mai fost nu- 
miti şi trei Secretari generali, iar gen. Petre Georgescu 
Comandant al Gărzilor Naţionale. Adică tot „elemente 
noi şi de viitor.” 

Ulterior, Const. C. Giurescu a devenit Ministrul 
Organizării Frontului Renaşterii Naționale, iar funcția 
de Secretar general a fost preluată de Victor 
Moldovan, care avea misiunea să conducă structurile 
teritoriale ale F.R.N.-ului. 

După câteva luni, acesta a cerut „ingäduinta de a 
prezenta un raport asupra gândurilor şi a faptelor” cu 
ajutorul cărora îşi permitea a crede că Frontul va 
ajunge curând un „organism viu al națiunii reintoarse 
la tradiția voivodalä.” 

„Temeiul procedurii” era: 

La sate, „adunare de popor în prezența unui 
delegat județean al Frontului”, întrucât poporul era 
„doritor de a asculta din graiu viu zvonul vremurilor. 
Se va bucura şi se va întări sufleteşte.” 

Gărzilor Nationale urma să li se atribuie imediat 
„Calitatea de pompieri voluntari ai localităţilor 
respective.” lar pentru stimularea „eroismului civic” să 

se proclame una din sărbători (de exemplu întâia zi 
de Rusalii) sărbătoarea celui mai brav gardist F.R.N., 
cu slujbă la biserică, adunare prezidată de un delegat 
județean, predarea unei medalii sau diplome şi cu 
petrecere populară.” 

Raportul lui Victor Moldovan’ sugera şi o „procedură 
şi mai cuprinzătoare, din care, la rândul meu, îmi iau 
„îngăduința” să reproduc acest pasaj: 

„Frontul Renaşterii Naţionale se găseşte în 
serviciul progresului românesc. De aceea el va trebui 
să creeze legături solide, pe planuri potrivite, cu 
Straja Țării, Fundatiile Culturale Regale, Asociaţiile 
culturale, Pregătirea Premilitară, Ministerul Sănătăţii, 
Ministerul Comunicaţiilor şi cu Institutul Cooperaţiei." 

In afară de „spiritul' de care erau, neapărat, 
„Insufletiti", membrii Frontului se mai deosebeau şi 
prin uniformele lor: tunică încheiată până sus şi 
pantaloni de culoare albă, chipiu, tot alb şi epoleti cu 
însemne distincte. 

Pentru înalții demnitari: epoleti „şerpuiți” de aur, 
pentru funcționari epoleti tot „serpuiti" dar de argint. 
Personalul „inferior” — intendenti, şoferi, electricieni, 
curieri, portari, oameni de servicii şi „alții asemenea” 
— cum stipula Regulamentul — nu beneficia decât de 
epoleti de stofă şi fără insigne. 


1 Numele lui Victor Moldovan nu mai spune astăzi, probabil, 
mare lucru. De aceea iată măcar date din biografia lui. 

S-a născut în 1884 la Bistrița-Năsăud. A urmat întâi cursurile 
liceului german şi apoi al celui românesc grăniceresc din locali- 
tate. Ulterior, studii de Drept la Budapesta. Intre cele Două Räz- 
boaie a făcut parte din toate pariamentele. A fost vice-preşe- 
dinte al Senatului. In Cabinetul de manuscrise al Bibliotecii Aca- 
demiei Române se află o bogată arhivă rămasă de pe urma lui. 

GOPLIE : de pe adrəsa Ministerului de Interne No. 
18563 K. din 20 Ian. 938. Inreg. Jr. No. 6743 din 21 Ian.939 


Către Subsecretarietul de Stat al Propagandei 
Direetiunea Frasei 


In referire la adresa Dv. No. 6457/938; 

Avem onoarea a vă face cunoscut că, sub No, 
det, Comisiunea Specială de Beonomii depe lângă Mi- 
nisteru Finanțelor, a dat viză favorabilă pentru confectio- 
narea uniforrelor necesare personalului de serviciu din acea 
Direetiune, iar prețurile maxime ce se vor plăti vor fi ur- 
mătoarele: 

1) Veston, pantalon şi jopteă la lei 1.850.- 

vostun complect), 
2) Una pereche pantaloni lei 420- 
Îi 0 ranta lei ae 
) O sapcä separat lei 150.- 


Cu aceste preţuri se aprovizionează toate insti- 
tutiile inclusiv Ministerul Finanţelor, 


Vă rugăm a ne trimite acte „entru ordonatare. 


Director 
/ss/ Stereseu 


Subdireator 
ss/ Marines. 


Pentru conformitate: 

Ziariştii care asistau la dezbaterile Senatului 
trebuiau şi ei să poarte uniforma Frontului. 

În această atmosferă de nestăvilit „elan creator”, 
la 8 iunie 1940 — împlinindu-se zece ani de la 
Restauratie — ziarul „România” a scos un număr 
special, de 48 de pagini, spre a sărbători cum se 
cuvenea „Primum decenium Carolinum”. 

Cei ce şi-au unit acolo glasurile spre a omagia 
evenimentul, au fost atât de numeroşi încât mărtu- 
risesc că mi-e greu să fac o selecție întrucât, vrând- 
nevrând, va trebui să nedreptätesc pe cineva. 

Încep cu personalitățile care aveau un cuvânt 
greu în viaţa publică. 

Alexandru Vaida-Voevod a considerat că ziua de 
8 iunie era „un simbol al sobrietätii înțelepte regale”. 

Constantin Argetoianu a cerut ca: „În ziua de 8 
iunie să aducem cu toții un prinos de recunoştinţă 
Regelui nostru netärmuritä dragoste şi neprecupețit 
devotament.” 

Mitiță Constantinescu, guvernatorul Băncii Natio- 
nale, ştia că „roadele sunt atât de concrete şi atât de 
evidente, încât nu putem stăpâni în noi fiorul inältätor 
al unei calde recunostinte.” 

C.M. Viforeanu, Procurorul General al Înaltei Curți 
de Casaţie şi Justiție, a subliniat că... „prin opera sa 
legislativă, iubitul nostru Suveran se aşează în gale- 
ria Marilor Conducători de Noroade. Această operă, 
în care străluceşte ca o stea de mărimea întâia 
Constituţia din 1938, isvorâtă din inspiraţia personală 
a Majestății Sale şi graţie căreia România are o viață 
publică mai curată, mai vie şi totuşi mai liniştită va 

hotărî ca El să fie calificat de istorie şi ca acela de 
REGELE LEGISLATOR”... 

I.G. Peieteanu, avocat, membru al Partidului 
Conservator, al P.N.T. şi până la urmă membru al 
Consiliului superior al F.R.N. se voia şi poet, încât a 
înălțat o 


RUGÄ 


Spre Cel care in arsita furtunii 
Deschisu-ne-a fäntäna intelepciunii 
Veghind la strämosestile destine, 
Spre päzitorul nostru de hotar, 
Coboarä-ti, Doamne, nesfärsitul har. 


Evident, oamenii de litere au trebuit si ei sä ia 
cuväntul. 

Elogiind, de pildä, Legea Casei scriitorilor „venitä, 
caldă încă, din mintea şi sufletul Majestätii Sale”, 
lonel Teodorescu s-a plecat şi el cu o 


RUGĂ 


De-apururi, Doamne, să ne fie lege, 
Credința, munca, pentru Neam şi Rege 


Tudor Arghezi a observat că: „Regele României 
nu se aseamănă cu orice rege. El este Regele 
Renaşterii artistice româneşti.” 

lar Liviu Rebreanu a stabilit că: „E sigur că acest 
deceniu va fi înscris cu litere nepieritoare în istoria 
culturii româneşti." 

Camil Petrescu, mai timid, s-a arătat sensibil la 
altă latură a activității regale, scriind: 

„.. considerăm cu destulă sfială cele două masive 
volume DISCURSURILE REGELUI CAROL Il. Gäsesti 
în ele tot sbuciumul unei conştiinţe indärjite in 
urmărirea unui ideal şi toată lupta cu expresia care 
caracterizează pe artistul creator.” 

lar dacă Eugen Jebeleanu a calculat că „din 1930 
şi până astăzi s-a făcut pentru instruirea celor tineri 
mai mult decât s-a realizat dintru început şi până 
atunci”, Virgil Gheorghiu s-a arătat impresionat de 
faptul că la Ateneul Român se unduiau „sus împre- 
jurul eroicei fresce atât de sugestive, unde fiecare 
moment al neamului nostru e convergent spre mar- 
ginea luminoasă de lângă scenă, unde chipul senin, 
de o claritate zeiască a M. S. Regelui străjuieşte 
parcă destinul, viitorul şi gândurile noastre de recu- 
noştință.” 

Se ajunsese, astfel, la un vocabular, un stil, o 
dictiune ce voiau, parcă, să instituie un monopol 
asupra limbajului cu formule ce nu puteau fi evitate 
ca: Într-un singur gând; O pornire lăuntrică, Cu 
netärmuritä dragoste; Cu adâncă smerenie, Cu 
profund respect; Prea supus şi prea plecat; Respec- 
tuos supun atenției ş.a.m.d. lar în cazul celor care 
utilizau un limbaj mai elevat - şi în funcție de dorința 
de a fi pe plac, de a dovedi ceva, de a sublinia 
momentul când era adresat mesajul — cu figuri de stil 
ce construiau ficțiuni sau trebuiau să dea iluzia că cel 
care le folosea era convins de adevărul lor. 

În acest context, convocat pe neaşteptate la 
Palatul Regal, Victor Moldovan i-a găsit adunaţi acolo 

pe E. Urdăreanu, N. Comäteanu, |. Bujor, ministrul de 
Justiție, gen. Georgescu, Mihail Ghelmegeanu, minis- 
trul de Interne şi Petre Andrei, ministrul Educaţiei 
Naţionale. 

Mulțumită notelor luate atunci de V.M. ştim şi noi 
acum ce s-a discutat: 

„S-a pus problema transformării Frontului într-un 
Partid al Națiunii. 

[...] Ghelmegeanu a făcut o largă expunere. Am 
avut impresia că proiectul transformării era rezultatul 
unei discutiuni între acesta şi Urdăreanu. 

Ghelmegeanu a arătat că trebuie să mergem un 
pas înainte în organizarea regimului totalitar, 
considerând că Frontul nu corespunde complet 
nevoilor politice. Iniţiativa regelui abia a prins. Regele 
este angajat. /n el este ultima noastră nădejde. 

[...] Viitorul partid trebuie să fie un organism viu, 
combativ. Cei care nu vor intra în el, vor fi considerați 
în afara națiunii active.” 

După ce şi ceilalți participanţi şi-au exprimat 
opiniile, toate „convergente”, a luat cuvântul şi regele 
care a deciarat răspicat că „nu se mai poate merge 
cu paşi normali”. Evenimentele cereau să se dea 
Frontului o nouă „infuziune” şi lărgirea cadrului politic 
al noii formaţiuni: Partidul Națiunii. 

Plecând de la consfätuire, Victor Moldovan, a fost 
convins că Ghelmegeanu va fi Secretarul general al 
noului partid. Dar, surpriză, prin Înalta Decizie Nr. 2 
din 22 iunie 1940, Şef de Stat major al acestuia a fost 
numit Ernest Urdăreanu, iar Victor Moldovan a fost 
menținut în funcția de Secretar general. Ceilalţi 
fruntaşi ai fostului partid au fost lăsaţi pe dinafară. 

În dimineaţa zilei următoare, în toate ziarele a 
apărut acest 


DECRET LEGE 


„Pentru transformarea Frontului Renaşterii Natio- 
nale în „Partidul Națiunii”. 

Art. 1. — Frontul Renaşterii Naţionale devine 
partid unic şi totalitar. El va funcţiona sub conducerea 
supremă a Majestății Sale Regelui. 

Art. 2. — Partidul Națiunii îndrumează viața morală 
şi materială a naţiunii şi statului român. 

El este institutiune de drept public. 

Art. 3. — Conducătorul Suprem numeşte forurile 
superioare ale partidului cari sunt singurele răspun- 
zătoare. 

Art. 4. — Normele de funcţionare, organizare şi 
disciplină vor fi hotărâte de Conducerea Supremă.” 

Au urmat mai multe „Înalte Decizii” ale noului partid 
care au adus la cunoştinţă opiniei publice că: 

Partidul Națiunii păstra deviza, emblemele şi 
insignele F.R.N. 

Marşul Partidului Națiunii era „Pe-al nostru steag 
e scris unire de Ciprian Porumbescu”. 

Cei ce serveau Regele şi Națiunea în cadrul 
partidului erau consideraţi „ostaşii” lui. 

Nu mai era tolerată nici o activitate potrivnică „noii 
ordine”. 

Cine nu era membru al Partidului Națiunii nu mai 
putea fi nici funcţionar public, nici membru în consiliul 
de conducere al unei întreprinderi private. Toţi 

aceştia erau obligați să se înscrie în partid până la 
1. VIII. 1940. 

Casa Partidului Națiunii era Palatul Sturza (fostul 
sediu al Ministerului Afacerilor Străine din piața Victoriei). 

Şeful de stat major al partidului nu mai putea fi 
apelat pe vechiul lui nume, ci obligatar Urdărianu, 
întrucât până atunci răuvoitorii merseseră până 
acolo, încât îi spuneau... Murdăreanu. 

Cine înțelegea să facă parte din noua „națiune 
activă” — a proclamat şi Cezar Petrescu în ziarul 
„afiliat' — va avea să aştepte totul de la viitorul care 
se confundă cu viitorul Patriei. 

Cine nu se va învrednici de o eroică lepădare de 
sine, va fi lepădat de la sânul Patriei.” 

... A venit ceasul să lucrăm româneşte, să cons- 
truim româneşte, să îndrăznim româneşte, pentru a 
ne croi un viitor românesc. 

Aşa să ne ajute Dumnezeu. 

Ştim că ne va ajuta, fiindcă puterea din noi şi 
voința din noi e dinamizată de însutita putere, voință 
şi încredere pe care ne-o dă prezența scumpului 
nostru Rege la cârma supremă a Partidului Națiunii, 
de unde ne va duce la toate biruintele împotriva 
altora, împotriva şovăielilor din noi.” 

Partidul Națiunii era, astfel, chemat să aibă un 
„mare viitor”. Dar nu avea şi n-a avut... prezent. Căci 
dacă a existat un Şef de stat major, acesta nu avea şi 
membri. lar dacă a fost aşezat pe noi „baze”, nimeni 
n-a ştiut care erau ele. Incât până la urmă, a fost 
etichetat de Victor Moldovan ca „partid mort”. 

La centru şi de ochii lumii se făcea, însă, mult 
zgomot în jurul unor adeziuni spectaculoase care, în 

pofida unor fraze sforăitoare, n-aveau nimic comun 
cu convingerile .... 

Carol Il ținea mult ca, mai cu seamă, foştii adver- 
sari politici să fie supuşi şi inregimentati în Partidul 
Națiunii. Aşa încât M. Ghelmegeanu, ministrul de 
interne şi Urdăreanu au dus tratative secrete cu 
Horia Sima — care, fugit în Germania, intrase, se 
pare, clandestin în țară, fusese prins şi adus la 
Bucureşti — soldate cu următorul ordin al acestuia: 


Camarazi, 


Lumea se clatină din temelii şi în curând va urma 
o nouă aşezare a neamurilor şi țărilor. Patria noastră 
ar putea să fie şi ea încercată. 

Intru ocrotirea pământului ei sfânt, din îndemnul 
Majestății Sale Regele Carol al Il-lea şi sub înalta lui 
conducere s-a întemeiat „Partidul Națiunii” ca organi- 
zatie unică si totalitară, menită să facă față împreju- 
rărilor ce pot veni. 

Drept aceea ordon tuturor legionarilor să se 
înscrie de îndată în acest partid, al Națiunii, unde ca 
soldați devotați ai lui să-şi servească cu credinţă şi cu 
toate puterile lor Țara şi regele ei, să aştepte în linişte 
şi cu încredere deplină viitorul şi să înalțe zi şi noapte 
rugăciuni pentru binele Patriei. 


Bucureşti, 23 iunie 1940 
Şi, coincidenţă, tot în aceeaşi zi, a făcut şi Dinu 


Brătianu acest Apel către membrii Partidului National- 
Liberal: 

„Ascultând apelul Majestății Sale Regele Carol al 
II-lea, în împrejurările grele de astăzi, toți Românii 
dintr-un sentiment de solidaritate naţională trebuie 
să-şi strângă rândurile în jurul Tronului. 

Membrii Partidului National-Liberal, partid care a 
fost totdeauna dinastic, nu pot să nu răspundă 
Chemării făcută de Capul Statului. 

De aceea, cu libertatea de conştiinţă garantată 
prin Constituție şi păstrând în sufletul nostru credin- 
tele ce ne-au fost insufletite de 80 de ani, vă sfä- 
tuiesc să vă înscrieţi în noul organism politic prezidat 
de M.S. Regele, a cărui înțeles de căpeteni pentru 
noi este apărarea neştirbită a drepturilor şi a hota- 
relor României.” 

Şi, au mai fost, evident, şi alte asemenea adeziuni. 

După doar patru zile, însă, Ministerul Afacerilor 
Străin a fost informat prin telefon: 


„Răspuns la telegrama cifrată Nr. 38918 


Secretarul de Stat Weizsăcker mi-a confirmat 
instrucțiunile date Ministrului Fabricius şi care au fost 
comunicate la amiază Guvernului în sensul că 
Guvernul Reichului sfătuieşte Guvernul român să 
accepte conditiunile notei ultimative sovietice. 

Privitor la atitudinea Ungariei şi Bulgariei, Secre- 
tarul de Stat va cere instrucțiuni Domnului von 
Ribbentrop aflat în călătorie. Voi raporta de îndată ce 
am un răspuns.” 

Romalo 40293 

Arhiva M.A.E. 


Fondul 71-Germania 
Vol. 79 — Fila 71 

Tragismul evenimentelor din zilele imediat urmă- 
toare şi consecinţele lor ne sunt bine cunoscute şi nu 
mai e nevoie să le creionez aici. Indărătul lor au fost, 
însă, şi episoade meschine, dar nu lipsite de semni- 
ficatie. Pentru culoarea epocii, aş aminti cel notat de 
ziaristul şi juristul Zaharia Boilă (în revista „Apostrof 
din Cluj). 

„După terminarea Consiliului de Miniştri care a 
dezbătut şi s-a înclinat în fața ultimatumului sovietic, 
Carol II l-a oprit pe ministrul de Finanțe Mititä 
Constantinescu. Care, la ieşirea din cabinetul monar- 
hului a povestit colegilor ce nu apucaseră să plece: 
Regele mi-a cerut următoarele. Apropos Mititä, să-ţi 
baţi capul cum m-aşi putea despägubi în urma pier- 
derii fabricilor mele de zahăr din Basarabia?... Ai 
putea, eventual, la repezeală, să vii cu un decret — 
adică cu un contract de cumpărare pe seama statului 
antedatat.” Cu alte cuvinte, statul să plătească des- 
păgubiri pentru pierderea fabricilor, sub pretext că 
acestea fuseseră anterior cumpărate. 

La 4 iulie, Secretarul general al Partidului Națiunii 
a primit telefonic, de la Urdăreanu, misiunea să plece 
la Berlin ca să „sondeze terenul” în convorbiri cu 
miniştrii Reichului. 

Prim-ministru era Gh. Tătărescu, iar ministru de 
Externe Const. Argetoianu, înscăunat la 28 iunie 
titular al departamentului. Şi acesta „sondase”, de 
altfel, terenul — chiar în ziua când fusese numit — în 
cursul unei întrevederi cu Fabricius, ministrul german 
la Bucureşti, iar concluziile le-a descris într-o amplă 
Notă de servici:? 


? Arhiva M.A.E. Fondul 71 Germania, vol. 79, Filele 74-76. 

„DI. Fabricius şi-a exprimat încântarea (sunt 
propriile sale expresiuni) de a mă vedea în fruntea 
Ministerului Afacerilor Străine, cunoscându-mi ideile 
şi politica. D-sa regretă că aceste idei şi această 
politică n-au fost aplicate de mine înainte de 
declanşarea războiului. 

[...] D-sa regretă că Germania fiind prinsă actual- 
mente în campania ei împotriva Angliei, n-a putut şi 
nu poate să ne dea ajutorul pe care ar fi vrut să ni-l 
dea, deoarece soarta României este departe de a-i fi 
indiferentă. 

[...] În sfârşit, DI. Fabricius îmi spune că socotește 
că începe de azi o eră nouă în raporturile țărilor 
noastre. 

[...] Ne-am părăsit buni prieteni, DI. Fabricius 
exprimându-şi încă odată la plecare toată încrederea 
sa şi a Guvernului său în mine.” 

Victor Moldovan a cules, însă, alte impresii. 

Nu s-a putut întâlni decât cu un singur membru al 
guvernului nazist, anume cu dr. Ley, ministrul Munciii 
care, după întrevedere, i-a trimis la hotel un pachetel 
cu broşuri de propagandă.” 

În schimb, a văzut „o serie de fruntaşi legionari, 
stabiliți la Berlin şi reținuți acolo la dispoziția nemților, 
la dispoziția partidului nazist.” lar „în vitrine, la librării” 
a văzut „cartea lui C.Z. Codreanu: Die Eiserne Garde 
şi a lui Goga. 

N-a putut rămâne prea mult acolo, întrucât la 11 
iulie a fost rechemat telegrafic, „de nevoile partidului”. 
La Băneasa a fost aşteptat de un trimis al regelui, 
care ardea de nerăbdare să afle rezultatele misiunii. 


190 


Schițe pentru un tablou de epocă (1930-1940) 


„Sosit la Palat — a consemnat Victor Moldovan — 
m-a întâmpinat Urdăreanu cu cuvintele: Repede, 
repede, Regele vă aşteaptă! 

În biroul Regelui erau deja prezenţi — chemaţi de 
Rege în aşteptarea sosirii mele Gigurtu şi Manoilescu 
(Noul Prim-Ministru si proaspătul Ministru al 
Afacerilor Străine — n.n.). Aceştia sedeau täcuti la 
perete, nu departe de biroul Regelui. 

l-am raportat Regelui franc şi fără înconjur ceea 
ce am aflat la Berlin şi anume: 

Că atmosfera pentru el este ostilă 

Că i se reproşează faptul că a schimbat mereu 
guverne 

Că Hitler pretinde ca regele să accepte pe lângă 
Tron un Gauleiter 

Că are de gând să-l detroneze 

Acest raport al meu a produs consternare. Regele 
n-a scos un cuvânt, nici Gigurtu, nici Manoilescu. 
Numai Urdăreanu — jenat, a propus să continuăm 
conferința în ziua următoare, pretextând că eu aş fi 
obosit de drum. 

Această zi de mâine n-a mai urmat. 

De Partidul Națiunii nu m-am mai interesat din 
acest moment.” 

După nouă săptămâni şi-a dat demisia formală 
din partid. l-a „prezentat-o” lui... Ion Antonescu. Căci 
fostul Conducător Suprem era departe, tocmai în 
Spania, într-o călătorie din care nu s-a mai întors. 

„Noua orânduire” — e bine s-o ştim — se voia privită 
ca un model de maximă perfecţiune. O „certitudine” pe 
care se străduia s-o inoculeze populației, fie prin 
dispoziţii voalate transmise de Cenzură, fie prin 
comentarii sau „recomandări” ce nu admiteau replică, 
publicate culese cu litere mari, groase, uneori în 
chenar ori însoțite de desene ce trebuiau să cântă- 
rească mesajul. 

Toate acestea cu o unică țintă: conditionarea 
constiinfelor prin inducerea unor false realități şi iluzia 
că cel care le exprima ştia totul şi mai bine ca oricine. 

lată, de pildă, cum arăta o lună din „Primvim 
decenium Carolinum”, luna iulie 1940. 

2 iulie 

Cititorii tuturor ziarelor au aflat: 

„leri s-au început în toată țara înscrierile in 
Partidul Națiunii.” 

lar în ziarul „România”, Victor Moldovan i-a încu- 
rajat s-o facă explicându-le: 

„In Partidul Națiunii va creşte cu pâlpâiri uriaşe 
flacăra destinului românesc. Aici va arde şi se va 
mistiui sufletul nostru de cremene daco-romană, 

închinat aceluiaş ideal de dragul căruia au murit 
părinţii noştri şi atâţia dintre noi: unitatea națională.” 

Şi tot atunci, cu titlul „O importantă decizie a 
Ministerului de Interne”, a fost comunicată ştirea: 
„Niciun local public nu va mai putea ţine deschis 
după ora 11 noaptea.” 

4 iulie 

ion Gigurtu a format noul guvern. 

lar în Arhiva M.A.E., Fondul 71 — Germania, vol. 
79, Filele 98-99 e conservată această 


„NOTĂ 
ASUPRA CONVORBIRII AVUTE 
în ziua de 4 iulie 1940 
de DI. Ministru Manoilescu 
cu DI. Fabricius Ministrul Germaniei 
la Ministerul Afacerilor Străine 


Am avut cu DI. Ministru Fabricius o primă 
întrevedere Joi 4 lulie în ziua depunerii jurământului. 

Ministrul Germaniei şi-a exprimat marea sa bu- 
curie de a mă saluta în postul meu şi s-a declarat 
foarte satisfăcut de textul declaraţiei Guvernului care 
era alcătuit la acea dată, fără a fi dat publicităţii, text pe 
care s-a grăbit să-l comunice în aceeaşi zi la Berlin. 

Această convorbire a purtat asupra unei chesiuni 
speciale ale cărei note sunt ținute de mine personal 
şi a reprezentat primul meu contact cu Ministrul 
Germaniei. 

Am avut a doua întrevedere cu Ministrul Germaniei 
Vineri 5 lulie ora 6. Vizita a avut ca obiect aceiaşi 
chestiune. 

În aceiaşi zi la ora 9,30 seara am avut a treia 
întrevedere foarte scurtă la Legația Germaniei asupra 
aceleiaşi chestiuni. 

Sâmbătă 6 Iulie ora 4,45 am avut cu DI. Ministru 
Fabricius a 4-a întrevedere. 

Pentru toate patru convorbiri notele sunt păstrate 
de mine.” 

Aşadar, înainte ca textul Guvernului — al declara- 
tiei guvernamentale — să fie cunoscut în ţară, prin 
grija noului ministru de Externe el şi fusese expediat 
la Berlin. 

După cum, în aceeaşi zi, a ținut şi Nichifor 
Crainic, noul ministru al Propagandei Naţionale, să-şi 
exprime sentimentele sale față de „omologul” său 
berlinez, pe care l-a încredinţat: 

„În calitate de prieten şi admirator al Partidului 
National-Socialist, pentru a cărui cunoaştere şi 
prețuire lupt de multi ani, vă rog să primiţi, Excelenţă, 
cele mai calde urări pentru viitorul Marelui Reich, .... 
Führer-ului şi sănătate Domniei-Voastre.” 

5 iulie 

Rămas puțin în urmă cu omagiile, Manoilescu a 
recuperat întârzierea prin această telegramă adresată lui 
Ribbentrop, bineînţeles, tot în germană: 

„Preluând conducerea Ministerului Afacerilor Străine 
tin să aduc Excelenței Voastre, în calitatea Dvs. de 
ministru al Reichului, cât şi în aceea de ilustru 
reprezentant al regimului national-socialist, mărturia 
bucuriei pe care o încerc de a fi pus în situația de a 
lua legătura cu Excelenţa Voastră. 

ROMÂNIA 
a 
Ban Ø 
“pe 


MINISTERUL 
PAGANDEI NAȚIONALE 


pBINETUL MINISTRULUI Exzellenz Dr Joseph Goebbela 
Reichspropagandaministerium 
Berlin 

Im Augenblicke, du mir die Leitung des Propaganda- 
Hiniisteriuna anvertraut wurde und Rumsenien sich im Rahmen 
der suropasischen Neuordnung auf den Grundlagen aines 
integralen:Nationalismus organisiert, wonden sich meine 
aufrichtigsten Gedanken an Eure Exzellenz, dem vom Feuer 
der Ueberzeugung getragenen Begeisterer Grossdeutachlands 
unter dar genialen Fuchrung Adolf Hitlers. 
As alter Freund und Bewunderer des nationalsoziulistischen - 
Reiches, für dessen Kenntnis und Einschaetzung “n moinen Land 
ich aus allen Kraeften beraits vor vielen Jahren kacnpfte, 
ditte ich Eure Exzollenz, meine waermsten Tuensche fuer die 
Zukunft Grossdeutschlands, den Endtriugpk des Fuohrera 
und das porsoonliche Wohlergehen Eurer Exzellenz 
ontgegenzunehnen. 


= 
Nichifor Crainic 


Rumenischer Propngandazinister 


195 


DUMITRU HÎNCU 


Îmi exprim speranţa, care este si a poporului 
român, de a vedea că relaţiile dintre Germania şi 
România se îndreaptă spre o apropiere şi intimitate 
către care ne conduce însăşi porunca conştiinţei 
noastre şi interesul unei ordini europene pe cale de a 
se constitui.’ 

6 iulie 

Din raportul Confidential. prin Curier, Nr. 2759, al 
Legatiei române din Berlin 

„În cursul numeroaselor mele intervenţii la 
Auswärtiges Amt, făcute pe baza însărcinărilor tele- 
grafice şi telefonice primite din Bucureşti şi despre a 
căror rezolvare am referit telegrafic la timpul său, am 
putut constata atât la Secretarul de Stat von Weizsăcker, 
cât şi la Subsecretarul de Stat Woeman nu numai 
amabilitate şi bunăvoință, dar şi tendința de a satis- 
face, bineînţeles în limitele ştiute şi numai în cadrul 
foarte strâmt de atribuţii pe care domniile lor le au. 

...Pe de altă parte, însă, toate încercările mele de 
a obţine precizări asupra atitudinei Reichului față de 
diferite evenimente ce au ameninţat şi ameninţă încă 
România, s-au izbit de un mutism total şi în afară de 
consideratiuni de ordin general că Germania este 
interesată în menţinerea păcii în Balcani şi în special 
în România de la care importă atâtea materii pre- 
tioase ei, nu am putut afla nimic. 

De îndată ce voiu' avea prilejul să văd pe ade- 
väratii conducători ai Reichului voiu reîncepe sfor- 
țările mele pentru a putea obţine o clarificare asupra 


1 Arhiva M.A.E. Fondul 71, Germania, vol. 79, f. 101. 

tuturor punctelor interesând azi România în cel mai 
înalt grad şi bineînţeles voiu raporta pe calea cea mai 
scurtă. 

Cred de datoria mea a transmite Excelenței 
Voastre, bineînţeles sub toată rezerva şi cu men- 
tiunea că vine dintr-un izvor nici măcar oficios şi s-ar 
datora unei aşa numite „indiscretii”, puțin probabile în 
Reichul de astăzi, următoarea informatiune. 

Se pare că Germania ar fi de acord cu recti- 
ficarea de fruntarii româneşti atât înspre Ungaria, cât 
şi spre Bulgaria, urmate imediat de populație. 

La granița de Vest ar fi vorba de o linie care 
plecând din Nordul Aradului (acest oraş rămânând 
României) ar merge paralel cu actuala frontieră şi ar 
atrage cesiunea unui teritoriul de 14000 kimp, iar la 
granița dobrogeană ar fi vorba de o rectificare ce ne-ar 
face să pierdem 6700 klmp. Subliniez încă odată scep- 
ticismul cu care trebuie privită această informație.” 

Romalo 


Şi astfel, nici ministrul român la Berlin, nici noul 
guvern de la Bucureşti nu erau lăsaţi să întrevadă ce 
se punea la cale şi trebuiau să se mulțumească cu 
„indiscreţii” probabil dirijate şi foarte departe de 
adevărul a ce avea să se întâmple. 

7 iulie 

Comunicat de presă 


Suspendarea ziarelor 
„SEMNALUL” si „JURNALUL” 


Pentru motive de ordine publică, ziarele „Semnalul” 
şi „Jurnalul” sunt suspendate. 

În acelaşi timp s-a atras atenția tuturor ziarelor 
care apar în ţară să redea cu exactitate comunicatele 
care vin din partea autorităţilor, făcându-li-se cunos- 
cut că în caz contrar se vor lua măsuri de sanctio- 
nare. 

8 iulie 

Din cuvântarea la Radio a lui lon Gigurtu 

„Orientarea politicei externe a României, în cadrul 
celor două mari națiuni ale Axei este un fapt împlinit." 

„... Astăzi, în sfârşit, lucrurile s-au limpezit. Partidul 
Națiunii înțelege să meargă hotărât pe calea stabilită 
de M.S. Regele şi guvernul naţionalist de azi este 
înfăptuitorul hotărât al acestor credințe.” 

9 iulie 

Manoilescu către Romalo 

Excellence Romalo 

Romanoleg Nr. 41892 din 9 iulie 1940 

Berlin 


În urma telefonului de astăzi am înțeles că este ne- 
cesar să vă pun la curent cu chestiunea la care a făcut 
aluzie Domnul von Ribbentrop când a vorbit cu Dvs. 

Cu autorizarea Majestății Sale Regelui, vă fac 
următoarea comunicare. 

După ocuparea Basarabiei, Majestatea Sa Regele 
s-a adresat prin Ministrul Fabricius direct Fuhrerului, 
expunându-i problema românească şi sugerându-i 
ideea unei legături politice care să ofere României 
siguranța absolută. 

La aceasta Fuhrerul a răspuns ca întâi Majes- 
tatea Sa să se pronunţe dacă este de acord să intre 

în tratative directe cu Ungaria şi Bulgaria pentru a se 
regula diferendele cu aceste state şi a se pune astfel 
bazele unei păci definitive. 

La această întrebare a Fuhrerului, Majestatea Sa 
m-a lăsat să fac Ministrului Fabricius o comunicare în 
limba germană pe care v-o transmit textual în limba 
română pentru orientarea Dvs. sub o extremă dis- 
cretiune. 

Majestatea Sa a primit comunicarea Führerului 
pentru care îi multumeste in mod deosebit. In intele- 
gere directä cu Guvernul Säu, care va trata de azi 
înainte această chestiune, Majestatea Sa se declară 
gata să lase să se înceapă tratativele directe între 
Guvernul român pe deoparte şi Guvernele ungar şi 
bulgar pe de altă parte. Această declarație este 
legată cu speranţa şi cu încrederea că Fuhrerul va da 
României tot sprijinul moral pentru ca respectivii 
ceilalți parteneri să nu meargă cu pretenţiile lor din- 
colo de cadrul dreptății naționale şi al raţiunii politice. 

Majestatea Sa accentuează în mod expres că nu 
se poate conta decât cu astfel de posibilități şi solufiuni, 
care în niciun caz nu ar contrazice principiului etnic. 

Pentru a păstra acest principiu se consideră că 
de dorit este a se prevedea vaste şi reciproce 
schimburi de populație care s-ar executa cu plan şi 
sistematic într-un anumit timp. 

Majestatea Sa socoteşte această procedură şi 
reglementarea finală — care este de sperat — a tuturor 
diferenţelor noastre cu statele vecine mai sus numite, 
numai ca un mijloc care are drept scop: asigurarea 
completă a României printr-o apărare durabilă din 
partea Reichului şi printr-o colaborare intimă şi cu- 
prinzătoare cu Germania. 

Majestatea Sa speră ca această declaratiune 
sinceră care pentru sentimentul național românesc 
reprezintă o mare jertfă, trebuie să fie privită ca o 
dovadă a voinţei de a fi agreabil şi a pretuirii perso- 
nale pe care o are față de Führer. 

MANOILESCU? 
Nr. 892 


încă un text care „ridică probleme spre a căuta 
soluţii” (apud Henry Truman). Chiar să-şi fi imaginat 
Carol Il că Ungaria, Bulgaria — si la spatele lor Hitler — 
asta aveau în vedere: schimburi de populaţie? Şi că 
dacă România le-ar accepta, ar beneficia de o cola- 
borare „intimă şi cuprinzătoare” cu Führerul nazist? 

Ori era, pur şi simplu, vorba de o incredibilă obtu- 
zitate, după ce văzuse ce se întâmplase cu Austria, 
Cehoslovacia, Polonia, Franța, Belgia, Olanda, Norvegia 
şi după „sfatul” de a accepta ultimatul sovietic. 


O recomandare pentru „... cetățean”: 
IA SEAMA CE VORBEŞTI ŞI UNDE. 
NU ŞTII NICIODATA CINE ASCULTA 


În spiritul vremii Nichifor Crainic, 
îndrumătorul tineretului 


„««. Cărţile D-lui profesor Nichifor Crainic Ortodoxie 
şi etnocraţie sau Nostalgia Paradisului sunt cărţi 
fundamentale pentru o Românie nouă, politică şi cultu- 
rală. Dar cei pe care s-a bazat în inima lui Doctrinarul, 


2 Arhiva M.A.E., Fondul 71 — Germania, vol. 79, filele 109-110. 

pentru intrarea în ființa împrospătată în toate compar- 
timentele sociale ale unei atari Românii, o ştiu sigur! 
sunt cei tineri, tineri cu mintea lor sprintenă, tineri cu 
sufletul verde în care nostalgia câmpiei olteneşti a 
vladimiriştilor si jienilor chiuie, chemând mereu la 
luptă, mereu la realizări româneşti.” 


Demetru Pan 


10 iulie 

Nichifor Crainic şi „îndrumătorul presei naționale” 

Comunicat al Min. Propagandei Naţionale din 
ziarul „România” 

„În noul regim pe care Majestatea Sa Regele l-a 
aşezat, dreptul de a vorbi zilnic neamului românesc 
aparține românilor neaosi. 

În consecință, aduce la cunoştinţă că ziarele romä- 
neşti nu pot fi conduse de evrei, iar în ziarele conduse 
de români, colaboratorii evrei nu sunt la locul lor.” 

Cu toate că la „Universul”, ziar „nationalist”, 
lucrau de multă vreme ziariştii evrei Ferno şi B. 
Marian — care au rămas si mai departe în redacţie, 
lon Lugoşianu, mâna dreaptă a lui Stelian Popescu, 
proprietarul gazetei, s-a grăbit să anunţe că „subscrie 
la profesiunea de credință a dlui ministru Nichifor 
Crainic, asigurând de întregul concurs al presei.” 


11 iulie 

Ştire din ziare 

M.S. Regele a asistat la inaugurarea sediului 
PARTIDULUI NAȚIUNII 

Conducătorul Suprem al Partidului Națiunii a 
inspectat serviciile conducerii centrale, interesându-se 

amănunțit de funcţionarea lor şi dând importante 
îndrumări de organizare. 


12 iulie 

Declaraţie a lui Alex. Vaida-Voevod făcută ziarului 
„Tribuna” din Cluj 

Titlu: Elementul românesc ca națiune şi stat 
reprezintă un tot integral 

Subtitlu: România în noua cristalizare a ordinei 

Reichul doreşte o Românie tare şi sănătoasă! Să 
unim toate forțele bune ale naţiunii spre a o înfăptui. 


13 iulie 

Noi norme generale pentru înscrierile în Partidul 
Națiunii 

Circulara Nr. 7 

Controlul actelor de identitate pentru stabilirea 
originei etnice 

Evreii botezați sau cei care poartă nume româ- 
nesti, soțiile creştine ale evreilor sau evreicile soții de 
români, chiar dacă sunt botezate nu se înscrie sub 
nici un motiv. 

Recomandare. Text: 

Tăcere! Dusmanul nu e surd şi nu doarme. 

Desen: Un civil şi un militar cu degetul arătător la 
gură. 

UN APEL AL MINISTERULUI DE INTERNE 

Răspânditorii de ştiri false, exagerate sau tenden- 
tioase vor fi aspru pedepsiţi. 

15 iulie 

In ziarul „România” 

Un desen reprezentând un măgar vorbind cu o 
gâscă şi „ explicația” lui. 

CUM GÂSCA ORĂCĂE ÎNTRUNA 
MĂGARUL SBIARĂ ÎN RĂSTIMPURI: 
SĂ NE FERIM DE ASEMĂNARE 
MĂCAR PENTRU ACESTE TIMPURI 


16 iulie 

Berlin (Rador) Toate ziarele germane publică 
următoarea declaraţie făcută de d. Mihail Manoilescu, 
ministrul de Externe, reprezentantului la Bucureşti al 
agenției D.N.B. în legătură cu ieşirea României din 
Societatea Naţiunilor: 

„Manifestările noii orientări politice a României 
vor consta numai din fapte concrete. 

leşirea din Societatea Ratiunilor este un pas pe 
această cale. 

Altele vor urma, căci noi suntem hotărâți să rupem 
cu trecutul. Avem ferma voință să consolidäm rapor- 
turile noastre cu Marele Reich German şi să creiem 
între poporul german şi cel român raporturi de cola- 
borare prietenească de o valoare nepieritoare.” 

Să nu fi cunoscut M. Manoilescu ce a spus un 
celebru diplomat, cu mult înaintea lui: „E la fel de 
uşor să te înşeli pe tine, pe cât e de greu să înşeli pe 
alții"? 

20 iulie 

O scrisoare între doi „amici” 


Berlin 20 VII 1940 
Dragă Ernest, 


Ai citit, desigur, lunga mea telegramă de azi 
relatând audiența mea la Führerul-Cancelar. Timp de 

25 minute, Fuhrerul, cu glasul şi vorba frumoasă a 
austriacului, cu farmecul lui incontestabil, mi-a expus 
vederile sale asupra României. Las la o parte intro- 
ducerea care priveşte numai greşelile trecutului, din 
nenorocire multe şi care puteau fi în parte evitate, 
pentru a-ţi scoate la lumină punctele principale pri- 
vind prezentul şi viitorul. Acestea sunt: 

a) nu putem conta pe niciun sprijin al Germaniei 
până nu ne înțelegem cu Ungaria şi Bulgaria. 

b) Fuhrerul recunoaşte importanța economică a 
României şi reafirmă că Reichul nu are nici un interes 
politic sau teritorial la noi. 

c) Fuhrerul regretând greşelile făcute în politica 
internă, declară că această politică nu-l priveşte, el 
tratând cu România ca un stat organizat şi suveran. 

d) Foarte important mi-a declarat. Deoarece eşti 
şi trimisul personal (din scrisoarea M.S. către el) al 
Regelui îți spun toate astea. A citit cu simpatie scri- 
soarea M.S. şi în cursul expunerii sale, s-a referit 
continuu la M. S. în termeni foarte corecti. Aceasta 
întăreşte vederile mele comunicate în ultima mea 
scrisoare. 

e) A lăsat să înțeleg că, odată pacea durabilă 
stabilită cu vecinii, România poate conta pe sprijinul 
german care, a insistat el, va fi mai eficace ca cel (?) 
franco-englez. (De aici nu-l mai citez pe Führer.) 

Este, însă, clar că, pentru moment, războiul cu 
Anglia nefiind terminat, nu se poate vorbi aici de vreo 
atitudine germană ostilă Rusiei şi orice încercare a 
noastră de a o face (vezi convorbirile ridicole ale lui 
V.M.) este nu numai o mare greşeală tactică, ci şi o 
îngreunare a situației țării noastre. 

Tot din vorbele lui am mai desprins, fără ca el s-o 
fi spus expres, că ar vedea cu ochi buni o cât de 
largă colaborare la administrația țării a elementelor 
naționaliste (adică forte gardiste) cât şi a celor ele- 
mente care de mult au văzut clar şi au militat pentru o 
politică alături de Germani (probabil Gh. Brătianu şi 
alţii). Spune Te rog, M. Sale, că îl rog respectuos să 
nu crute nici un sacrificiu spre a putea realiza acest 
lucru, mai cu seamă în timpul tratativelor actuale. Cât 
despre „democratii” noştri, ar trebui să se țină cât mai 
la o parte. 

Situația noastră aci este grea. Ştii mai bine ca 
mine câte greşeli s-au comis şi că nu mai e loc 
pentru o singură greşeală. 

Tot astfel trebuie să ştii că doi sunt colaboratorii 
favoriți ai Führerului, Reichsmarschall-ul Goering şi 
Dnul von Ribbentrop, care însă sunt foarte geloşi 
unul pe celălalt şi compartimentarea activităţii lor este 
perfectă şi strict observată. 

A trata, aşadar, chestii politice cu Reichsmarschall-ul 
sau economice cu Ministrul de Externe sunt nu numai 
greşeli fundamentale, dar ne expun la nemulțumirea 
unuia din cei doi şi la ostilitatea lui, ceea ce este 
foarte periculos. 

Din expunerea Fuhreru-lui am mai dedus că a dat 
ungurilor şi bulgarilor sfaturi de moderație, ceea ce 
reiese şi din declaraţiile miniştrilor maghiari şi bulgari. 
În orice caz, trebuie ca presa de la noi să fie cât de 
rezervată față de aceste două ţări, iar opinia publică 
trebuie pregătită încetul cu încetul cu ideea unor noi 

amputări care sunt inevitabile. Un conflict armat al 
României în momentul de față ar avea pentru noi 
consecințe „catastrofale” (citez anexa). 

De acum înainte voi vedea cât de repede pe toți 
miniştrii şi şefii importanţi ai Reichului căutând ca în 
convorbirile cu ei să-i lămuresc asupra ţării noastre şi 
a interesului ce-l are Reichul la o Românie puternică. 
Rugându-te să prezinti Majestății Sale respectuoase 
omagii rămân dragă Ernest 

al tău cu prietenie 
Al. A. Romalo? 
Scrisoare olografă — pe 4 pagini. 


Cele de mai sus au rămas strict secrete. 
Populaţia a fost, în schimb, informată despre o 
măsură luată în sprijinul păstrării ...: 


„Rationalizarea consumului în restaurante” 


lar pentru a-i asigura şi o odihnă plăcută, guver- 
nul a decis: 


„Noul orar de închidere a bodegilor şi 
restaurantelor din Capitală” 
Bodegile la ora 23 
Restaurantele la ora 1 
Teatrele şi cinematografele la ora 24 


Bicicliştii n-au fost nici ei ignorati, ci prevenifi: 
„a) Nimeni nu poate circula pe străzile Capitalei, 
dacă nu are număr de ordine eliberat de prefectură, 


3 Arhiva M.A.E. Fondul 71, Germania. Vol. 79, filele 212-216. 

iar în timpul nopții dacă nu are un felinar sau lumină 
pentru a se face vizibil. 

b) Circulaţia bicicletelor pe trotuar este cu totul 
interzisă. 

c) Este deasemenea interzis a circula fără a avea 
o mână pe ghidon, a lua picioarele de pe pedale în 
mers sau a lua pe bicicletă persoane peste numărul 
locurilor prevăzute de fabricant. 

Contravenienții la aceste dispoziţii vor fi conduşi 
de îndată în fața Judecătoriei Contraventionale şi 
pedepsiți cu amendă şi închisoare conform dispo- 
zițiilor din Codul Penal”. 

Reglementarea avea, totuşi, unele lacune: 

a) nu preciza deosebirea dintre felinar şi lumină; 

b) ce trebuia să facă biciclistul cu mâna care nu 
era pe ghidon; 

c) dacă biciclistul putea lua, în acelaşi timp, 
picioarele de pe pedale şi persoanele prevăzute de 
fabricant. 

Dar şi altele asupra cărora nu mai insist. 

În ziarul „România”, un text, pe o pagină, cu titlul: 

„D. Hitler a rostit aseară în Reichstag un discurs 
adresând pentru ultima dată un apel la bunul simț al 
lumii”. 

lar cititorii s-au putut convinge cât „bun simţ” avea 
„D. Hitler”. ; 


22 iulie 

Ziarul „Romänia” era oficios al Ministerului de 
Interne, iar Cezar Petrescu — e usor de inteles — nu 
se putea abate, cu nici un chip, de la politica gu- 
vernului. 

Să aruncăm, dar, o privire asupra articolului său 
din ziua respectivă. 

„... “Țăranul, pământul, familia, credința, cam 
aceste noțiuni revin în toate rostirile, manifestele de 
acum ale Mareşalului Pétain. 

„„.Şi pentru a ne întoarce acum la noi, să deschi- 
dem un volum al lui C. Dobrogeanu-Gherea, coreli- 
gionarul şi tovarăşul de idei politico-sociale ale lui 
Leon Blum. 

... O societate bazată pe cultura mică agrară şi pe 
industria casnică ar fi țara mizeriei economice şi deci 
şi culturale, morale, naţionale. 

Lui Dobrogeanu-Gherea, coreligionarul lui 
Leon Blum şi tovarăşul său întru socialism interna- 
tional, indiferent de distanța în timp si în spațiu, îi era 
necesară industria cu orice preț care singură ar fi 
îngăduit o victorie oarecare a unui front popular 
oarecare. 

Punând în paralelă, scrisele Mareşalului Petain 
pentru Franța, după experienţa tragică a Franţei, cu 
scrisele de odinioară ale lui Gherea, pentru România, 
lăsăm concluzia la discretia cititorului. 

Nu o concluzie. Un potop copleşitor de concluzii. 

... Să ţinem seama că tirada lui C. Dobrogeanu- 
Gherea se adresa României de atunci, cu încă mai 
puține izvoare de materii prime şi cu mai puţine 
şanse logic economice de industrializare. 

Ce importä?” 

Si acum, vorba lui Cezar Petrescu, sä ne intoar- 
cem şi noi în timp şi spaţiu la alte „scrise” ale lui, e 
adevărat, ulterioare. 

Citez: 

„Patru decenii s-au împlinit de la Revoluţia din 
Octombrie 1917 şi de la instaurarea puterii sovietice 
în fosta Rusie țaristă a analfabetismului, a camarilelor 
palatiste si a inertiei birocratice, a castelor şi bunului 
plac; ultimul bastion al celor din urmă, mai obscu- 
rantiste mituri şi sisteme feudalo-medievaliste din 
Europa. Patru decenii de la înființarea celui dintâi stat 
din lume al muncitorilor şi țăranilor pe acest teren 
curăţat de smârcuri stătute şi de scorii, cel dintâi stat 
al întocmirilor, al instituțiilor, al culturii, al progresului 
şi tuturor achizițiilor materiale şi spirituale puse exclu- 
siv în slujba poporului trudnic, care nu cunoscuse 
până atunci decât foametea endemică, decât bez- 
nele nestiintei şi superstițiilor, decât urgiile cnutului 
(Cezar Petrescu, Însemnări de călător. Însemnări de 
scriitor, Editura „Cartea Rusă”, 1958). 

Dacă am alăturat cele două texte, n-am făcut-o 
pentru a polemiza cu memoria lui Cezar Petrescu — 
la vremea lui poate cel mai citit scriitor român în țară 
şi peste hotare — ci pentru că am fost izbit de simili- 
tudinile dintre logos-ul regimurilor autoritare, caracte- 
rizat prin tonul categoric şi utilizarea obsesivă a unor 
clişee verbale. lar în cazul de față, cu atât mai mult, 
cu cât s-a datorat aceluiaşi autor. 

Incât trebuie să-i dăm dreptate lui Paul Morand, 
contemporanul lui Cezar Petrescu, care a remarcat 
că „Istoria oferă exemple, dar nicicând n-a putut, ca 
prin erorile ei să le evite pe cele care au urmat.” 


23 iulie 
Reproduc întocmai: 


„Lituania, Letonia şi Estonia au adoptat constituția 
democrată a Sovietelor” 

25 iulie 
O Instituţie mulțumită 


ROMÂNIA 
MINISTERUL 
PROPAGANDEI NAȚIONALE 


NOTA DE SERVICIU 


Activitatea de azi 

Conform instrucțiunilor date de Direcţia Presei, în 
ziarele de astăzi următoarele articole 

|. 1. „Relatiunile germano-romäne”, „Ordine şi 
muncă”, „Economii în domeniul birocratic” si 
„Aprovizionarea cu lemne” în ziarul „Universul” 

2. „Păstrarea ordinei în stat” şi „Scopul vizitei 
D-lor |. Gigurtu şi M. Manoilescu în Germania” în 
ziarul „Curentul” 

3. „Vizita D-lor I. Gigurtu şi M. Manoilescu la 
Salzburg”, „Comandamentul ceasului de față, o sin- 
gură orientare politică” şi „Aprovizionarea Capitalei cu 
lemne” în ziarul „Romänia” 

4. „Vizita în Germania” în ziarul „Timpul”. 

5. „Un apel la bunul simţ” în ziarul „Informația. 

6. „Vizita D-lor I. Gigurtu şi M. Manoilescu în 
Germania” în ziarul „Porunca Vremii”. 

7. „Atestatele României” in ziarul „Neamul 
Românesc". 

8. „La Salzburg” în ziarul „Seara”. 

9. „Un nou şi fericit prilej pentru întărirea păcii în 
sud-estul Europei” în ziarul „Ordinea”. 

II. S-au trimis ziarelor pentru a fi publicate urmă- 
toarele două articole: 

„Inspectiile D-lui Rezident Regal al Ținutului Prut 
Prof. G. lonaşcu în județele Neamţ şi Bacău” şi 
„Domnul Ministru Prof. D. Caracostea şi Învățământul 
german în România”. 

III. S-au comunicat tuturor Consilierilor, Secre- 
tarilor şi Ataşaţilor de Presă „Îndrumări” pentru orien- 
tarea lor generală în ceea ce priveşte serviciile de 
presă în străinătate. 


+ 
+ x 


Faţă de cele ce au precedat, ne putem întreba: 
Dacă „Comandamentul ceasului” era o singură 
orientare politică şi dat fiind că se impuneau 
„Economii în domeniul birocratic”, de ce era nevoie 
de atâtea articole cu acelaşi subiect? Nu e mai puţin 
adevărat, însă, că nu eram noi cei chemaţi să dăm şi 
răspunsul. 


27 iulie 


CE SE VA DISCUTA LA SALZBURG 
Relatările agenţiei „Stefani” 


Intenția de a se ajunge la o înţelegere prin 
mijloace paşnice este dovedită prin însuşi faptul că 
convorbirile amintite se produc şi că toți cei care iau 
parte la ele sunt insufletifi, în mod notoriu, de o foarte 
bună dorință. Deşi problemele sunt complexe şi 

grele, totul ar lăsa să întrevadă o soluție nu numai 
paşnică, ci şi avantajoasă pentru toate popoarele 
danubiano-balcanice.” 


Ziarul „Romänia” 


BERLINUL SI VIZITA 
OAMENILOR DE STAT ROMÄNI 
(Prin telefon de la corespondentul nostru 
din Berlin) 


Întreaga presă germană înregistrează importanța 
vizitei D-lor |. Gigurtu şi M. Manoilescu, Primul 
ministru şi ministrul Afacerilor Străine ale României. 

Reprezentanţii României nu sunt necunoscuți în 
Germania, constată presa germană, amintind că 
preşedintele Consiliului d. |. Gigurtu a fost la Berlin la 
6 septembrie anul trecut, spre a face declaraţia de 
neutralitate şi că ministrul de Externe d. Mihail 
Manoilescu a vizitat încă acum câteva săptămâni 
Germania, împreună cu un cerc de ingineri şi econo- 
mişti români. 

Ambii cunosc părerile principale ale Reichului şi, 
mai ales, procesul economic, care va fi hotărâtor 
pentru noua ordine în Europa.” 


În josul unei pagini a ziarului, un desen: 

Un domn cu pălărie şi lacăt la gură, însoţit de 
acest text: 

„Nu vorbi peste măsură, ci pune-ti lacăt la gură.” 

29 iulie 
Mereu problema care ardea 


De la „Comisiunea lemnului” 


„Eri la orele 10 s-a întrunit la Ministerul Agricul- 
turii, sub presedentia D-lui subsecretar de Stat 
P. Nemoianu, comisiunea lemnului. 

Comisiunea se va întruni din nou săptămâna 
viitoare.” 


Membrii ei nu rămâneau, deci, de lemn la nevoile 
populației. 

Vara anului 1940 a fost bogată în evenimente ce 
nu trebuiau să ajungă la cunoştinţa opiniei publice. 
Ca, de pildă, o foarte discretă conlucrare între 
Manfred von Killinger, — ce avea să devină ministru al 
Reichului nazist la Bucureşti — şi Moruzov, şeful 
spionajului românesc. 

Ea ne este dezvăluită de această Notă a lui Al. 
Cretzeanu, secretar general al Ministerului de 
Externe, adresată Prezidentiei Consiliului de Miniştri”: 

„Am onoare a înainta D-lui General Antonescu aci 
alăturata Notă din 13 lulie 1940 a cărei copie mi-a 
fost trimisă de D-I I. Gigurtu, fost Preşedinte al 
Consiliului. Nota conţine introducerea la un raport ce 
a fost înaintat Fuhrerului de către DI. von Killinger 
asupra misiunei sale la Bucureşti în luna lunie 1940. 

Nota e urmarea la altă notă din 12 lulie pe care 
D-I Gigurtu nu o posedă. 

Am onoarea a anexa aci alăturat şi o copie a 
Notei din 25 Mai 1940 a D-lui Moruzov asupra 
întrevederei sale cu D-I von Killinger — Notă a cărei 


1 Arhiva M.A.E. Fondul 71 Germania, filele 138 si 140-146. 

copie a fost găsită în Arhiva Palatului şi mi-a fost 
trimisă de către DI. General Antonescu la 17 
Februarie a.c. 

După cum se vede D- von Killinger a fost de 2 ori 
la Bucureşti, prima oară la sfârşitul lunei Mai şi a 
doua oară la sfârşitul lunei lunie 1940. 


3 Aprilie 1941 
Al. Cretzeanu 


COPIE 
(în traducere) 
lunie 1940 
RAPORT ASUPRA ROMÂNIEI 
(Criza Rusă şi întrevederile dela Bucureşti) 


„Prin telegrama din .... am fost rugat de Domnul 
Director General Moruzov, Şeful Serviciului S de 
Informaţii al Armatei Române să vin la Bucureşti, 
pentru a lua în discutiune chestiuni foarte importante. 

Cu permisiunea Dlui Ministru Ribbentrop, am 
plecat la Bucureşti. 

Când am sosit, la 25 VI. 1940, am găsit o atmos- 
feră de enervare, datorită ultimelor provocări din 
partea U.R.S.S. (numeroase încălcări cu avioanele 
ale frontierei, concentrări de care de luptă dealungul 
frontierei etc.). 

Primul contact l-am luat cu Domnul Ministru 
Fabricius. 

Apoi, am avut o întrevedere de 4 ore cu Domnul 
Director General Moruzov. 

În prima parte a întrevederii s'a discutat asupra 
diferitelor chestiuni cu privire la constituirea in 
România a noului „Partid al Națiunii”, fiind solicitat a 
face obiectiunile pe cari le cred de cuviinţă, față de 
experienţa cu N.S.D.A.P. 

După o expunere sumară, am propus Domnului 
Moruzov trimiterea în România, din partea N.S.D.A.P., 
a patru experţi, cari să fie consultați pentru urmă- 
toarele probleme: 

Propaganda; 
Organizarea; 
Unităţi de partid; 
Frontul Muncii 

Domnul Director General Moruzov a fost foarte 
mulțumit de această propunere, urmând ca România 
să trimită la Berlin invitatiile respective. 

Pe timpul întrevederii s'a primit o informaţie prin 
care se arată că 5 avioane sovietice au trecut peste 
frontiere zburând până la Cernăuţi. 

Cu această ocazie, discuţia a trecut asupra 
problemei ruse şi am constatat că ideile Domnului 
Moruzov, în această privință, au rămas aceleaşi, pe 
care le-am raportat anterior. 

Trecând la situația prezentă, Domnul Moruzov 
mi-a comunicat următoarele: 

„România a adoptat dela început neutralitatea. 
Este însă fapt constatat că această neutralitate a fost 
absolut în favoarea Germaniei căreia România i-a dat 
petrol, atât cât a avut nevoie. 

Cred că față de un eventual atac din partea 
U.R.S.S. contra României, Germania ar putea 

interveni cu succes la Moscova pentru a împiedica? 
n.n.) săvârşirea unui astfel de act. 

Chestiunea Ungariei şi Bulgariei, privită aparte, 
nu va produce nelinişte. 

Totul se rezumă deci la întrebarea: 

Ce atitudine va lua Germania, dacă România va fi 
atacată de Uniunea Sovietică. 

Am răspuns că întro asemenea eventualitate, 
Germania nu va putea face altceva decât să exprime 
unele deziderate U.R.S.S., o acțiune militară la Est 
fiind pentru moment imposibilă, armata germană 
trebuind să termine războiul contra Angliei. 

Domnul Moruzov a adăugat: 

„Dacă România va trebui să se bată?” 

l-am răspuns că sunt de părere să se intre în 
tratative cu U.R.S.S. pentru a-i cunoaşte preten- 
țiunile, ținându-se seama de faptul că interesele Ger- 
maniei impun a nu se începe un război în Balcani. 

La sfârşitul întrevederii, Domnul Moruzov m'a 
întrebat dacă aş consimti să vorbesc şi cu domnul 
Ministru Urdärianu — care este confidentul M.S. 
Regelui — pentru a-i face cunoscut ideile mele asupra 
atitudinei Romänei in cazul unei agresiuni din partea 
U.R.S.S., deoarece in Romänia dominä, in unani- 
mitate, părerea de a se lupta contra Rusilor. 

l-am răspuns afirmativ. 

Audienta la Domnul Ministru Urdărianu a avut loc. 

Discutiunile s'au referit la aceleaşi probleme din 
întrevederea cu Domnul Director General Moruzov. 


2 Arhiva M.A.E. Fondul 71 Germania, vol. 82, f. 148. 

De data aceasta însă, într-o formă precisă, am 
comunicat Domnului Ministru Urdărianu că, în condi- 
tiunile actuale, n-ar fi bine ca România să înceapă un 
război cu U.R.S.S. 

Ca urmare a acestei afirmaţii categorice, Domnul 
Ministru Urdărianu mi-a cerut permisiunea de a 
părăsi cabinetul pentru câteva minute. 

La înapoiere, m'a întrebat dacă aş dori să fiu 
prezentat şi Regelui. 

Răspunzând că aceasta ar constitui o neînchipuit 
de mare onoare pentru mine, audiența la M.S. 
Regele a fost făcută pentru 27 Iunie.” 

La 27 iunie 1940, Ministerul Afacerilor Străine a 
primit, însă, această comunicare: 

Înregistrată la No 38980 
Telefonată la ora 17.00 


Telegramă descifrată 
Legatiunea din Berlin (prin Telefon) 


No. 40293 
Data 27 lunie 1940 


Răspuns la telegrama cifrată No 38918. 

Secretarul de stat Weizsäcker mi-a confirmat 
instrucțiunile date Ministrului Fabricius şi care au fost 
comunicate la amiază Guvernului, în sensul că 
Guvernul Reichului sfătuieşte Guvernul Român să 
accepte conditiunile notei ultimative sovietice. 


Romalo 

Şi guvernul Gigurtu a trebuit să se încline. 

Cele ce au precedat au avut, însă, şi două urmări 
surprinzătoare. 

Şi anume, după aproape trei ani, respectiv la 20 
martie 1943 când evoluţia evenimentelor de pe 
frontul de Răsărit arăta că armatele germane aveau 
tot mai puține şanse de a câştiga războiul, Ion 
Antonescu s-a arătat brusc interesat să afle ce a 
comunicat Moruzov — asasinat între timp, de legionari 
- despre convorbirea lui cu Killinger. 

Şi la Ministerul de Externe s-a primit această 
Notă de la Prezidentia Consiliului de Miniştri: 


DOMNULE SECRETAR GENERAL 


„Avem onoarea a vă ruga să binevoiti a dispune 
să ni se trimită raportul lui Moruzoff asupra 
întrevederii avută cu D-I Killinger în primăvara anului 
1940 prin care Germania se oferea să ne organizeze 
granițele, dacă ne alăturăm politicei sale. 

Primiti vă rugăm, Domnule Secretar General, 
încredințarea deosebitei noastre consideratiuni.” 

p. SECRETAR GENERAL 

Basarabeanu 

DIRECTOR 
Indescifrabil 


Şi, cum era firesc, chiar în aceeaşi zi, Camil 
Demetrescu, atunci Secretar de Legatie, i s-a adresat, 
în scris, ministrului său Mihai Antonescu întrebând, în 
aceşti termeni, ce răspuns trebuia dat solicitării de 
mai sus: 

„Am onoare a ruga pe domnul Mihai Antonescu, 
Vice Preşedinte Consiliului de Miniştri, să bine- 
voiască a-mi comunica dacă pot arăta D-lui 
Basarabeanu, Director în Preşedinţia Consiliului de 
Miniştri raportul D-lui von Killinger din iunie 1940 
privitor la întrevederea avută în care ne-a transmis 
propunerea de garanţie a granițelor de către 
Germania. 

Adaog că potrivit instrucţiunilor primite dosarul 
conţinând acest document este ținut în cel mai strict 
secret la Directiunea Cabinetului nefiind cunoscut de 
nimeni în afară de acest Departament şi de foarte 
puţine persoane dintre funcţionarii lui. 

In momentul de față, acest dosar se află la DI. G. 
Barbul, pentru completarea celor ordonate de 
Dumneavoastră. 

D-Sale 

Domnului Prof. M. Antonescu, Vice-Preşedinte şi 
Preşedinte al Consiliului de Miniştri, Ministru al 
Afacerilor Străine ad interim etc. etc. etc. 


Şi tot foarte operativ, adresa Presidentiei Consi- 
liului de Miniştri a ajuns la Cabinetul lui Mihai 
Antonescu, de unde a ieşit cu o neaşteptată 
rezoluţie: 

Dir. Politică şi Cab. 

Comunicat de D. G. Barbul? 

DI. Vice Preşedinte nu autoriză predarea acestui 
document şi nici predarea documentelor similare. 

20.11.1943 


3 G. Barbul era Şeful de Cabinet al lui Mihai Antonescu. 


220 


Schite pentru un tablou de epocă (1930-1940) 


Dincolo de această decizie, ce mai poate părea sur- 
prinzător, se ascundea, însă, faptul că, de la un mo- 
ment dat, „cel mai apropiat colaborator al Mareşalului” 
începea să întrevadă inevitabilul dezastru în care era 
târâtă ţara şi lua chiar inițiative punctuale în dezacord cu 
acesta. 

